എഫേസോസിലെ മാതാവിന്റെ വീട് | Catholic Church News Malayalam\nHome Articles എഫേസോസിലെ മാതാവിന്റെ വീട്\nഎഫേസോസിലെ മാതാവിന്റെ വീട്\nജപമാല മാരത്തോണിന്റെ 18-ാം ദിനത്തിൽ ജപമാല പ്രാർത്ഥനകൾ നടക്കുന്നത് തുർക്കിയിലെ പരിശുദ്ധ കന്യകാമറിയത്തിന്റെ ഭവനത്തിലാണ്. തുർക്കിയിലെ എഫേസോസിൽ സ്ഥിതിചെയ്യുന്ന ഈ ഭവനം ക്രിസ്തുവിന്റെ മരണത്തിനും ഉത്ഥാനത്തിനും ശേഷം വി. യോഹന്നാൻ ശ്ലീഹായോടൊപ്പം പരിശുദ്ധ അമ്മ തന്റെ അവസാന വർഷങ്ങൾ ചിലവഴിച്ചുവെന്ന് വിശ്വസിക്കപ്പെടുന്ന ഭവനമാണ്. ഇന്നേ ദിവസം യുദ്ധമുഖത്തുള്ള എല്ലാവർക്കു വേണ്ടിയും സമാധാനത്തിനുമായിട്ടാണ് പ്രത്യേകം പ്രാർത്ഥിക്കുന്നത്. എഫേസോസിലെ ‘ഹൗസ് ഓഫ് വിർജിൻ മേരി’ തീർത്ഥാടനകേന്ദ്രത്തെക്കുറിച്ചും അതിന്റെ പ്രത്യേകതകളെക്കുറിച്ചുമാണ് ലൈഫ് ഡേ പങ്കുവയ്ക്കുന്നത്.\n‘മെറിയം അന ഇവി’ എന്ന പരിശുദ്ധ കന്യകാമറിയത്തിന്റെ ഭവനം\nവാഴ്ത്തപ്പെട്ട ആൻ കാതറിൻ എമ്മെറിച്ച്, എന്ന വിശുദ്ധ ജീവിതം നയിച്ച സമർപ്പിതയുടെ ഒരു ദർശനത്തിൽ നിന്നാണ് 19-ാം നൂറ്റാണ്ടിൽ തുർക്കിയിലെ എഫേസൂസിലെ ഈ ഭവനം കണ്ടെത്തുന്നത്. യേശുവിന്റെ പീഡാനുഭവങ്ങളുടെ ദർശനവും സുദീര്‍ഘങ്ങളായ മരിയൻ ദർശനങ്ങളും വാഴ്ത്ത. ആൻ കാതറിന് തുടർച്ചയായി ലഭിച്ചുകൊണ്ടിരുന്നു. 1774 സെപ്റ്റംബർ എട്ടിനായിരുന്നു ആൻ ജനിച്ചത്. പരിശുദ്ധ അമ്മയുടെ ജനനദിവസം തന്നെയാണ് ആനിന്റെ ജന്മദിനം എന്ന പ്രത്യേകതയുമുണ്ട്. എന്നാൽ ദർശനത്തിൽ ഇങ്ങനെയൊരു ഭവനം കണ്ടെത്തിയെങ്കിലും സഭ ഇത് സാധൂകരിച്ചിട്ടില്ല.\nതീർത്ഥാടനകേന്ദ്രത്തിലേയ്ക്ക് ഭക്തർക്ക് പ്രവേശിക്കണമെങ്കിൽ ഒരു ചെറിയ കുളം കടക്കേണ്ടതുണ്ട്. ഇത് നിർമ്മിക്കപ്പെട്ടിരിക്കുന്നത് അപ്പസ്തോലിക കാലഘട്ടത്തിലുള്ള കല്ലുകൾ കൊണ്ടാണെന്ന് പഠനങ്ങൾ തെളിയിക്കുന്നു. പരിശുദ്ധ അമ്മയുടെ രൂപം സ്ഥാപിച്ചിരിക്കുന്ന ഒരു അൾത്താരയാണ് തീർത്ഥാടകർക്ക് ആദ്യം അവിടെ ദർശിക്കുവാൻ സാധിക്കുന്നത്. അൾത്താരയുള്ള മുറിയോട് ചേർന്ന് മറ്റൊരു ചെറിയ മുറിയുമുണ്ട്. അവിടെയാണ് പരിശുദ്ധ അമ്മ വിശ്രമിച്ചതും ഉറങ്ങിയിരുന്നതെന്നും വിശ്വസിക്കപ്പെടുന്നു. അതേ മുറിയുടെ ഓരത്തു നിന്നും ഉത്ഭവിക്കുന്ന ഒരു ചെറിയ നീരുറവയുണ്ട്. ഒരു കനാലു പോലെ പുറത്തേയ്ക്ക് ഒഴുകിക്കൊണ്ടിരിക്കുന്ന ഈ അരുവിയിലെ ജലം വിശ്വാസികൾ കുടിക്കുവാനും ഭവനങ്ങളിലേക്ക് കൊണ്ടുപോകുവാനും പ്രത്യേകം താല്‍പര്യം കാണിക്കുന്നു. രോഗങ്ങളെയും മറ്റ് അസ്വസ്ഥതകളെയും സുഖപ്പെടുത്തുവാനുള്ള ശക്തി ഇവിടുത്തെ ജലത്തിനുണ്ടെന്നാണ് തീർത്ഥാടകർ വിശ്വസിക്കുന്നത്.\n‘വിഷിങ് വാൾ’ എന്ന അപേക്ഷാ ഭിത്തി\nഈ ഭവനത്തിനു സമീപം ഒരു ഭിത്തിയുണ്ട്. ‘വിഷിങ് വാൾ’ എന്ന് അറിയപ്പെടുന്ന ഈ ചുമരിൽ വിശ്വാസികളും തീർത്ഥാടകരും തങ്ങളുടെ ആഗ്രഹങ്ങളും പ്രാർത്ഥനകളും കടലാസിലോ ഫാബ്രിക്കിലോ എഴുതി ഒട്ടിച്ചുവയ്ക്കാറുണ്ട്. പരിശുദ്ധ അമ്മയുടെ മാദ്ധ്യസ്ഥത്താൽ തങ്ങളുടെ ആഗ്രഹങ്ങൾ സഫലമാകുമെന്ന വിശ്വാസമാണ് വിശ്വാസികൾക്കുള്ളത്. കുഞ്ഞുങ്ങളില്ലാത്തവരും അസുഖബാധിതരുമാണ് ഈ ‘വിഷിങ് വാളി’ൽ കൂടുതലായും അപേക്ഷകൾ എഴുതി ചേർത്തുവയ്ക്കുന്നത്.\nകത്തോലിക്കാ സഭ വ്യക്തമായ വിശദീകരണം നല്‍കിയിട്ടില്ലെങ്കിൽ പോലും നിരവധി മാർപാപ്പാമാർ ഇവിടം സന്ദർശിച്ചിട്ടുണ്ട്. 1896-ൽ ലെയോ XIII-മൻ പാപ്പയാണ് ആദ്യമായി ഇവിടം സന്ദർശിച്ചത്. പിന്നീട് ജോൺ XXIII-മൻ പാപ്പാ ഇവിടം സന്ദർശിക്കുകയും ഒരു വിശുദ്ധ സ്ഥലമായി വിശേഷിപ്പിക്കുകയും ചെയ്തു. അതിനുശേഷം പോൾ ആറാമൻ പാപ്പാ, ജോൺപോൾ രണ്ടാമൻ പാപ്പാ, ബെനഡിക്ട് XVI-ാമൻ പാപ്പാ എന്നിവരൊക്കെ ഇവിടം സന്ദർശിച്ചിരുന്നു.\nഈ ദിനത്തിൽ പരിശുദ്ധ പിതാവിനോടൊപ്പം ചേർന്ന് ജപമാല ചൊല്ലിക്കൊണ്ട് ലോകസമാധാനത്തിനായി നമുക്കും പ്രത്യേകം പ്രാർത്ഥിക്കാം.\nമരിയൻ മാരത്തോൺ പ്രാർത്ഥന 19: നിയോഗം – യുദ്ധമുഖത്തുള്ളവര്‍ക്കായി\n(പരിശുദ്ധ കന്യകാമറിയത്തിന്റെ തിരുസ്വരൂപത്തിന്റെ മുമ്പിലോ ഛായചിത്രത്തിന്റെ മുമ്പിലോ തിരി കത്തിച്ചു കൊണ്ട് ആരംഭിക്കുക)\n2. തിരുവചന ഭാഗം വായന: ലൂക്കാ 18: 1-8 (വി. ലൂക്കാ സുവിശേഷം പതിനെട്ടാം അദ്ധ്യായം ഒന്നു മുതൽ എട്ടു വരെയുള്ള തിരുവചന ഭാഗം വായിക്കുക).\nഭഗ്‌നാശരാകാതെ എപ്പോഴും പ്രാര്‍ഥിക്കണം എന്നു കാണിക്കാന് യേശു അവരോട് ഒരു ഉപമ പറഞ്ഞു: ദൈവത്തെ ഭയപ്പെടുകയോ മനുഷ്യരെ മാനിക്കുകയോ ചെയ്യാത്ത ഒരു ന്യായാധിപന് ഒരു പട്ടണത്തില് ഉണ്ടായിരുന്നു. ആ പട്ടണത്തില് ഒരു വിധവയും ഉണ്ടായിരുന്നു. അവള് വന്ന് അവനോട്, എതിരാളിക്കെതിരേ എനിക്കു നീതി നടത്തിത്തരണമേ എന്ന് അപേക്ഷിക്കുമായിരുന്നു. കുറേ നാളത്തേക്ക് അവന് അതു ഗൗനിച്ചില്ല. പിന്നീട്, അവന് ഇങ്ങനെ ചിന്തിച്ചു: ഞാന് ദൈവത്തെ ഭയപ്പെടുകയോ മനുഷ്യരെ മാനിക്കുകയോ ചെയ്യുന്നില്ല. എങ്കിലും ഈ വിധവ എന്നെ ശല്യപ്പെടുത്തുന്നതുകൊണ്ടു ഞാന് അവള്‍ക്കു നീതി നടത്തിക്കൊടുക്കും. അല്ലെങ്കില്, അവള് കൂടെക്കൂടെ വന്ന് എന്നെ അസഹ്യപ്പെടുത്തും.\nകര്‍ത്താവ് പറഞ്ഞു: നീതിരഹിതനായ ആ ന്യായാധിപന് പറഞ്ഞത് എന്തെന്ന് ശ്രദ്ധിക്കുവിന്. അങ്ങനെയെങ്കില്, രാവും പകലും തന്നെ വിളിച്ചു കരയുന്നതന്റെ തെരഞ്ഞെടുക്കപ്പെട്ടവര്‍ക്കു ദൈവം നീതി നടത്തിക്കൊടുക്കുകയില്ലേ? അവിടുന്ന് അതിനു കാലവിളംബം വരുത്തുമോ? അവര്‍ക്കു വേഗം നീതി നടത്തിക്കൊടുക്കും എന്നു ഞാന് നിങ്ങളോടു പറയുന്നു. എങ്കിലും, മനുഷ്യപുത്രന് വരുമ്പോള് ഭൂമിയില് വിശ്വാസം കണ്ടെത്തുമോ?\nപ്രിയ സഹോദരീ സഹോദരന്മാരേ, പകർച്ചവ്യാധിയുടെ സമയം നമ്മുടെ ജീവിതത്തെ സാരമായി ബാധിച്ചു. പരീക്ഷണങ്ങളുടെ ഈ സമയം വിശ്വാസത്തിനു സാക്ഷ്യം വഹിക്കുവാനും പ്രത്യാശ പരിപോഷിപ്പിക്കുവാനും ആത്മീയവും ശാരീരികവുമായ കാരുണ്യപ്രവർത്തങ്ങളിൽ ഏർപ്പെടാനുമുള്ള നല്ല അവസരമാണ്.\nപ്രിയപ്പെട്ടവരെ നഷ്ടപ്പെട്ടതിന്നാലും മരണസമയത്തും ശവസംസ്കാര ശുശ്രൂഷയിൽ പോലും അവരോടൊപ്പം സന്നിഹിതരായാൽ കഴിയാത്തതിന്റെ തീവ്രദുഃഖം നമ്മളിൽ ചിലരിൽ തങ്ങിനിൽക്കുന്നു. കുടുബപരവും സാമൂഹികവുമായ ബന്ധങ്ങൾ കഠിനമായ പരീക്ഷണങ്ങൾക്കു വിധേയമായി. സാമ്പത്തിക പ്രതിസന്ധിയും തൊഴിലില്ലായ്മയും കുടുബങ്ങളുടെ ഭാവി അനിശ്ചിതത്വത്തിലാക്കുന്നു. ഈ അനുഭവങ്ങളിൽ, ആദിമ ക്രൈസ്തവസമൂഹം എന്തു ചെയ്തു എന്ന് അപ്പസ്തോലന്മാരുടെ പ്രവർത്തനങ്ങളിൽ മനോഹരമായി വിവരിച്ചിരിക്കുന്നു. “സഭ അവനുവേണ്ടി ദൈവത്തോടു തീക്ഷ്ണമായി പ്രാര്‍ത്ഥിച്ചുകൊണ്ടിരുന്നു” (അപ്പ. പ്രവ. 12:5). നമ്മുടെ യാചനകൾ കേൾക്കാനായി ദൈവസന്നിധിയിലേക്കു നമ്മുടെ പ്രാർത്ഥനകൾ ഉയർത്താം.\nനമ്മൾ ഇപ്പോൾ കത്തിച്ച തിരി മഹാവ്യാധിയുടെ അവസാനത്തിനായി പ്രാർത്ഥിക്കാൻ നമ്മൾ വിളിക്കപ്പെട്ടിരിക്കുന്നു എന്നു ഓർമ്മപ്പെടുത്തുന്നു. ഈ പ്രാർത്ഥനാലയത്തിൽ ജാഗ്രതയോടെ വ്യാപരിക്കാൻ എല്ലാവരെയും ക്ഷണിക്കുന്നു. ശരീരികമായി സന്നിഹിതമാകാൻ കഴിയില്ലങ്കിലും ആത്മീയമായി സ്വഭവനങ്ങളിലും ജോലിസ്ഥലങ്ങളിലും ഇടവക സമൂഹങ്ങളിലും ഇരുന്നുകൊണ്ട് ദൈവമാതാവായ പരിശുദ്ധ കന്യകാമറിയത്തോടു ഈ പരീക്ഷണകാലങ്ങൾ അതിജീവിക്കാനായി നമുക്കു മദ്ധ്യസ്ഥം തേടാം.\nപ്രിയ സഹോദരീസഹോദരന്മാരെ, പരിശുദ്ധ പിതാവിനോടുള്ള ഐക്യത്തിൽ വലിയ പരീക്ഷണങ്ങളുടെ ഈ നാളുകളിൽ ആദിമ ക്രൈസ്തവസമൂഹങ്ങളെപ്പോലെ പരിശുദ്ധ കന്യകാമറിയത്തിന്റെ മദ്ധ്യസ്ഥതയിലൂടെ നമ്മളെ അലട്ടുന്ന കോവിഡ് എന്ന മഹാവ്യാധി അവസാനിക്കുന്നതിനായി നമ്മുടെ പ്രാർത്ഥനകള ദൈവസന്നിധിയിലേക്ക് ഉയർത്താം.\nഇന്നേ ദിനം പ്രത്യേകമായി, അൾജീരിയയിലെ ഔർ ലേഡി ഓഫ് ആഫ്രിക്കയിലേക്ക് പ്രതീക്ഷ നഷ്ടപ്പെട്ട എല്ലാവരെയും സമർപ്പിച്ചു നമുക്കു പ്രാർത്ഥിക്കാം. പരിശുദ്ധ കന്യകാമറിയത്തിന്റെ ചിത്രത്തിനു മുമ്പിൽ എരിയുന്ന ഈ തിരികൾ നമ്മുടെ അന്ധകാരത്തിന്റെ നിമിഷങ്ങളെ പ്രകാശിപ്പിക്കുകയും വെളിച്ചത്തിന്റെ പുതിയ അരുണോദയത്തിലേക്കു നമ്മുടെ ജീവിതങ്ങളെ പരിവർത്തനം ചെയ്യുകയും ചെയ്യട്ടെ.\nഓ പരിശുദ്ധ ദൈവമാതാവേ, ഞങ്ങൾ നിന്റെ സംരക്ഷണം തേടി വരുന്നു. ലോകം മുഴുവൻ കഷ്ടപ്പാടുകൾക്കും ഉത്കണ്ഠകൾക്കും ഇരയായിരിക്കുന്ന ഈ ദാരുണസാഹചര്യത്തിൽ ദൈവമാതാവും ഞങ്ങളുടെ അമ്മയുമായ നിന്റെ പക്കലേക്കു ഞങ്ങൾ ഓടിവരുകയും നിന്റെ സംരക്ഷണത്തിൽ അഭയം തേടുകയും ചെയ്യുന്നു.\nകന്യകാമറിയമേ, കോറോണ വൈറസ് തീർക്കുന്ന പകർച്ചവ്യാധിക്കിടയിൽ നിന്റെ കരുണയുള്ള കണ്ണുകൾ ഞങ്ങളുടെ നേരേ തിരിക്കണമേ. അസ്വസ്ഥരായവരെയും പ്രിയപ്പെട്ടവരുടെ വേർപാടു മൂലം വിലപിക്കുന്നവരെയും ആശ്വസിപ്പിക്കണമേ. പ്രിയപ്പെട്ടവരുടെ രോഗം മൂലം ആകുലചിത്തരായിരിക്കുന്നവരോടും രോഗം പടരാതിരിക്കാൽ പ്രിയപ്പെട്ടവരിൽ നിന്ന് അകന്നു നിൽക്കുന്നവരോടും നീ ചേർന്നുനിൽക്കണമേ. ഭാവിയെക്കുറിച്ചുള്ള അനിശ്ചിതത്വങ്ങളാലും സമ്പദ്വ്യവസ്ഥയും തൊഴിലില്ലായ്മയും ഉണ്ടാക്കുന്ന പ്രത്യാഘാതങ്ങളാൽ വിഷമിക്കുന്നവരിൽ നീ പ്രത്യശ നിറയ്ക്കണമേ.\nദൈവമാതാവും ഞങ്ങളുടെ അമ്മയുമായ മറിയമേ, ഈ മഹാവ്യാധി അവസാനിക്കുവാനും പ്രത്യാശയും സമാധാനവും പുതുതായി ഉദയം ചെയ്യുവാനും കരുണയുള്ള പിതാവായ ദൈവത്തോടു ഞങ്ങൾക്കു വേണ്ടി പ്രാർത്ഥിക്കണമേ. രോഗികളുടെയും അവരോടു ബന്ധപ്പെട്ട കുടുംബങ്ങളുടെയും ആശ്വാസത്തിനും അവരുടെ ഹൃദയങ്ങളിൽ ആത്മവിശ്വാസത്തിന്റെയും പ്രത്യാശയുടെയും കിരണങ്ങൾ വിരിയുവാനും കാനായിൽ നിന്റെ ദിവ്യസുതനോടു അപേക്ഷിച്ചതുപോലെ ഞങ്ങൾക്കു വേണ്ടിയും പ്രാർത്ഥിക്കണമേ. മറ്റുള്ളവരുടെ ജീവൻ രക്ഷിക്കാനായി അപകടസാധ്യതകളൾ നിറഞ്ഞ അത്യാഹിതവിഭാഗങ്ങളിൽ മുൻനിരയിൽ ശുശ്രൂഷ ചെയ്യുന്ന ഡോക്ടർമാരെയും നേഴ്സുമാരെയും ആരോഗ്യപ്രവർത്തകരെയും സന്നദ്ധപ്രവർത്തകരെയും സംരക്ഷിക്കണമേ. അവരുടെ വീരോചിതമായ പരിശ്രമങ്ങളെ സഹായിക്കുകയും അവർക്ക് ആരോഗ്യവും മഹാമനസ്കതയും ശക്തിയും നൽകുകയും ചെയ്യണമേ.\nദുഃഖിതരുടെ ആശ്വാസമായ മറിയമേ, ദുരിതത്തിലകപ്പെട്ടിരിക്കുന്ന നിന്റെ എല്ലാ മക്കളെയും ആശ്വസിപ്പിക്കുകയും ദൈവം തന്റെ സർവ്വശക്തമായ കരം നീട്ടി ഭയാനകമായ ഈ പകർച്ചവ്യാധിയിൽ നിന്നു മോചനം നൽകുന്നതിനായി ഞങ്ങൾക്കു വേണ്ടി പ്രാർത്ഥിക്കുകയും ചെയ്യണമേ. അതുവഴി സാധാരണ ജീവിതത്തിലേക്കു ഞങ്ങൾ മടങ്ങിവരട്ടെ. രക്ഷയുടെയും പ്രത്യാശയുടെയും അടയാളമായി ഞങ്ങളുടെ ജീവിതയാത്രയിൽ വിളങ്ങിശോഭിക്കുന്ന മാധുര്യവും സ്നേഹവും കരുണയും നിറഞ്ഞ പരിശുദ്ധ അമ്മേ, ഞങ്ങളെത്തന്നെ നിനക്കു ഞങ്ങൾ ഭരമേല്പിക്കുന്നു. ആമ്മേൻ\nപ്രിയ സഹോദരീസഹോദരന്മാരെ, ഇന്നേ ദിനം പരിശുദ്ധ കന്യകാമറിയത്തിന്റെ കരങ്ങളിലൂടെ പ്രത്യേകമായി യുദ്ധമുഖത്തുള്ളവരെ നാം ദൈവത്തിനു സമർപ്പിച്ചുവല്ലോ. നമ്മുടെ യാചനകൾ അവിടുന്നു ശ്രവിക്കുകയും അവ സാധിച്ചുതരുകയും ചെയ്യട്ടെ.\nഎത്രയും ദയയുള്ള മാതാവേ/ നിന്റെ സങ്കേതത്തില് ഓടിവന്ന്/ നിന്റെ സഹായം തേടി/ നിന്റെ മാദ്ധ്യസ്ഥം അപേക്ഷിച്ചവരില്/ ഒരുവനെയെങ്കിലും/ നീ ഉപേക്ഷിച്ചതായി കേട്ടിട്ടില്ല/ എന്ന് നീ ഓര്‍ക്കണമെ. കന്യകളുടെ രാജ്ഞിയായ കന്യകേ/ ദയയുള്ള മാതാവേ/ ഈ വിശ്വാസത്തില് ധൈര്യപ്പെട്ടു/ നിന്റെ തൃപ്പാദത്തിങ്കല്/ ഞാന് അണയുന്നു. വിലപിച്ചു കണ്ണുനീര് ചിന്തി/ പാപിയായ ഞാന്/ നിന്‍റെ ദയാധിക്യത്തെ കാത്തുകൊണ്ട്/ നിന്റെ സന്നിധിയില്/ നില്‍ക്കുന്നു. അവതരിച്ച വചനത്തിന് മാതാവേ/ എന്‍റെ അപേക്ഷ ഉപേക്ഷിക്കാതെ/ ദയാപൂര്‍വ്വം കേട്ടരുളേണമെ, ആമ്മേന്.


Kalabhavan Mani's diverse talent went unnoticed-വിൽപ്പന ചരക്കായ മണിയുടെ ദാരിദ്ര്യവും, മറന്നുപോകുന്ന മൂല്യങ്ങളും\nയുദ്ധ സമാനമായി താൻ നിരന്തരം ആരോടെല്ലാമാണ്, എന്തിനോടെല്ലാമാണ് ഏറ്റുമുട്ടുന്നതെന്ന് അദ്ദേഹം ജീവിതകാലത്തിലൊന്നും തിരിച്ചറിഞ്ഞതേയില്ല. മണിയുടെ ദാരിദ്യം വിൽക്കപ്പെട്ടപ്പോൾ ആ ജീവിതത്തിന്റെ മൂല്യങ്ങൾ അറിയപ്പെടാതെ പോയി\nഎങ്ങിനെയാണ് നിങ്ങൾ കലാഭവൻ മണിയെ മലയാള സിനിമാഭൂപടത്തിൽ അടയാളപ്പെടുത്തുന്നത്? ദാരിദ്ര്യം നിറഞ്ഞ ജീവിത സാഹചര്യങ്ങളിൽ നിന്ന് സന്പത്തിലേക്കും പ്രശസ്തിയിലേക്കും ഉയർന്നുവന്ന ഒരാളായോ? അതോ എന്നും ചാലക്കുടിക്കാരനായ പച്ച മനുഷ്യനായോ? അതുമല്ല ജാതീയമായ ഉച്ഛനീചത്വങ്ങളിൽ മലയാള സിനിമ അംഗീകാരങ്ങളിൽ നിന്ന് മാറ്റി നിർത്തിയ കലാകാരനായോ? ഇതെല്ലാമായിരുന്ന കലാഭവൻ മണിയെ അടയാളപ്പെടുത്തുന്പോൾ അയാൾ അറിയാതെ പോയ അയാളുടെ കരുത്ത് കൂടി തിരിച്ചറിയേണ്ടതുണ്ട്. യുദ്ധ സമാനമായി താൻ നിരന്തരം ആരോടെല്ലാമാണ്, എന്തിനോടെല്ലാമാണ് ഏറ്റുമുട്ടുന്നതെന്ന് അയാൾ ജീവിതകാലത്തിലൊന്നും തിരിച്ചറിഞ്ഞതേയില്ല. തന്റെ ആത്മസത്തയില് മാത്രം ജീവിക്കുകയും വളരുകയും ഹൃദയങ്ങള് കീഴടക്കുകയും ചെയ്ത കലാഭവൻ മണിയെ എത് കലാധാരയിലാണ് അടയാളപ്പെടുത്തേണ്ടതെന്ന ചോദ്യം ഇന്നും ബാക്കിയാണ്.\nകറുത്തവനും വെളുത്തവനുമെന്ന ജാതി വേര്‍തിരിവുകള് ഇന്നും നിലനില്‍ക്കുന്ന മലയാള സിനിമയിൽ, മണിക്ക് ലഭിക്കേണ്ട യഥാർത്ഥ മേൽവിലാസം ലഭിക്കാതെ പോവുകയാണ്. ജനസാഗരത്തെ പിടിച്ചിരുത്തുന്ന ഗായകനും, ഏത് വേഷവും അനായാസം കൈകാര്യം ചെയ്ത നടനുമായ മണിയിലെ പ്രതിഭയെ തിരിച്ചറിയാതെ അയാളുടെ ദാരിദ്ര്യത്തിലേക്കും സൗഹൃദങ്ങളിലേക്കും മാത്രമായി കാഴ്ചകളെ ചുരുക്കിയാൽ മണിയുടെ ജീവിത പോരാട്ടം എന്നേക്കുമായി അന്യമാകുമെന്ന കാര്യത്തിൽ തർക്കമില്ല.\nഏത് വേഷത്തിലാണ് മണി തിളങ്ങാതിരുന്നത്? മലയാളം വേണ്ടവിധം ഉപയോഗപ്പെടുത്താതിരുന്ന മണിയുടെ കഴിവുകൾ തമിഴ് സിനിമ വളരെ നന്നായി ഉപയോഗിച്ചു. തമിഴര്‍ക്ക് തികവുറ്റ വില്ലനായി അയാള് മാറുകയായിരുന്നു. മലയാളി മാമന് വണക്കം എന്ന ചിത്രത്തില് മണിയുടെ വില്ലന് കഥാപാത്രത്തിന്റെ ഭാവപ്പകര്‍ച്ചകള് മലയാളി ആസ്വദിച്ചത് അദ്ഭുതത്തോടെയാണെന്ന കാര്യത്തിൽ ആർക്കും തർക്കമുണ്ടാവില്ല. മണി, എന്ന നടന് ആരോരുമറിയാതെ എല്ലാവരുടെയും ഹൃദയത്തിലേക്ക് ചേക്കേറിയത് ഇത്തരം അവിസ്മരണീയ പ്രകടനങ്ങളിലൂടെയാണ്.\nമലയാളം ഇന്നോളം കണ്ടിട്ടില്ലാത്ത, മികച്ച പ്രകടനമാണ് അന്ധനായി വാസന്തിയും ലക്ഷ്മിയും പിന്നെ ഞാനും എന്ന ചിത്രത്തിൽ മണി അവതരിപ്പിച്ചത്. അന്നതിന് ദേശീയ പുരസ്‌കാരം വരെ പ്രതീക്ഷിച്ചു. ആ കഥാപാത്രത്തെ കണ്ട് കണ്ണ് നിറയാതെ തിയേറ്റര് വിട്ടവരും കുറവ്. എന്നാൽ വെറും ജൂറി പരാമര്‍ശത്തില് മാത്രമായി മണിയുടെ പ്രകടനം ഒതുങ്ങി. ജൂറിയുടെ ജാതി-വർണ താത്പര്യങ്ങള്‍ക്ക് നേരെ ആസ്വാദക സമൂഹം മുഖം ചുളിച്ചു. മണിയുടെയും അയാളുടെ കൂട്ടുകാരുടെയും പരിഭവം തുറന്ന പറച്ചിലുകളായി മാറി. അവരുടേതായ കൂട്ടങ്ങളില് ഇഴുകിച്ചേര്‍ന്ന് ആ വേദനകള് അവർ മറയ്ക്കുകയും ചെയ്തു.\nസ്വകാര്യ ചാനലുകളും മറ്റും സംഘടിപ്പിച്ച നിശസന്ധ്യകളിൽ മണി അവശ്യ ഘടകമായിരുന്നു. താരമായല്ല, മറിച്ച് ആസ്വാദകരിൽ ഒരാളായി അയാൾ ആ വേദികളിലേക്ക് കയറി. പുരുഷാരത്തിന് നടുവില് നാടന്‍പാട്ടിന്റെ താളത്തിലലിഞ്ഞ് പാടുമ്പോള് അയാള് താരമായിരുന്നില്ല, നാടിനെയും നാട്ടാരെയും അതിന്റെ സംസ്കാരത്തെയും സ്‌നേഹിക്കുന്ന വെറും ചാലക്കുടിക്കാരനായിരുന്നു. മണിയുടെ ജീവന്റെ ഭാഗമായിരുന്നു ആ പാട്ട്. നഗര-ഗ്രാമ വ്യത്യാസമില്ലാതെ അത് എവിടെയും ജനഹൃദയങ്ങളിലേക്ക് ഒഴുകിയിറങ്ങി. അവിടെയാണ് അയാളിലെ ഗായകനെ തിരിച്ചറിയേണ്ടത്. മണി എന്നും അഭിമാനത്തോടെ പറഞ്ഞ, ആ വാക്കുകള് തന്നെ കടമെടുക്കാം, ‘മലയാളത്തില് ഏറ്റവും കൂടുതല് പാട്ടുകള് പാടി അഭിനയിച്ച നടന് കലാഭവന് മണി തന്നെയാണ്.’\nനാടന്‍പാട്ടിന്റെ ഈണം കേരളത്തിന്റെ മനസില്, ഹൃദയത്തില് പതിഞ്ഞിരിക്കുന്നതാണ്. മായിക ശേഷിയുള്ള സംഗീതമാണത്. പ്രശസ്തിയുടെ അത്യുന്നതികളില് നിൽക്കുന്പോഴും ചാലക്കുടിയുടെ അതിരുകളിൽ തന്നെ ഒതുങ്ങി നിന്ന മണി തന്നെയാണ് കേരളത്തെ അതിന്റെ നാടൻ ശീലുകളിലേക്ക് തിരിച്ചുനടത്തിയത്. മണിയുടെ നാടൻ പാട്ടുകൾ തനത് പാട്ടുകളല്ലെന്ന് വിമർശിക്കുന്പോഴും, തനത് ശീലുകളെ തിരിച്ചുപിടിക്കാൻ സമൂഹത്തെ പ്രാപ്തനാക്കിയത് അയാളിലെ അനിതര സാധാരണമായ അവതരണ ശൈലിയും ഗായക ശേഷിയുമാണെന്നത് അംഗീകരിച്ചേ മതിയാകൂ. ബ്ലെസ്സി സംവിധാനം ചെയ്ത് 2004 ല് പുറത്തിറങ്ങിയ കാഴ്ച എന്ന മമ്മൂട്ടി ചിത്രത്തില് മണി പാടിയ ‘കുട്ടനാടന് കായലിലെ കെട്ടുവള്ളം തുഴയുമ്പോള്’ ഗാനം അയാളിലെ വേരുകളെ അടയാളപ്പെടുത്തുന്നുണ്ട്. എന്നാൽ ഇത് എത്രത്തോളം മണി സ്വയം തിരിച്ചറിഞ്ഞു എന്നതാണ് സംശയം.\nതന്റെ സൗഹൃദക്കൂട്ടങ്ങളില് പാടിക്കിട്ടിയവയും അല്ലാത്തവയും സിഡികളായി അദ്ദേഹം പുറത്തിറക്കിയപ്പോള് നാടന്‍പാട്ട് വിപണനമെന്ന ശക്തമായ ഒഴുക്കിന് തന്നെ തുടക്കം കുറിച്ചു. ഇന്ന് നാടന്‍കലാ സംഘങ്ങളുടെ പ്രവര്‍ത്തനം കൂടുതല് ശക്തമായി ഈ മേഖലയിലുണ്ട്. ചില സംഘങ്ങള് നാടന്‍പാട്ടു വളര്‍ച്ചയില് അതിന്റെ തന്മയത്വം നഷ്ടമാകാതിരിക്കാന് ശക്തമായി ഇടപെടല് നടത്തുന്നു. അപ്പോഴൊന്നും ചലച്ചിത്ര നടന് എന്ന മേല്‍വിലാസം ഉപയോഗിച്ച് നാടന് പാട്ടിലൂടെ മലയാളിയെ ഉണര്‍ത്താന് അയാള് നടത്തിയ ഇടപെടലുകള് ഓര്‍ക്കപ്പെടുന്നേയില്ല. ഈ ഉണര്‍ത്തുപാട്ടുകള്‍ക്കിടയില് താന് ചെയ്യുന്നതെന്തെന്ന് തിരിച്ചറിയാതെ മണി സ്വയം ഉറങ്ങിപ്പോയതാണ് ഇതിന് കാരണം.\nതാന് ദാരിദ്ര്യത്തില് നിന്ന് വളര്‍ന്നവനെന്ന് അഭിമാനത്തോടെ പറയുമ്പോള് മണിയിലെ താരം സ്വയം ഒരു വിൽപ്പനച്ചരക്കായി മാറുകയായിരുന്നു. ചാലക്കുടിക്കാരനായി നാട്ടുകാരിലേക്ക് ഇറങ്ങുന്ന മണിയിലൂടെ ദാരിദ്ര്യത്തിന്റെ വിൽപ്പനയാണ് നടന്നത്. അയാളുടെ നടനവൈഭവത്തെയും ഗായകനെന്ന നിലയിലുള്ള ശേഷികളെയും ഓര്‍ക്കാതെ വളര്‍ന്നുവന്നതും നിരന്തരം ഇടപഴകിയതുമായ ചാലക്കുടിയിലെ ജീവിതാവസ്ഥകളിലേക്കാണ് ഓരോ കാഴ്ചയും കേൾവിയും കൂട്ടിക്കൊണ്ട് പോകുന്നത്.\nവികാരങ്ങളുടെ മൂല്യത്തിൽ നിന്ന് വിനോദ വ്യാപാര സാധ്യത കണ്ടെത്തിയ വിപണി തന്നെയാണ് മണിയുടെ യഥാർത്ഥ മൂല്യങ്ങളെയും മാറ്റിനിർത്തുന്നത്. കലാപരമായും സാമ്പത്തികമായും ഉന്നതിയിൽ നില്‍ക്കുമ്പോഴും മണി ദാരിദ്ര്യത്തെ പുണർന്നുകഴിഞ്ഞു. അതിൽ വിപണി വ്യാപാര സാധ്യത കാണുന്നത് അയാൾ തിരിച്ചറിഞ്ഞതുമില്ല.\nഅയാളുടെ വ്യക്തിപരമായ സവിശേഷ കഴിവുകള് കൊണ്ടാണ് ദക്ഷിണേന്ത്യ ഏറ്റവും വേഗത്തില് തിരിച്ചറിയുന്ന അഭിനേതാവായി മണി മാറിയത്. ദരിദ്രമായ ബാല്യകാലത്തും പിന്നീടും അദ്ദേഹമറിഞ്ഞ സന്തോഷവും ആനന്ദവുമാണ് പിൽക്കാലത്ത് മലയാളി ഏറ്റുപാടിയ മണിയുടെ നാടന് പാട്ടുകള്. മണിയുടെ ഏറ്റവും വലിയ സാംസ്‌കാരിക സംഭവാവനയും അതാണ്.\nമണിയാണ് എക്കാലവും കേരളത്തിലെ തിരസ്കരിക്കപ്പെട്ടവരുടെ താരം. എന്നും അയാളുടേതായ ഇടങ്ങളിൽ അയാൾ സ്വീകരിക്കപ്പെടാതിരുന്നതും അതുകൊണ്ടാണ്. ചാലക്കുടിയുടെ ചുറ്റുവട്ടത്തെ സൗഹൃദ ആഘോഷങ്ങളിലേക്ക് ഒതുങ്ങുന്പോൾ, സാന്പത്തികമായും സാമുദായികമായും പിന്നാക്കം നിൽക്കുന്ന വിഭാഗത്തിന്റെ പ്രതിനിധിയായി വളരാനുള്ള സാധ്യതയെ അദ്ദേഹം അറിയാതെ പോയെന്ന് വേണം കരുതാൻ. അദ്ദേഹത്തിന് പിന്നാലെ സമൂഹവും അത് മറക്കുന്നത്, മണിയോടും ആ ജീവിത ഇടങ്ങളോടുമുള്ള അവഗണനയായി മാത്രമേ കരുതാവൂ.


ടെലിവിഷന് താരം കമലേഷ് പാണ്ഡേയുടെ മരണത്തില് ദുരൂഹത തുടരുന്നു\nMumbai, First Published Dec 17, 2016, 5:22 PM IST\nമുംബൈ: ഹിന്ദി ടെലിവിഷന് താരം കമലേഷ് പാണ്ഡേയുടെ മരണത്തില് ദുരൂഹത തുടരുന്നു. ആത്മഹത്യയാണെന്നാണ് ബന്ധുക്കള് പറയുന്നതെങ്കിലും,\nപോസ്റ്റ് മോര്‍ട്ടം റിപ്പോര്‍ട്ട് പുറത്തു വന്നാല് മാത്രമേ മരണം സംബന്ധിച്ച് വ്യക്തത വരൂവെന്നാണ് പൊലീസ് വൃത്തങ്ങള് പറയുന്നത്.കഴിഞ്ഞ ദിവസമാണ് കുറ്റാന്വേഷണ പരിപാടികളിലൂടെ ശ്രദ്ധേയനായ ടെലിവിഷന് താരം കമലേഷ് പാണ്ഡേയ ബന്ധു വീട്ടില് മരിച്ച നിലയില് കണ്ടെത്തിയത്.\nമധ്യപ്രദേശ് ജബല്‍പൂരിലെ ഭാര്യാ സഹോദരിയുടെ വീട്ടില് വെച്ച് പാണ്ഡേ സ്വയം വെടിവെക്കുകയായിരുന്നു എന്നാണ് ബന്ധുക്കള് പറയുന്നത്.\nഭാര്യാസഹോദരിയുടെ മകളുടെ വിവാഹം ക്ഷണിക്കാത്തതില് ദുഖിതനായിരുന്ന കമലേഷ് പാണ്ഡേ ഇതേച്ചൊല്ലി കുടുംബാംഗങ്ങളുമായി വഴക്കിട്ടിരുന്നു.\nവഴക്കിനൊടുവില് ആദ്യം അലക്ഷ്യമായി വെടിവെച്ച കമലേഷ് പിന്നീട് സ്വന്തം നെഞ്ചിലേക്കും നിറയൊഴിച്ചെന്നാണ് ബന്ധുക്കള് പറയുന്നതെന്ന് പൊലീസ് അറിയിച്ചു.\nആശുപത്രിയിലെത്തിച്ചപ്പോഴേക്കും പാണ്ഡേ മരണത്തിന് കീഴടങ്ങിയിരുന്നു. മരണ സമയത്ത് കമലേഷ് അമിതമായി മദ്യപിച്ചിരുന്നു. ഭാര്യയും രണ്ട് പെണ്‍മക്കളുമുണ്ട്. ബന്ധുക്കളുടെ മൊഴി കണക്കിലെടുക്കുന്നുണ്ടെങ്കിലും കേസില് അന്വേഷണം പുരോഗമിക്കുകയാണെന്ന് പൊലീസ് പറഞ്ഞു.\nപോസ്റ്റ് മോര്‍ട്ടം റിപ്പോര്‍ട്ട് പുറത്തു വന്നാല് മാത്രമേ മരണം സംബന്ധിച്ച് വ്യക്തത വരൂവെന്നാണ് പൊലീസ് വൃത്തങ്ങള് പറയുന്നത്.\nKamlesh Pandey suicide\nകമലേഷ് പാണ്ഡെ ആത്മഹത്യ


കോവിഡ് 19: ലോ‌ക്‌ഡൗണിന് ശേഷവും ട്രെയിനിലും ബസിലും പോകുന്നത് സൂക്ഷിക്കണം! | Travelling After Lock Down\nകോവിഡ് 19: ലോ‌ക്‌ഡൗണിന് ശേഷവും ട്രെയിനിലും ബസിലും പോകുന്നത് സൂക്ഷിക്കണം!\nമനോരമ ലേഖകൻ April 06, 2020 02:04 PM IST\nകോവിഡ് 19 ഭീഷണി വിട്ടൊഴിയുന്നില്ല. ലോകമെമ്പാടും ഇതുവരെ ഏകദേശം 12.68 ലക്ഷത്തിൽ അധികം പേർക്കാണ് രോഗം സ്ഥിരീകരിച്ചിട്ടുള്ളത്, അതിൽ 69152 പേർ മരിക്കുകയും ചെയ്തു. രോഗം ബാധിച്ചവരുമായി അടുത്ത് ഇടപഴകുമ്പോഴാണ് കോവിഡ് 19 പകരാനുള്ള സാധ്യത കൂടുതൽ. അതുകൊണ്ടു വിമാനവും ബസും ട്രെയിനും അടക്കമുള്ള പൊതുഗതാഗത സംവിധാനങ്ങൾ ഉപയോഗിക്കുന്നവരെല്ലാം സൂക്ഷിക്കണം. 21 ദിവസത്തെ ലോക്ഡൗൺ അവസാനിച്ചു കഴിഞ്ഞാലും പൊതുഗതാഗത സംവിധാനങ്ങൾ ഉപയോഗിക്കുന്നവർ (ഏതൊക്കെ ഗതാഗത സംവിധാനങ്ങൾ പുനരാരംഭിക്കും എന്ന് ഇതുവരെ വ്യക്തതയില്ല) വലിയ മുൻകരുതലുകൾ എടുക്കണം. പൊതു ഗതാഗത സംവിധാനം ഉപയോഗിക്കുന്നവർ എന്തു മുൻകരുതലുകളാണ് എടുക്കേണ്ടത്?


മാധ്യമങ്ങള്‍ക്കുനേരെ ക്ഷുഭിതനായി മുകേഷ്; വാര്‍ത്താസമ്മേളനത്തില് മാധ്യമങ്ങളെ കൂക്കിവിളിച്ച് താരങ്ങള് – Chandrika Daily\nBy chandrika Thursday June 29, 2017 10:40 am\nമാധ്യമങ്ങള്‍ക്കുനേരെ ക്ഷുഭിതനായി മുകേഷ്; വാര്‍ത്താസമ്മേളനത്തില് മാധ്യമങ്ങളെ കൂക്കിവിളിച്ച് താരങ്ങള്\nകൊച്ചി: അമ്മയുടെ വാര്‍ഷികയോഗത്തിന് ശേഷം നടത്തിയ വാര്‍ത്താസമ്മേളനത്തില് മാധ്യമങ്ങള്‍ക്കുനേരെ ക്ഷുഭിതനായി മുകേഷ്. മാധ്യമങ്ങളുടെ ചോദ്യങ്ങളില് ദേഷ്യപ്പെട്ടുകൊണ്ടായിരുന്നു മുകേഷിന്റെ പ്രതികരണം. നടി ആക്രമിക്കപ്പെട്ട സംഭവത്തില് ആരോപണവിധേയനായ ദിലീപിന് പൂര്‍ണ്ണപിന്തുണ…\nകൊച്ചി: അമ്മയുടെ വാര്‍ഷികയോഗത്തിന് ശേഷം നടത്തിയ വാര്‍ത്താസമ്മേളനത്തില് മാധ്യമങ്ങള്‍ക്കുനേരെ ക്ഷുഭിതനായി മുകേഷ്. മാധ്യമങ്ങളുടെ ചോദ്യങ്ങളില് ദേഷ്യപ്പെട്ടുകൊണ്ടായിരുന്നു മുകേഷിന്റെ പ്രതികരണം. നടി ആക്രമിക്കപ്പെട്ട സംഭവത്തില് ആരോപണവിധേയനായ ദിലീപിന് പൂര്‍ണ്ണപിന്തുണ നല്‍കുന്നുവെന്ന് താരങ്ങള് പറഞ്ഞു.\nനടിക്കെതിരെയുള്ള നടന്‍മാരുടെ ആക്ഷേപങ്ങളെക്കുറിച്ചുള്ള ചോദ്യങ്ങളിലാണ് മുകേഷ് ക്ഷുഭിതനായത്. കസേരയില് നിന്നെഴുന്നേറ്റുകൊണ്ടായിരുന്നു പ്രതികരണം. അനാവശ്യ ചോദ്യങ്ങളാണെങ്കില് പ്രതികരിക്കേണ്ട ആവശ്യമില്ലെന്ന് മുകേഷ് പറഞ്ഞു. വാര്‍ത്താസമ്മേളനത്തില് മാധ്യമങ്ങള്‍ക്കുനേരെ രൂക്ഷ വിമര്‍ശനമുണ്ടായി. ഇരു താരങ്ങളും അമ്മയുടെ മക്കളാണ്. ആരേയും ഒറ്റപ്പെടുത്താന് അനുവദിക്കില്ല. നടിയുടെ വിഷയം നിലവില് അന്വേഷണം നടന്നുകൊണ്ടിരിക്കുന്ന സാഹചര്യത്തില് ചര്‍ച്ച ചെയ്തില്ല. വിഷയം ആരും ഉന്നയിച്ചില്ലെന്നും പ്രസിഡന്റ് ഇന്നസെന്റ് പറഞ്ഞു.\nദിലീപിനെ വേട്ടയാടാന് അനുവദിക്കില്ലെന്ന് ഗണേഷ്‌കുമാര് പറഞ്ഞു. അമ്മ ഒറ്റക്കെട്ടാണ്. എല്ലാവരും അമ്മയുടെ മക്കളാണ്. വനിതാ അംഗങ്ങളുടെ സംഘടന സഹോദരിമാരുടെ സംഘടനയാണ്. അതിനെ അംഗീകരിക്കുന്നു. എന്നാല് താരസംഘടനയില് പിളര്‍പ്പുണ്ടെന്ന് വരുത്താന് മാധ്യമങ്ങള് ശ്രമിക്കുകയാണ്. അങ്ങനെയില്ല. അമ്മ ഒറ്റക്കെട്ടാണെന്നും ദിലീപിനെ ഒറ്റപ്പെടുത്തി വേട്ടയാടാന് അനുവദിക്കില്ലെന്നും ഗണേഷ്‌കുമാര് ആവര്‍ത്തിച്ചു. ഈ സമയം മാധ്യമങ്ങള്‍ക്കുനേരെ താരങ്ങള് കൂക്കിവിളിക്കുകയായിരുന്നു. ഒരുവേളയില് മണിയന്‍പിള്ള രാജു വാര്‍ത്താസമ്മേളനം അവസാനിച്ചുവെന്ന് പറഞ്ഞെങ്കിലും വീണ്ടും തുടര്‍ന്നു. വാര്‍ത്താസമ്മേളനത്തിന്റെ സ്വഭാവത്തില് നിന്നും മാറിയായിരുന്നു വാര്‍ത്താസമ്മേളനം. ഒരു ചോദ്യത്തിന് പലരും എണീറ്റ് നിന്നുകൊണ്ട് പ്രതികരിച്ചു. എന്നാല് വേദിയിലിരുന്ന മമ്മുട്ടിയും മോഹന്‍ലാലും പ്രതികരിച്ചതേയില്ല. മാധ്യമങ്ങളുടെ ഒട്ടുമിക്ക ചോദ്യങ്ങള്‍ക്കും മറുപടി പറഞ്ഞതും ഗണേഷ്‌കുമാറായിരുന്നു.\nനേരത്തെ വാര്‍ത്താസമ്മേളനത്തിനു മുമ്പ് നടി ആക്രമിക്കപ്പെട്ട സംഭവം യോഗത്തില് ഉന്നയിച്ചുവെന്ന് നടി റിമകല്ലിങ്കല് പറഞ്ഞിരുന്നു. സിനിമാ രംഗത്തെ സ്ത്രീകള്‍ക്ക് എല്ലാ തരത്തിലുമുള്ള സുരക്ഷയൊരുക്കുമെന്ന് അമ്മ ഉറപ്പുനല്‍കി. നടിയുടെ വിഷയം യോഗത്തില് ഉന്നയിച്ചു. പക്ഷേ ചര്‍ച്ചയായില്ലെന്നും റിമ പറഞ്ഞിരുന്നു.\nCategories: Culture, More, Views Tags: actor dileep, Actor nadirsha, ACTRESS ATTACK, AMMA


2 ( കാര്യങ്ങള് ) വിശദമാക്കുന്ന വേദഗ്രന്ഥം തന്നെയാണ,\n3 തീര്‍ച്ചയായും നാം ഇതിനെ അറബി ഭാഷയിലുള്ള ഒരു ഖുര്‍ആന് ആക്കിയിരിക്കുന്നത് നിങ്ങള് ചിന്തിച്ചു മനസ്സിലാക്കുവാന് വേണ്ടിയാകുന്നു.\n4 തീര്‍ച്ചയായും അത് മൂലഗ്രന്ഥത്തില് നമ്മുടെ അടുക്കല് (സൂക്ഷിക്കപ്പെട്ടതത്രെ.) അത് ഉന്നതവും വിജ്ഞാനസമ്പന്നവും തന്നെയാകുന്നു.\n5 അപ്പോള് നിങ്ങള് അതിക്രമകാരികളായ ജനങ്ങളായതിനാല് (നിങ്ങളെ) ഒഴിവാക്കി വിട്ടുകൊണ്ട് ഈ ഉല്‍ബോധനം നിങ്ങളില് നിന്ന് മേറ്റീവ്ക്കുകയോ?\n6 പൂര്‍വ്വസമുദായങ്ങളില് എത്രയോ പ്രവാചകന്‍മാരെ നാം നിയോഗിച്ചിട്ടുണ്ട്.\n7 ഏതൊരു പ്രവാചകന് അവരുടെ അടുത്ത് ചെല്ലുകയാണെങ്കിലും അവര് അദ്ദേഹത്തെ പരിഹസിക്കുന്നവരാകാതിരുന്നിട്ടില്ല.\n8 അങ്ങനെ ഇവരെക്കാള് കനത്ത കൈയ്യൂക്കുണ്ടായിരുന്നവരെ നാം നശിപ്പിച്ചു കളഞ്ഞു. പൂര്‍വ്വികന്‍മാരുടെ ഉദാഹരണങ്ങള് മുമ്പ് കഴിഞ്ഞുപോയിട്ടുമുണ്ട്.\n9 ആകാശങ്ങളും ഭൂമിയും സൃഷ്ടിച്ചതാരാണെന്ന് നീ അവരോട് ചോദിച്ചാല് തീര്‍ച്ചയായും അവര് പറയും; പ്രതാപിയും സര്‍വ്വജ്ഞനുമായിട്ടുള്ളവനാണ് അവ സൃഷ്ടിച്ചത് എന്ന്.\n10 അതെ, നിങ്ങള്‍ക്ക് വേണ്ടി ഭൂമിയെ ഒരു തൊട്ടിലാക്കുകയും നിങ്ങള് നേരായ മാര്‍ഗം കണ്ടെത്താന് വേണ്ടി നിങ്ങള്‍ക്കവിടെ പാതകളുണ്ടക്കിത്തരികയും ചെയ്തവന്.\n11 ആകാശത്ത് നിന്ന് ഒരു തോത് അനുസരിച്ച് വെള്ളം വര്‍ഷിച്ചു തരികയും ചെയ്തവന്. എന്നിട്ട് അത് മൂലം നാം നിര്‍ജീവമായ രാജ്യത്തെ പുനരുജ്ജീവിപ്പിച്ചു. അത് പോലെ തന്നെ നിങ്ങളും (മരണാനന്തരം) പുറത്തു കൊണ്ടു വരപ്പെടുന്നതാണ്.\n12 എല്ലാ ഇണകളെയും സൃഷ്ടിക്കുകയും നിങ്ങള്‍ക്ക് സവാരി ചെയ്യാനുള്ള കപ്പലുകളും കാലികളെയും നിങ്ങള്‍ക്ക് ഏര്‍പെടുത്തിത്തരികയും ചെയ്തവന്.\n13 അവയുടെ പുറത്ത് നിങ്ങള് ഇരിപ്പുറപ്പിക്കാനും എന്നിട്ട് നിങ്ങള് അവിടെ ഇരിപ്പുറപ്പിച്ചു കഴിയുമ്പോള് നിങ്ങളുടെ രക്ഷിതാവിന്റെ അനുഗ്രഹം നിങ്ങള് ഓര്‍മിക്കുവാനും, നിങ്ങള് ഇപ്രകാരം പറയുവാനും വേണ്ടി: ഞങ്ങള്‍ക്ക് വേണ്ടി ഇതിനെ വിധേയമാക്കിത്തന്നവന് എത്ര പരിശുദ്ധന്! ഞങ്ങള്‍ക്കതിനെ ഇണക്കുവാന് കഴിയുമായിരുന്നില്ല.\n14 തീര്‍ച്ചയായും ഞങ്ങള് ഞങ്ങളുടെ രക്ഷിതാവിങ്കലേക്ക് തിരിച്ചെത്തുന്നവര് തന്നെയാകുന്നു.\n15 അവന്റെ ദാസന്‍മാരില് ഒരു വിഭാഗത്തെ അവരതാ അവന്റെ അംശം ( അഥവാ മക്കള് ) ആക്കിവെച്ചിരിക്കുന്നു. തീര്‍ച്ചയായും മനുഷ്യന് പ്രത്യക്ഷമായിത്തന്നെ തികച്ചും നന്ദികെട്ടവനാകുന്നു.\n16 അതല്ല, താന് സൃഷ്ടിക്കുന്ന കൂട്ടത്തില് നിന്ന് പെണ്‍മക്കളെ അവന് ( സ്വന്തമായി ) സ്വീകരിക്കുകയും, ആണ്‍മക്കളെ നിങ്ങള്‍ക്ക് പ്രത്യേകമായി നല്‍കുകയും ചെയ്തിരിക്കുകയാണോ?\n17 അവരില് ഒരാള്‍ക്ക്, താന് പരമകാരുണികന്ന് ഉപമയായി എടുത്തുകാണിക്കാറുള്ളതിനെ ( പെണ്‍കുഞ്ഞിനെ ) പ്പറ്റി സന്തോഷവാര്‍ത്ത അറിയിക്കപ്പെട്ടാല് അവന്റെ മുഖം കരുവാളിച്ചതാകുകയും അവന് കുണ്ഠിതനാവുകയും ചെയ്യുന്നു.\n18 ആഭരണമണിയിച്ച് വളര്‍ത്തപ്പെടുന്ന, വാഗ്വാദത്തില് ( ന്യായം ) തെളിയിക്കാന് കഴിവില്ലാത്ത ഒരാളാണോ ( അല്ലാഹുവിന് സന്താനമായി കല്‍പിക്കപ്പെടുന്നത്? )\n19 പരമകാരുണികന്റെ ദാസന്‍മാരായ മലക്കുകളെ അവര് പെണ്ണുങ്ങളാക്കിയിരിക്കുന്നു. അവരെ ( മലക്കുകളെ ) സൃഷ്ടിച്ചതിന് അവര് സാക്ഷ്യം വഹിച്ചിരുന്നോ? അവരുടെ സാക്ഷ്യം രേഖപ്പെടുത്തുന്നതും അവര് ചോദ്യം ചെയ്യപ്പെടുന്നതുമാണ്.\n20 പരമകാരുണികന് ഉദ്ദേശിച്ചിരുന്നെങ്കില് ഞങ്ങള് അവരെ (മലക്കുകളെ) ആരാധിക്കുമായിരുന്നില്ല. എന്ന് അവര് പറയുകയും ചെയ്യും. അവര്‍ക്ക് അതിനെ പറ്റി യാതൊരു അറിവുമില്ല. അവര് ഊഹിച്ച് പറയുക മാത്രമാകുന്നു.\n21 അതല്ല, അവര്‍ക്ക് നാം ഇതിനു മുമ്പ് വല്ല ഗ്രന്ഥവും നല്‍കിയിട്ട് അവര് അതില് മുറുകെപിടിച്ച് നില്‍ക്കുകയാണോ?\n22 അല്ല, ഞങ്ങളുടെ പിതാക്കള് ഒരു മാര്‍ഗത്തില് നിലകൊള്ളുന്നതായി ഞങ്ങള് കണ്ടെത്തിയിരിക്കുന്നുഠീര്‍ച്ചയായും ഞങ്ങള് അവരുടെ കാല്‍പാടുകളില് നേര്‍മാര്‍ഗം കണ്ടെത്തിയിരിക്കയാണ്. എന്നാണ് അവര് പറഞ്ഞത്.\n23 അത് പോലെത്തന്നെ നിനക്ക് മുമ്പ് ഏതൊരു രാജ്യത്ത് നാം താക്കീതുകാരനെ അയച്ചപ്പോഴും ഞങ്ങളുടെ പിതാക്കളെ ഒരു മാര്‍ഗത്തില് നിലകൊള്ളുന്നവരായി ഞങ്ങള് കണ്ടെത്തിയിരിക്കുന്നു; തീര്‍ച്ചയായും ഞങ്ങള് അവരുടെ കാല്‍പാടുകളെ അനുഗമിക്കുന്നവരാകുന്നു. എന്ന് അവിടെയുള്ള സുഖലോലുപന്‍മാര് പറയാതിരുന്നിട്ടില്ല.\n24 അദ്ദേഹം ( താക്കീതുകാരന് ) പറഞ്ഞു: നിങ്ങള് നിങ്ങളുടെ പിതാക്കളെ ഏതൊരു മാര്‍ഗത്തില് കണ്ടെത്തിയോ, അതിനെക്കാളും നല്ല മാര്‍ഗം കാണിച്ചുതരുന്ന ഒരു സന്ദേശവും കൊണ്ട് ഞാന് നിങ്ങളുടെ അടുത്ത് വന്നാലും ( നിങ്ങള് പിതാക്കളെത്തന്നെ അനുകരിക്കുകയോ? ) അവര് പറഞ്ഞു; നിങ്ങള് ഏതൊരു സന്ദേശവും കൊണ്ട് അയക്കപ്പെട്ടിരിക്കുന്നുവോ അതില് തീര്‍ച്ചയായും ഞങ്ങള് വിശ്വാസമില്ലാത്തവരാകുന്നു.\n25 അതിനാല് നാം അവര്‍ക്ക് ശിക്ഷ നല്‍കി. അപ്പോള് ആ സത്യനിഷേധികളുടെ പര്യവസാനം എങ്ങനെയായിരുന്നു വെന്ന് നോക്കുക.\n26 ഇബ്രാഹീം തന്റെ പിതാവിനോടും ജനങ്ങളോടും ഇപ്രകാരം പറഞ്ഞ സന്ദര്‍ഭം ( ശ്രദ്ധേയമാകുന്നു: ) തീര്‍ച്ചയായും ഞാന് നിങ്ങള് ആരാധിക്കുന്നതില്‍നിന്ന് ഒഴിഞ്ഞു നില്‍ക്കുന്നവനാകുന്നു.\n27 എന്നെ സൃഷ്ടിച്ചവനൊഴികെ. കാരണം തീര്‍ച്ചയായും അവന് എനിക്ക് മാര്‍ഗദര്‍ശനം നല്‍കുന്നതാണ്.\n28 അദ്ദേഹത്തിന്റെ പിന്‍ഗാമികള് ( സത്യത്തിലേക്കു ) മടങ്ങേണ്ടതിനായി അതിനെ ( ആ പ്രഖ്യാപനത്തെ ) അദ്ദേഹം അവര്‍ക്കിടയില് നിലനില്‍ക്കുന്ന ഒരു വചനമാക്കുകയും ചെയ്തു.\n29 അല്ല, ഇക്കൂട്ടര്‍ക്കും അവരുടെ പിതാക്കള്‍ക്കും ഞാന് ജീവിതസുഖം നല്‍കി. സത്യസന്ദേശവും, വ്യക്തമായി വിവരിച്ചുകൊടുക്കുന്ന ഒരു ദൂതനും അവരുടെ അടുത്ത് വരുന്നത് വരെ.\n30 അവര്‍ക്ക് സത്യം വന്നെത്തിയപ്പോഴാകട്ടെ അവര് പറഞ്ഞു: ഇതൊരു മായാജാലമാണ്. തീര്‍ച്ചയായും ഞങ്ങള് അതില് വിശ്വാസമില്ലാത്തവരാകുന്നു.\n31 ഈ രണ്ട് പട്ടണങ്ങളില് നിന്നുള്ള ഏതെങ്കിലും ഒരു മഹാപുരുഷന്റെ മേല് എന്തുകൊണ്ട് ഈ ഖുര്‍ആന് അവതരിപ്പിക്കപ്പെട്ടില്ല എന്നും അവര് പറഞ്ഞു.\n32 അവരാണോ നിന്റെ രക്ഷിതാവിന്റെ അനുഗ്രഹം പങ്ക് വെച്ചു കൊടുക്കുന്നത്? നാമാണ് ഐഹികജീവിതത്തില് അവര്‍ക്കിടയില് അവരുടെ ജീവിതമാര്‍ഗം പങ്ക് വെച്ചുകൊടുത്തത്. അവരില് ചിലര്‍ക്ക് ചിലരെ കീഴാളരാക്കി വെക്കത്തക്കവണ്ണം അവരില് ചിലരെ മറ്റു ചിലരെക്കാള് ഉപരി നാം പല പടികള് ഉയര്‍ത്തുകയും ചെയ്തിരിക്കുന്നു. നിന്റെ രക്ഷിതാവിന്റെ കാരുണ്യമാകുന്നു അവര് ശേഖരിച്ചു വെക്കുന്നതിനെക്കാള് ഉത്തമം.\n33 മനുഷ്യര് ഒരേ തരത്തിലുള്ള ( ദുഷിച്ച ) സമുദായമായിപ്പോകുകയില്ലായിരുന്നെങ്കില് പരമകാരുണികനില് അവിശ്വസിക്കുന്നവര്‍ക്ക് അവരുടെ വീടുകള്‍ക്ക് വെള്ളി കൊണ്ടുള്ള മേല്‍പുരകളും, അവര്‍ക്ക് കയറിപോകാന് ( വെള്ളികൊണ്ടുള്ള ) കോണികളും നാം ഉണ്ടാക്കികൊടുക്കുമായിരുന്നു.\n34 അവരുടെ വീടുകള്‍ക്ക് ( വെള്ളി ) വാതിലുകളും അവര്‍ക്ക് ചാരിയിരിക്കാന് ( വെള്ളി ) കട്ടിലുകളും\n35 സ്വര്‍ണം കൊണ്ടുള്ള അലങ്കാരവും നാം നല്‍കുമായിരുന്നു. എന്നാല് അതെല്ലാം ഐഹികജീവിതത്തിലെ സുഖഭോഗം മാത്രമാകുന്നു. പരലോകം തന്റെ രക്ഷിതാവിന്റെ അടുക്കല് സൂക്ഷ്മത പാലിക്കുന്നവര്‍ക്കുള്ളതാകുന്നു.\n36 പരമകാരുണികന്റെ ഉല്‍ബോധനത്തിന്റെ നേര്‍ക്ക് വല്ലവനും അന്ധത നടിക്കുന്ന പക്ഷം അവന്നു നാം ഒരു പിശാചിനെ ഏര്‍പെടുത്തികൊടുക്കും. എന്നിട്ട് അവന് ( പിശാച് ) അവന്ന് കൂട്ടാളിയായിരിക്കും\n37 തീര്‍ച്ചയായും അവര് ( പിശാചുക്കള് ) അവരെ നേര്‍മാര്‍ഗത്തില് നിന്ന് തടയും. തങ്ങള് സന്‍മാര്‍ഗം പ്രാപിച്ചവരാണെന്ന് അവര് വിചാരിക്കുകയും ചെയ്യും.\n38 അങ്ങനെ നമ്മുടെ അടുത്ത് വന്നെത്തുമ്പോള് ( തന്റെ കൂട്ടാളിയായ പിശാചിനോട് ) അവന് പറയും: എനിക്കും നിനക്കുമിടയില് ഉദയാസ്തമനസ്ഥാനങ്ങള് തമ്മിലുള്ള അകലം ഉണ്ടായിരുന്നെങ്കില് എത്ര നന്നായിരുന്നേനെ. അപ്പോള് ആ കൂട്ടുകാരന് എത്ര ചീത്ത!\n39 നിങ്ങള് അക്രമം പ്രവര്‍ത്തിച്ചിരിക്കെ നിങ്ങള് ശിക്ഷയില് പങ്കാളികളാകുന്നു എന്ന വസ്തുത ഇന്ന് നിങ്ങള്‍ക്ക് ഒട്ടും പ്രയോജനപ്പെടുകയില്ല.\n40 എന്നാല് ( നബിയേ, ) നിനക്ക് ബധിരന്‍മാരെ കേള്‍പിക്കാനും, അന്ധന്‍മാരെയും വ്യക്തമായ ദുര്‍മാര്‍ഗത്തിലായവരെയും വഴി കാണിക്കാനും കഴിയുമോ?\n42 അഥവാ നാം അവര്‍ക്ക് താക്കീത് നല്‍കിയത് ( ശിക്ഷ ) നിനക്ക് നാം കാട്ടിത്തരികയാണെങ്കിലോ നാം അവരുടെ കാര്യത്തില് കഴിവുള്ളവന് തന്നെയാകുന്നു.\n43 ആകയാല് നിനക്ക് ബോധനം നല്‍കപ്പെട്ടത് നീ മുറുകെപിടിക്കുക. തീര്‍ച്ചയായും നീ നേരായ പാതയിലാകുന്നു.\n44 തീര്‍ച്ചയായും അത് നിനക്കും നിന്റെ ജനതയ്ക്കും ഒരു ഉല്‍ബോധനം തന്നെയാകുന്നു. വഴിയെ നിങ്ങള് ചോദ്യം ചെയ്യപ്പെടുന്നതുമാണ്.\n45 നിനക്ക് മുമ്പ് നമ്മുടെ ദൂതന്‍മാരായി നാം അയച്ചവരോട് ചോദിച്ചു നോക്കുക. പരമകാരുണികന് പുറമെ ആരാധിക്കപ്പെടേണ്ട വല്ല ദൈവങ്ങളേയും നാം നിശ്ചയിച്ചിട്ടുണ്ടോ എന്ന്.\n46 മൂസായെ നമ്മുടെ ദൃഷ്ടാന്തങ്ങളുമായി ഫിര്‍ഔന്റെയും അവന്റെ പൌരമുഖ്യന്‍മാരുടെയും അടുത്തേക്ക് നാം അയക്കുകയുണ്ടായി. എന്നിട്ട് അദ്ദേഹം പറഞ്ഞു: തീര്‍ച്ചയായും ഞാന് ലോകരക്ഷിതാവിന്റെ ദൂതനാകുന്നു.\n47 അങ്ങനെ അദ്ദേഹം നമ്മുടെ ദൃഷ്ടാന്തങ്ങളുമായി അവരുടെ അടുത്ത് ചെന്നപ്പോള് അവരതാ അവയെ കളിയാക്കി ചിരിക്കുന്നു.\n48 അവര്‍ക്ക് നാം ഓരോ ദൃഷ്ടാന്തവും കാണിച്ചുകൊടുത്തു കൊണ്ടിരുന്നത് അതിന്റെ ഇണയെക്കാള് മഹത്തരമായിക്കൊണ്ട് തന്നെയായിരുന്നു. അവര് ( ഖേദിച്ചു ) മടങ്ങുവാന് വേണ്ടി നാം അവരെ ശിക്ഷകള് മുഖേന പിടികൂടുകയും ചെയ്തു.\n49 അവര് പറഞ്ഞു: ഹേ, ജാലവിദ്യക്കാരാ! താങ്കളുമായി താങ്കളുടെ രക്ഷിതാവ് കരാര് ചെയ്തിട്ടുള്ളതനുസരിച്ച് ഞങ്ങള്‍ക്ക് വേണ്ടി താങ്കള് അവനോട് പ്രാര്‍ത്ഥിക്കുക. തീര്‍ച്ചയായും ഞങ്ങള് നേര്‍മാര്‍ഗം പ്രാപിക്കുന്നവര് തന്നെയാകുന്നു.\n50 എന്നിട്ട് അവരില് നിന്ന് നാം ശിക്ഷ എടുത്തുകളഞ്ഞപ്പോള് അവരതാ വാക്കുമാറുന്നു.\n51 ഫിര്‍ഔന് തന്റെ ജനങ്ങള്‍ക്കിടയില് ഒരു വിളംബരം നടത്തി. അവന് പറഞ്ഞു: എന്റെ ജനങ്ങളേ, ഈജിപ്തിന്റെ ആധിപത്യം എനിക്കല്ലേ? ഈ നദികള് ഒഴുകുന്നതാകട്ടെ എന്റെ കീഴിലൂടെയാണ്. എന്നിരിക്കെ നിങ്ങള് ( കാര്യങ്ങള് ) കണ്ടറിയുന്നില്ലേ?\n52 അല്ല, ഹീനനായിട്ടുള്ളവനും വ്യക്തമായി സംസാരിക്കാന് കഴിയാത്തവനുമായ ഇവനെക്കാള് ഉത്തമന് ഞാന് തന്നെയാകുന്നു.\n53 അപ്പോള് ഇവന്റെ മേല് സ്വര്‍ണവളകള് അണിയിക്കപ്പെടുകയോ, ഇവനോടൊപ്പം തുണയായികൊണ്ട് മലക്കുകള് വരികയോ ചെയ്യാത്തതെന്താണ്?\n54 അങ്ങനെ ഫിര്‍ഔന് തന്റെ ജനങ്ങളെ വിഡ്ഢികളാക്കി. അവര് അവനെ അനുസരിച്ചു. തീര്‍ച്ചയായും അവര് അധര്‍മ്മകാരികളായ ഒരു ജനതയായിരുന്നു.\n55 അങ്ങനെ അവര് നമ്മെ പ്രകോപിപ്പിച്ചപ്പോള് നാം അവരെ ശിക്ഷിച്ചു. അവരെ നാം മുക്കി നശിപ്പിച്ചു.\n56 അങ്ങനെ അവരെ പൂര്‍വ്വമാതൃകയും പിന്നീട് വരുന്നവര്‍ക്ക് ഒരു ഉദാഹരണവും ആക്കിത്തീര്‍ത്തു.\n57 മര്‍യമിന്റെ മകന് ഒരു ഉദാഹരണമായി എടുത്തുകാണിക്കപ്പെട്ടപ്പോള് നിന്റെ ജനതയതാ അതിന്റെ പേരില് ആര്‍ത്തുവിളിക്കുന്നു.\n58 ഞങ്ങളുടെ ദൈവങ്ങളാണോ ഉത്തമം, അതല്ല, അദ്ദേഹമാണോ എന്നവര് പറയുകയും ചെയ്തു. അവര് നിന്റെ മുമ്പില് അതെടുത്തു കാണിച്ചത് ഒരു തര്‍ക്കത്തിനായി മാത്രമാണ്. എന്നു തന്നെയല്ല അവര് പിടിവാശിക്കാരായ ഒരു ജനവിഭാഗമാകുന്നു.\n59 അദ്ദേഹം നമ്മുടെ ഒരു ദാസന് മാത്രമാകുന്നു. അദ്ദേഹത്തിന് നാം അനുഗ്രഹം നല്‍കുകയും അദ്ദേഹത്തെ ഇസ്രായീല് സന്തതികള്‍ക്ക് നാം ഒരു മാതൃകയാക്കുകയും ചെയ്തു.\n60 നാം ഉദ്ദേശിച്ചിരുന്നെങ്കില് ( നിങ്ങളുടെ ) പിന്‍തലമുറയായിരിക്കത്തക്കവിധം നിങ്ങളില് നിന്നു തന്നെ നാം മലക്കുകളെ ഭൂമിയില് ഉണ്ടാക്കുമായിരുന്നു.\n61 തീര്‍ച്ചയായും അദ്ദേഹം അന്ത്യസമയത്തിന്നുള്ള ഒരു അറിയിപ്പാകുന്നു. അതിനാല് അതിനെ ( അന്ത്യസമയത്തെ ) പ്പറ്റി നിങ്ങള് സംശയിച്ചു പോകരുത്. എന്നെ നിങ്ങള് പിന്തുടരുക. ഇതാകുന്നു നേരായ പാത.\n62 പിശാച് ( അതില് നിന്ന് ) നിങ്ങളെ തടയാതിരിക്കട്ടെ. തീര്‍ച്ചയായും അവന് നിങ്ങള്‍ക്ക് പ്രത്യക്ഷശത്രുവാകുന്നു.\n63 വ്യക്തമായ തെളിവുകളും കൊണ്ട് ഈസാ വന്നിട്ട് ഇപ്രകാരം പറഞ്ഞു: തീര്‍ച്ചയായും വിജ്ഞാനവും കൊണ്ടാണ് ഞാന് നിങ്ങളുടെ അടുത്ത് വന്നിരിക്കുന്നത്. നിങ്ങള് അഭിപ്രായഭിന്നത പുലര്‍ത്തികൊണ്ടിരിക്കുന്ന കാര്യങ്ങളില് ചിലത് ഞാന് നിങ്ങള്‍ക്ക് വിവരിച്ചുതരാന് വേണ്ടിയും. ആകയാല് നിങ്ങള് അല്ലാഹുവിനെ സൂക്ഷിക്കുകയും എന്നെ അനുസരിക്കുകയും ചെയ്യുവിന്.\n64 തീര്‍ച്ചയായും അല്ലാഹു തന്നെയാകുന്നു എന്റെ രക്ഷിതാവും, നിങ്ങളുടെ രക്ഷിതാവും. അതിനാല് അവനെ നിങ്ങള് ആരാധിക്കുക. ഇതാകുന്നു നേരായ പാത.\n65 എന്നിട്ട് അവര്‍ക്കിടയിലുള്ള കക്ഷികള് ഭിന്നിച്ചു. അതിനാല് അക്രമം പ്രവര്‍ത്തിച്ചവര്‍ക്ക് വേദനയേറിയ ഒരു ദിവസത്തെ ശിക്ഷ മൂലം നാശം!\n66 അവര് ഓര്‍ക്കാതിരിക്കെ പെട്ടെന്ന് ആ അന്ത്യസമയം അവര്‍ക്ക് വന്നെത്തുന്നതിനെയല്ലാതെ അവര് നോക്കിയിരിക്കുന്നുണ്ടോ?\n67 സുഹൃത്തുക്കള് ആ ദിവസം അന്യോന്യം ശത്രുക്കളായിരിക്കും. സൂക്ഷ്മത പാലിക്കുന്നവരൊഴികെ.\n68 എന്റെ ദാസന്‍മാരേ, ഇന്ന് നിങ്ങള്‍ക്ക് യാതൊരു ഭയവുമില്ല. നിങ്ങള് ദുഃഖിക്കേണ്ടതുമില്ല.\n69 നമ്മുടെ ദൃഷ്ടാന്തങ്ങളില് വിശ്വസിക്കുകയും കീഴ്പെട്ടു ജീവിക്കുന്നവരായിരിക്കുകയും ചെയ്തവരത്രെ( നിങ്ങള് )\n70 നിങ്ങളും നിങ്ങളുടെ ഇണകളും സന്തോഷഭരിതരായികൊണ്ട് സ്വര്‍ഗത്തില് പ്രവേശിച്ചു കൊള്ളുക.\n71 സ്വര്‍ണത്തിന്റെ തളികകളും പാനപാത്രങ്ങളും അവര്‍ക്ക് ചുറ്റും കൊണ്ടു നടക്കപ്പെടും. മനസ്സുകള് കൊതിക്കുന്നതും കണ്ണുകള്‍ക്ക് ആനന്ദകരവുമായ കാര്യങ്ങള് അവിടെ ഉണ്ടായിരിക്കും. നിങ്ങള് അവിടെ നിത്യവാസികളായിരിക്കുകയും ചെയ്യും.\n72 നിങ്ങള് പ്രവര്‍ത്തിച്ചുകൊണ്ടിരുന്നതിന്റെ ഫലമായി നിങ്ങള്‍ക്ക് അവകാശപ്പെടുത്തിത്തന്നിട്ടുള്ള സ്വര്‍ഗമത്രെ അത്.\n73 നിങ്ങള്‍ക്കതില് പഴങ്ങള് ധാരാളമായി ഉണ്ടാകും. അതില് നിന്ന് നിങ്ങള്‍ക്ക് ഭക്ഷിക്കാം.\n74 തീര്‍ച്ചയായും കുറ്റവാളികള് നരകശിക്ഷയില് നിത്യവാസികളായിരിക്കും.\n75 അവര്‍ക്ക് അത് ലഘൂകരിച്ച് കൊടുക്കപ്പെടുകയില്ല. അവര് അതില് ആശയറ്റവരായിരിക്കും.\n76 നാം അവരോട് അക്രമം ചെയ്തിട്ടില്ല. പക്ഷെ അവര് തന്നെയായിരുന്നു അക്രമകാരികള്.\n77 അവര് വിളിച്ചുപറയും; ഹേ, മാലിക്! താങ്കളുടെ രക്ഷിതാവ് ഞങ്ങളുടെ മേല് ( മരണം ) വിധിക്കട്ടെ. അദ്ദേഹം ( മാലിക് ) പറയും: നിങ്ങള് ( ഇവിടെ ) താമസിക്കേണ്ടവര് തന്നെയാകുന്നു.\n78 ( അല്ലാഹു പറയും: ) തീര്‍ച്ചയായും നാം നിങ്ങള്‍ക്ക് സത്യം കൊണ്ടു വന്ന് തരികയുണ്ടായി. പക്ഷെ നിങ്ങളില് അധിക പേരും സത്യത്തെ വെറുക്കുന്നവരാകുന്നു.\n79 അതല്ല, അവര് ( നമുക്കെതിരില് ) വല്ല കാര്യവും തീരുമാനിച്ചിരിക്കയാണോ? എന്നാല് നാം തന്നെയാകുന്നു തീരുമാനമെടുക്കുന്നവന്.\n80 അതല്ല, അവരുടെ രഹസ്യവും ഗൂഢാലോചനയും നാം കേള്‍ക്കുന്നില്ല എന്ന് അവര് വിചാരിക്കുന്നുണ്ടോ? അതെ, നമ്മുടെ ദൂതന്‍മാര് ( മലക്കുകള് ) അവരുടെ അടുക്കല് എഴുതിയെടുക്കുന്നുണ്ട്.\n81 നീ പറയുക: പരമകാരുണികന് സന്താനമുണ്ടായിരുന്നെങ്കില് ഞാനായിരിക്കും അതിനെ ആരാധിക്കുന്നവരില് ഒന്നാമന്.\n82 എന്നാല് ആകാശങ്ങളുടെയും ഭൂമിയുടെയും രക്ഷിതാവ്, സിംഹാസനത്തിന്റെ നാഥന് അവര് പറഞ്ഞുണ്ടാക്കുന്നതില് നിന്ന് എത്രയോ പരിശുദ്ധനത്രെ.\n83 അതിനാല് നീ അവരെ വിട്ടേക്കുക. അവര്‍ക്കു താക്കീത് നല്‍കപ്പെടുന്ന അവരുടെ ആ ദിവസം അവര് കണ്ടുമുട്ടുന്നതു വരെ അവര് അസംബന്ധങ്ങള് പറയുകയും കളിതമാശയില് ഏര്‍പെടുകയും ചെയ്തുകൊള്ളട്ടെ.\n84 അവനാകുന്നു ആകാശത്ത് ദൈവമായിട്ടുള്ളവനും, ഭൂമിയില് ദൈവമായിട്ടുള്ളവനും.അവനാകുന്നു യുക്തിമാനും സര്‍വ്വജ്ഞനും.\n85 ആകാശങ്ങളുടെയും, ഭൂമിയുടെയും, അവയ്ക്കിടയിലുള്ളതിന്റെയും ആധിപത്യം ഏതൊരുവന്നാണോ അവന് അനുഗ്രഹപൂര്‍ണ്ണനാകുന്നു. അവന്റെ പക്കല് തന്നെയാകുന്നു ആ (അന്ത്യ) സമയത്തെപറ്റിയുള്ള അറിവ്. അവന്റെ അടുത്തേക്ക് തന്നെ നിങ്ങള് മടക്കപ്പെടുകയും ചെയ്യും.\n86 അവന്നു പുറമെ ഇവര് ആരെ വിളിച്ചു പ്രാര്‍ത്ഥിക്കുന്നുവോ അവര് ശുപാര്‍ശ അധീനപ്പെടുത്തുന്നില്ല; അറിഞ്ഞു കൊണ്ടു തന്നെ സത്യത്തിന് സാക്ഷ്യം വഹിച്ചവരൊഴികെ.\n87 ആരാണ് അവരെ സൃഷ്ടിച്ചതെന്ന് നീ അവരോട് ചോദിച്ചാല് തീര്‍ച്ചയായും അവര് പറയും: അല്ലാഹു എന്ന്. അപ്പോള് എങ്ങനെയാണ് അവര് വ്യതിചലിപ്പിക്കപ്പെടുന്നത്?\n88 എന്റെ രക്ഷിതാവേ! തീര്‍ച്ചയായും ഇക്കൂട്ടര് വിശ്വസിക്കാത്ത ഒരു ജനതയാകുന്നു എന്ന് അദ്ദേഹം ( പ്രവാചകന് ) പറയുന്നതും ( അല്ലാഹു അറിയും. )\n89 അതിനാല് നീ അവരെ വിട്ടു തിരിഞ്ഞുകളയുക. സലാം! എന്ന് പറയുകയും ചെയ്യുക. അവര് വഴിയെ അറിഞ്ഞു കൊള്ളും.\n"http://ml.wikisource.org/wiki/%E0%B4%AA%E0%B4%B0%E0%B4%BF%E0%B4%B6%E0%B5%81%E0%B4%A6%E0%B5%8D%E0%B4%A7_%E0%B4%96%E0%B5%81%E0%B5%BC%E0%B4%86%E0%B5%BB/%E0%B4%B8%E0%B5%81%E0%B4%96%E0%B5%8D%E0%B4%B1%E0%B5%81%E0%B4%AB%E0%B5%8D" എന്ന താളില്‍നിന്നു ശേഖരിച്ചത്


കൊവിഡിന് പിന്നാലെ പുതിയ വൈറസ് ബാധ: എബോളയ്ക്ക് സമാനമെന്ന് ഗവേഷകര് - Kerala News Daily\nകൊവിഡിന് പിന്നാലെ പുതിയ വൈറസ് ബാധ: എബോളയ്ക്ക് സമാനമെന്ന് ഗവേഷകര്\nBy ന്യൂസ് ഡെസ്ക്\t On Nov 18, 2020\nവാഷിങ്ടണ്: ലോകത്ത് കൊവിഡ് വ്യാപനത്തിനിടെ മനുഷ്യര്‍ക്ക് ഭീഷണിയുയര്‍ത്തി മറ്റൊരു വൈറസ്. എബോളയ്ക്ക് സമാനമായി ചപാരെ എന്നറിയപ്പെടുന്ന പുതിയ വൈറസും മസ്തിഷ്ക ജ്വരത്തിന് കാരണമാകുമെന്നാണ് ഗവേഷകര് ചൂണ്ടിക്കാണിക്കുന്നത്. ഈ വൈറസ് ശരീര ദ്രവങ്ങളിലൂടെ മനുഷ്യരില് നിന്ന് മനുഷ്യരിലേക്ക് പടരുമെന്നും കണ്ടെത്തിയിട്ടുണ്ട്. പുതിയ വൈറസ് ബാധ സംബന്ധിച്ച് യുണൈറ്റഡ് സ്റ്റേറ്റ്സ് ഫോര് ഡിസീസ് കണ്‍ട്രോള് ആന്‍ഡ് പ്രിവന്‍ഷന് തിങ്കളാഴ്ചയാണ് ഇക്കാര്യം പ്രഖ്യാപിച്ചിട്ടുള്ളത്.\nവൈറസിന്റെ ഉറവിടം എലികളാണെന്നാണ് സംശയിക്കുന്നത്. പിന്നീട് ഇവ മനുഷ്യരിലേക്ക് എത്തിയതാവാമെന്നാണ് കരുതപ്പെടുന്നത്. രോഗത്തിന് പ്രത്യേകിച്ച് മരുന്ന് ഇല്ലാത്തതിനാല് ആരോഗ്യനില വഷളാകാതിരിക്കാന് മറ്റു മരുന്നുകള് നല്‍കുക മാത്രമേ വഴിയുള്ളൂ. കൊവിഡിന് സമാനമായ രോഗ ലക്ഷണങ്ങള് തന്നെയാണ് ഈ വൈറസിനും. പനി, വയറു വേദന, ത്വക്ക് രോഗം, ഛര്‍ദ്ദി, എന്നിവയാണ് ലക്ഷണങ്ങള്.\nmost dangerous virus than covidnew virus similar to ebola\nതദ്ദേശ സ്വയംഭരണ പത്രികാ സമർപ്പണം നാളെയും കൂടി: സൂക്ഷ്മ പരിശോധന 20ന്\nഅസ്ട്രസെനക വാക്‌സിന്; കോവിഡ് മരണനിരക്ക് കുറക്കുന്നത് 80 ശതമാനം വരെയെന്ന്…\nകോവിഡ് വായുവിലൂടെ ആറടി അകലത്തിനപ്പുറത്തേക്കും വ്യാപിക്കും-യുഎസ് മെഡിക്കല്…\nനിയന്ത്രണം നഷ്ടപ്പെട്ട ചൈനയുടെ റോക്കറ്റ് അവശിഷ്ടങ്ങൾ ഇന്ത്യൻ മഹാസമുദ്രത്തിൽ പതിച്ചു


ചൈനയില് വീണ്ടും കൊറോണ വൈറസ് കേസുകള് പ്രത്യക്ഷപ്പെടാന് തുടങ്ങിയെന്ന് **** ഉമ്മന് കിരിയന് (70) ന്യൂയോര്‍ക്കില് നിര്യാതനായി **** ഏലിയാമ്മ പോത്തന്റെ സംസ്കാരം മക്കളുടെ അഭാവത്തില് നടത്തി **** മലമ്പുഴ എസ്.പി ലൈനില് ജനകീയ അടുക്കള ആരംഭിച്ചു **** ന്യൂയോര്‍ക്കില് നിര്യാതരായ മലയാളികള്‍ക്ക് വെസ്റ്റ്‌ചെസ്റ്റര് മലയാളി അസ്സോസിയേഷന്‍റെ അനുശോചനം ****\nപാല് കുടിക്കുന്നത് ആരോഗ്യത്തിന് ഗുണകരമാണെന്ന് നമുക്കെല്ലാവര്‍ക്കും അറിയാം. അതിനാല് എല്ലാവരും ദിവസവും ഒരു ഗ്ലാസ് പാല് കുടിക്കുന്നത് നല്ലതായിരിക്കും. മാത്രമല്ല, തേന് പാലിനൊപ്പം കഴിച്ചാല് അത് പുരുഷന്മാരുടെ പുരുഷത്വം വളരെ വേഗത്തില് വര്‍ദ്ധിപ്പിക്കുന്നു. മറ്റ് പല ആരോഗ്യ ആനുകൂല്യങ്ങളും നല്‍കിക്കൊണ്ട് ഇത് പുരുഷന്മാരുടെ ജീവിതനിലവാരം ഉയര്‍ത്തുന്നു.\nപല പോഷക ഘടകങ്ങളും തേനും പാലിലും കാണപ്പെടുന്നു, ഇത് ആരോഗ്യത്തിന് ഗുണം ചെയ്യും. ഇവരുടെ സമ്മിശ്ര ഉപഭോഗം പുരുഷന്മാരുടെ സെക്സ് ഡ്രൈവ് വര്‍ദ്ധിപ്പിക്കുന്നതിനും ഗുരുതരമായ പല രോഗങ്ങളില് നിന്നും സംരക്ഷിക്കുന്നതിനും ഗുണം ചെയ്യും.\nപുരുഷത്വവുമായി ബന്ധപ്പെട്ട എന്തെങ്കിലും പ്രശ്നങ്ങളാല് നിങ്ങള് അസ്വസ്ഥരാണെങ്കില്, പാലും തേനും നിങ്ങളെ ഈ പ്രശ്നത്തില് നിന്ന് മോചിപ്പിക്കും. വാസ്തവത്തില്, പാലും തേനും ലൈംഗിക ഹോര്‍മോണുകള് വര്‍ദ്ധിപ്പിക്കുന്നതിന് സഹായിക്കും. അതിനാല് അത്താഴത്തിന് ശേഷം പാലില് തേന് ചേര്‍ത്ത് കഴിക്കുന്നത് നല്ലതാണ്. ബീജങ്ങളുടെ എണ്ണത്തില് കുറവുണ്ടെങ്കില് ഒരു പിതാവാകാന് നിങ്ങള്‍ക്ക് കഠിനമായി പരിശ്രമിക്കേണ്ടിവരും. പാലും തേനും ലൈംഗിക ഹോര്‍മോണ് വര്‍ദ്ധിപ്പിക്കുന്ന സ്വഭാവമുണ്ട്. പാലും തേനും ചേര്‍ന്ന മിശ്രിതം കുടിക്കുന്നത് ശുക്ലത്തിന്‍റെ എണ്ണം വളരെ വേഗം വര്‍ദ്ധിപ്പിക്കുന്നു.\nഇന്നത്തെ കാലത്ത്, എല്ലാവരും ആരോഗ്യമുള്ളവരാകാന് ആഗ്രഹിക്കുന്നു. നിങ്ങള്‍ക്കും ഇത് ഇഷ്ടമാണെങ്കില്, രാവിലെ പ്രഭാതഭക്ഷണത്തിന് ശേഷം, പാലും തേനും ചേര്‍ത്ത് കുടിക്കാന് ശ്രമിക്കുക. ഇവ രണ്ടും ആവശ്യത്തിനുള്ള കലോറി ലഭ്യമാക്കുന്നു. അത് നിങ്ങളെ ആരോഗ്യമുള്ളവരാക്കും.\nഉറക്കമില്ലായ്മ പ്രശ്നം അവസാനിക്കും\nടെസ്റ്റോസ്റ്റിറോണ് ഹോര്‍മോണ് കുറയുന്നതാണ് ഉറക്കമില്ലായ്മ പ്രശ്നത്തിന്‍റെ പ്രധാന കാരണം. ടെസ്റ്റോസ്റ്റിറോണ് എന്ന ഹോര്‍മോണ് വര്‍ദ്ധിപ്പിക്കുന്നതിന് പാലും തേനുമാണ്. അതിനാല്, ഉറക്കമില്ലായ്മയുടെ പ്രശ്നത്തെ മറികടക്കാന് പാലും തേനും ഉത്തമമാണ്.\nരോഗപ്രതിരോധ ശേഷി വര്‍ദ്ധിപ്പിക്കും\nആരോഗ്യത്തോടെയിരിക്കാന് നിങ്ങളുടെ പ്രതിരോധശേഷി ശക്തമായിരിക്കേണ്ടത് പ്രധാനമാണ്. പാലിലും തേനിലും രോഗപ്രതിരോധ ശേഷി ശക്തിപ്പെടുത്തുന്ന ഗുണഗണങ്ങളുണ്ട്. അതിനാല്, പ്രതിരോധശേഷി ശക്തിപ്പെടുത്തുന്നതിന്, നിങ്ങള്‍ക്ക് പാലും തേനും കഴിക്കാം.\nഅസ്ഥികള്‍ക്ക് ശക്തി ലഭിക്കും\nഎല്ലുകള് ശക്തിപ്പെടുത്തുന്നതിന് പാലും തേനും രണ്ടും ഗുണം ചെയ്യും. വാസ്തവത്തില്, പാലിലും തേനിലും ആവശ്യമായ അളവില് കാല്‍സ്യം അടങ്ങിയിട്ടുണ്ട്. അതിനാല്, പുരുഷന്മാരുടെ മാത്രമല്ല കുട്ടികളുടേയും അസ്ഥികളെ ശക്തിപ്പെടുത്തും.\nസമ്മര്‍ദ്ദം ഒഴിവാക്കാന് സഹായിക്കും\nപാലിനും തേനും ആന്‍റി ഡിപ്രസന്‍റ് ഗുണങ്ങളുണ്ട്. ഇക്കാരണത്താല്, തേന് ചേര്‍ത്ത് പാല് കുടിക്കുന്നത് സമ്മര്‍ദ്ദം കുറയ്ക്കാന് സഹായിക്കുന്നു. സമ്മര്‍ദ്ദമില്ലാതെ നിങ്ങളുടെ ഓഫീസിലും വീട്ടിലും ഏത് ജോലിയും ചെയ്യാന് കഴിയും.\nപാലും തേനും ചേര്‍ത്ത് കുടിക്കുന്നത് നിങ്ങളുടെ മുഖചര്‍മ്മം മെച്ചപ്പെടുത്തും. വാസ്തവത്തില്, തേനും പാലും ഒരുമിച്ച് ചേര്‍ക്കുമ്പോള് ഇത് ചര്‍മ്മത്തിന് ആന്‍റി ഓക്സിഡന്‍റായി പ്രവര്‍ത്തിക്കുന്നു. ഇതിന്‍റെ ഫലം മുഖത്ത് തിളക്കം നല്‍കുന്നു.


കേന്ദ്ര ബജറ്റ്: ഇന്‍കം ടാക്‌സില് എന്തൊക്കെ മാറ്റങ്ങള് പ്രതീക്ഷിക്കാം | Dhanam\nHome Economy കേന്ദ്ര ബജറ്റ്: ഇന്‍കം ടാക്‌സില് എന്തൊക്കെ മാറ്റങ്ങള് പ്രതീക്ഷിക്കാം\nകേന്ദ്ര ബജറ്റ്: ഇന്‍കം ടാക്‌സില് എന്തൊക്കെ മാറ്റങ്ങള് പ്രതീക്ഷിക്കാം\nസാമ്പത്തിക വളര്‍ച്ച ത്വരിതപ്പെടുത്താനും ഡിമാന്‍ഡ് വര്‍ധിപ്പിക്കാനുമുള്ള നടപടികള്‍ക്കാകും ഗവണ്‍മെന്റ് പ്രാധാന്യം നല്‍കുകയെന്നാണ് നികുതി വിദഗ്ധര് പറയുന്നത്.\nധനകാര്യമന്ത്രി നിര്‍മലാ സീതാരാമന് ജൂലൈ5ന് ബജറ്റ് അവതരിപ്പിക്കാന് ഒരുങ്ങുമ്പോള് ആളുകളുടെ പ്രതീക്ഷകള് ആകാശത്തോളമാണ്. നികുതി കുറയ്ക്കുകയാണ് പൗരന്മാരുടെ, പ്രത്യേകിച്ച് ഇടത്തരം വരുമാനക്കാരുടെ പ്രധാന ആവശ്യം. മൊത്തം നികുതി കുറവു വരുത്തണം, അല്ലെങ്കില് അവരുടെ വീട്ടു ചെലവുകള് കുറയ്ക്കുന്ന നികുതി കിഴിവു നല്‍കണം.\nഈ ആവശ്യങ്ങളെല്ലാം ഗവണ്‍മെന്റ് പരിഗണിക്കാനിടയില്ലെങ്കിലും ഇടത്തരക്കാരുടെ നികുതി ലഘൂകരിക്കാനുള്ള നടപടികള് കൈക്കൊണ്ടേക്കാം. നിലവിലെ സാമ്പത്തിക അവസ്ഥ അനുസരിച്ച് വലിയ മാറ്റങ്ങളൊന്നും വരുത്താനുള്ള സാധ്യതയില്ലെന്ന് സാമ്പത്തിക വിധഗ്ദ്ധര് സൂചന നല്‍കുന്നു.\nസാമ്പത്തിക വളര്‍ച്ച ത്വരിതപ്പെടുത്താനും ഡിമാന്‍ഡ് വര്‍ധിപ്പിക്കാനുമുള്ള നടപടികള്‍ക്കാകും ഗവണ്‍മെന്റ് പ്രാധാന്യം നല്‍കുകയെന്നാണ് നികുതി വിദഗ്ധര് പറയുന്നത്. നിര്‍മ്മല സീതാരാമന്റെ ആദ്യ സമ്പൂര്‍ണ ബജറ്റില് പ്രഖ്യാപിച്ചേക്കാവുന്ന ചില ആദായ നികുതി മാറ്റങ്ങള്:\nഇടക്കാല ബജറ്റില് സെഷന് 87 എ പ്രകാരം പൂര്‍ണ നികുതി ആനുകൂല്യം പ്രഖ്യാപിച്ചതിനാല് വീണ്ടും നികുതി ഇളവില് മാറ്റം വരുത്താനുള്ള സാധ്യത കുറവാണ്. സാധാരണ പൗരന്മാരും വ്യവസായ സംഘടനകളുമൊക്കെ നിലവിലെ നികുതി കിഴിവ് 2.5 ലക്ഷത്തില് നിന്ന് മൂന്നു ലക്ഷമാക്കി ഉയര്‍ത്തണമെന്ന് ആവശ്യപ്പെടുന്നുണ്ട്. നിലവില് രാജ്യത്തിന്റെ സാമ്പത്തിക അവസ്ഥ മോശമായതിനാല് അത് പരിഹരിക്കുന്നതിനായിരിക്കും പരിഗണന എന്നതിനാല് നികുതി കിഴിവു നടപടികള്‍ക്ക് സാധ്യതയില്ലെന്ന് ജനങ്ങള് മനസിലാക്കണം.\nപലരും പ്രതീക്ഷിക്കുന്നത് ഗവണ്‍മെന്റ് പരിധി ഉയര്‍ത്തുമെന്നാണ്, എന്നാല് ഇത് നിലവിലെ നികുതിദായകരുടെ എണ്ണത്തില് (ടാക്‌സ് ബേസ്)ഇത് കുറവു വരുത്തും. അതായത് കൂടുതല് ആളുകള് നികുതി നല്‍കുന്നതില് നിന്നും ഒഴിവാക്കപ്പെടും. ഇപ്പോഴത്തെ സാഹചര്യത്തില് ടാക്‌സ് ബേസ് കൂട്ടാനാണ് ഗവണ്‍മെന്റ് ആഗ്രഹിക്കുന്നതെന്നതിനാല് ഇത്തരമൊരു നീക്കത്തിന് സാധ്യത കുറവാണ്.\nനികുതി ഒഴിവാക്കല് പരിധിയില് വര്‍ധന പ്രതീക്ഷിക്കുന്നവര്‍ക്ക് നിരാശരാകേണ്ടി വരാനുള്ള സാധ്യതയാണ് കാണുന്നത്. എന്നാല് ഇന്‍കം ടാക്്‌സ് ആക്ടിന്റെ വിവിധ സെഷനുകള്‍ക്ക് കീഴില് ഉയര്‍ന്ന കിഴിവ് നല്‍കി ഗവണ്‍മെന്റ് നികുതിദായകരെ സന്തോഷിപ്പിച്ചേക്കും.\nനിലവില് സെഷന് 80 സി പ്രകാരം 1.5 ലക്ഷമാണ് നികുതി കിഴിവ്, ഇത് രണ്ട് ലക്ഷമോ അതിന് മുകളിലോ ആക്കി ഉയര്‍ത്തിയേക്കാം. പിപിഎഫ്, ഇപിഎഫ്, എന്‍എസ്‌സി, ഫിക്‌സഡ് ഡെപ്പോസിറ്റ്‌സ്, എന്‍പിഎസ് തുടങ്ങിയ 80 സിക്ക് കീഴില് വരുന്ന നിക്ഷേപങ്ങളിേേലക്ക് കൂടുതലായി നിക്ഷേപിക്കാന് ഇത് വഴിയൊരുക്കും.\nഹെല്‍ത്ത് കെയര് മേഖലയിലുള്ള ടാക്‌സ് സേവിംഗ് ഇന്‍സ്ട്രമെന്റുകള്‍ക്ക് കൂടുതല് ഡിഡക്ഷന് നല്‍കാനുള്ള സാധ്യതയുണ്ട്. വിവിധ വ്യവസായ സംഘടനകള് ഇതിനകം തന്നെ സെക്ഷന് 80 ഡി പ്രകാരമുള്ള ടാക്‌സ് സേവിംഗ് വര്‍ധിപ്പിക്കണമെന്ന് ആവശ്യപ്പെട്ടിട്ടുണ്ട്.\n60 വയസിനു മുകളില് പ്രായമുള്ളവര്‍ക്കുള്ള മെഡിക്കല് ഇന്‍ഷുറന്‍സ് പരിധി നിലവിലെ 25000 ത്തില് നിന്ന് ഉയര്‍ത്തിയേക്കാം. അറുപതു വയസിനു മുകളിലുള്ളവര്‍ക്കുള്ള സെക്ഷന് 80(ഡി) പ്രകാരമുള്ള കിഴിവും ഉയര്‍ത്തിയേക്കാം. നിലവില് 60 വയസിനു മുകളിലുള്ള ആളുകളുടെ പരിധി 50000 രൂപയാണ്.\nറിയല് എസ്‌റ്റേറ്റ് മേഖല അത്യന്തം തളര്‍ച്ച നേരിട്ടുകൊണ്ടിരിക്കുന്ന അവസ്ഥയില് ബയേഴ്‌സിന് കൂടുതല് നികുതി ഇളവുകള് നല്‍കാനും ഈ മേഖലയെ ഉത്തേജിപ്പിക്കാനുള്ള ശ്രമങ്ങള് സര്‍ക്കാരിന്റെ ഭാഗത്തു നിന്ന് ഉണ്ടായേക്കാം. പുതിയ വിവരങ്ങള് പ്രകാരം സെക്ഷന് 24 ബി പ്രകാരം2ലക്ഷം രൂപ വരെ പരമാവധി കിഴിവ് അവകാശപ്പെടാവുന്നതാണ്. ഡിമാന്‍ഡ് ഉയര്‍ത്താന് ഗവണ്‍മെന്റ് വീണ്ടും ഈ പരിധി ഉയര്‍ത്തിയാക്കാം. വീടിന്റെ പണി പൂര്‍ത്തിയാകുന്ന വര്‍ഷം മുതല് ഇത് ക്ലെയിം ചെയ്യാനാകും.\nടാക്‌സ് ഫ്രീ ബോണ്ടുകള്\nഅടിസ്ഥാന സൗകര്യ വികസനത്തിനായിരിക്കും ഗവണ്‍മെന്റ് പ്രത്യേക ശ്രദ്ധ പതിപ്പിക്കുക. കാരണം തൊഴിലവസരങ്ങള് വര്‍ധിപ്പിക്കാനും ഡിമാന്‍ഡ് ഉയര്‍ത്താനും ഇതാവശ്യമാണ്. ഇത്തരം അവസരത്തില് ടാക്‌സ് ഫ്രീ ബോണ്ടുകള് തിരിച്ചു വന്നാല് അത്ഭുതപ്പെടാനില്ല.\nടാക്‌സ് ഫ്രീ ബോണ്ടുകളിലൂടെ ഗവണ്‍മെന്റിന് മൂലധനം സമാഹരിക്കാനാകും. ഇതില് ബോണ്ടുകളില് നിന്ന് ലഭിക്കുന്ന പലിശ നികുതി മുക്തമാണ്.\nPrevious articleകേരളത്തിലെ വിനോദ സഞ്ചാര മേഖല വീണ്ടും ഉണരുന്നു; പ്രതീക്ഷയോടെ സംരംഭകര്\nNext articleകുട്ടികള്‍ക്കുള്ള എം.ഐ ട്രക്ക് ബില്‍ഡറുമായി ഷവോമി; വിലയിലും കുറവ്\nഇന്ന് നിങ്ങളറിയേണ്ട5പ്രധാനവാര്‍ത്തകള്; മാര്‍ച്ച് 31\nDhanam News Desk - February 1, 2019\n‘ദിവസം 17 രൂപ നൽകി കർഷകരെ അപമാനിക്കുന്ന ബജറ്റ്’


'കള'യില് ടോവിനോയ്‌ക്കൊപ്പം തിളങ്ങിയ കരിമ്പുലി, കാനെ കോര്‍സോ: കൂടുതല് അറിയാം | Cane Corso Dog Breed Information\n'കള'യില് ടോവിനോയ്‌ക്കൊപ്പം തിളങ്ങിയ കരിമ്പുലി, കാനെ കോര്‍സോ: കൂടുതല് അറിയാം\nഐബിൻ കാണ്ടാവനം August 10, 2021 10:54 AM IST\nഗാര്‍ഡിയന് ഡോഗ് എന്നാണ് കാനെ കോര്‍സോ എന്ന ഇറ്റാലിയന് വാക്കിന് അര്‍ഥം\nയുദ്ധത്തിനും വേട്ടയ്ക്കുമെല്ലാം അനുയോജ്യരായ വിവിധോദ്ദേശ നായയിനമെന്നും പറയാം\nടോവിനോ തോമസ് നായകനായി അടുത്തിടെ പുറത്തിറങ്ങിയ കള എന്ന മലയാള സിനിമയില് നായപ്രേമികള് കൗതുകത്തോടെ നോക്കിയ ഒരു മുഖമുണ്ട്. കറുത്ത നിറവും ചുക്കിച്ചുളിഞ്ഞ മുഖവും ക്രോപ് ചെയ്ത ചെവികളും രൗദ്ര ഭാവവുമുള്ള ഒരു നായ, കാഴ്ചയില് കരിമ്പുലിതന്നെ. കേരളത്തില് പ്രചാരത്തിലായി വരുന്ന ഇറ്റാലിയന് ബ്രീഡ് ആയ കാനെ കോര്‍സോ ആയിരുന്നു സിനിമയില് ഉണ്ടായിരുന്നത്. ഇതുവരെ കാണാത്തൊരു ബ്രീഡ് ആയതുകൊണ്ടുതന്നെ ആ ഇനത്തേക്കുറിച്ച് അന്വേഷിച്ചവരും ഏറെ.\nഗാര്‍ഡിയന് ഡോഗ് എന്നാണ് കാനെ കോര്‍സോ എന്ന ഇറ്റാലിയന് വാക്കിന് അര്‍ഥം. പേരു സൂചിപ്പിക്കുന്നതുപോലെതന്നെ ഉടമയുടെ സുരക്ഷയ്ക്കു പ്രാധാന്യം നല്‍കുന്നവരാണ് ഇക്കൂട്ടര്. അത്‌ലറ്റിക് ബ്രീഡ് എന്നാണ് മാസ്റ്റിഫ് വിഭാഗത്തില്‍പ്പെട്ട ഇവര് അറിയപ്പെടുന്നത്. യുദ്ധത്തിനും വേട്ടയ്ക്കുമെല്ലാം അനുയോജ്യരായ വിവിധോദ്ദേശ നായയിനമെന്നും പറയാം.\nചെറുപ്പത്തില്‍ത്തന്നെ പരിശീലനം നല്‍കിത്തുടങ്ങുന്നത് വളര്‍ച്ചയെത്തുമ്പോള് നല്ല സ്വഭാവത്തിന് ഉടമകളായിരിക്കാന് സഹായിക്കും. അതുകൊണ്ടുതന്നെ കാനെ കോര്‍സോ പോലുള്ള നായ്ക്കളെ സ്വന്തമാക്കുന്നതിനു മുന്‍പേ തന്നെ തങ്ങള്‍ക്ക് അവയുമായി ചെലവഴിക്കാന് സമയം കിട്ടുമോ എന്ന് ഓരോ പെറ്റ് പേരന്റും ചിന്തിക്കേണ്ടതാണ്. കൃത്യമായ ശ്രദ്ധയും പരിചരണവും ലഭിക്കാത്ത നായ്ക്കളാണ് കൂടുതല് അക്രമകാരികളായി മാറുന്നത്.\nകരുത്തുറ്റ പേശികള്, രൗദ്രഭാവം, വിരിഞ്ഞ നെഞ്ച്, വലിയ തല, ചുളുങ്ങിയ മുഖം എന്നിവ പ്രധാന പ്രത്യേകതകള്. താഴേക്കു മടങ്ങിയ ചെവികള് ഓമനത്തം നല്‍കുമെങ്കിലും രൗദ്ര ഭാവത്തിലേക്ക് എത്തിക്കാന്‍വേണ്ടിയാണ് ചെവികള് ക്രോപ് ചെയ്യുന്നത്.\nവര്‍ക്കിങ് നായ്ക്കളില്‍പ്പെടുന്നവയായതിനാല് കൃത്യമായ വ്യായാമവും ഡയറ്റും ഇവയ്ക്ക് ആവശ്യമാണ്. നടത്തം, ചാട്ടം, ഓട്ടം എന്നിവ മസിലുകളുടെ വികാസത്തിനും ദൃഢതയ്ക്കും സഹായിക്കും. വീടുകളില് വളര്‍ത്തുമ്പോള് വേലികെട്ടിത്തിരിച്ച സ്ഥലത്ത് സൈ്വര്യവിഹാരത്തിന് വിടുന്നതാണ് അനുയോജ്യം. ഒപ്പം ആവശ്യമായ പരിശീലനങ്ങളും നല്‍കിയിരിക്കണം. 9-12 വയസുവരെയാണ് കാനെ കോര്‍സോ നായ്ക്കളുടെ ആയുസ്.\nസച്ചിനും കാനെ കോർസോ ഇനം നായയും\nകേരളത്തില് അധികം ആരുടെയും കൈവശമില്ലാത്ത കാനെ കോര്‍സോ നായ്ക്കളെ സംരക്ഷിച്ചുപോരുകയാണ് വയനാട് അമ്പലവയല് നരിക്കുണ്ടിലുള്ള ലൈയ്ലാപ്‌സ് കെന്നല്‍സ്. മൂന്നു സുഹൃത്തുക്കള് ചേര്‍ന്ന് ആരംഭിച്ച കെന്നലിന്റെ മേല്‍നോട്ടം സച്ചിന് നാരായണനാണ്. സച്ചിന്റെ ബന്ധുക്കളായ അരുണും ഷിബുവുമാണ് മറ്റ് ഉടമകള്. മാസിഡോണിയയില്‍നിന്ന് എത്തിച്ച ഒരു ജോടി ഉള്‍പ്പെടെ3കാനെ കോര്‍സോ നായ്ക്കളാണ് ഇവിടെയുള്ളത്.\nദിവസവും2നേരമാണ് ഭക്ഷണം. ഒരു നേരം ഡോഗ് ഫുഡും ഒരു നേരം വേവിക്കാത്ത ഇറച്ചിയുമാണ് മെനുവിലുള്ളത്. വ്യായാമത്തിനായി നിത്യവും വേലികെട്ടിത്തിരിച്ച സ്ഥലത്ത് വിടുന്നു. വര്‍ഷത്തില് ഒന്ന് എന്ന രീതിയിലാണ് ഇവിടുത്തെ നായ്ക്കളെ ഇണചേര്‍ക്കുന്നതെന്ന് സച്ചിന് പറയുന്നു. മാതൃ നായ്ക്കളുടെയും കുഞ്ഞുങ്ങളുടെയും ആരോഗ്യത്തിനും വളര്‍ച്ചയ്ക്കും ഇതാണ് അനുയോജ്യമെന്നാണ് സച്ചിന്റെ പക്ഷം. ഇണചേര്‍ക്കുന്നതിനായി ഇതര സംസ്ഥാനങ്ങളിലേക്കും നായ്ക്കളെ കൊണ്ടുപോകാറുണ്ട്.\n45 ദിവസം പ്രായമായതിനുശേഷം മള്‍ട്ടി കംപോണന്റ് വാക്‌സിനും നല്‍കിയാണ് കുഞ്ഞുങ്ങളുടെ വില്‍പന. 80,000 മുതല് ഒരു ലക്ഷം വരെ രൂപയാണ് കുഞ്ഞുങ്ങളുടെ വില വരിക. കേരളത്തിന് അകത്തും പുറത്തുമായി കാനെ കോര്‍സോ നായ്ക്കള്‍ക്ക് ആവശ്യക്കാരേറെയുണ്ടെന്ന് സച്ചിന്. കാനെ കോര്‍സോ കൂടാതെ ഡോഗോ അര്‍ജന്റീനോ, ബെല്‍ജിയന് മലിന്വ, അഫ്ഗാന് ഹൗണ്ട്, ബീഗിള്, ഫിലാ ബ്രസീലെയ്‌റോ, അകിറ്റ തുടങ്ങിയ ഇനങ്ങളും ഇവിടെയുണ്ട്.\nEnglish summary: Cane Corso Dog Breed Information


നഷ്ടപ്പെടലിന്റെ ഒാർമപ്പൂക്കൾ | sreejith-onam-kerala | Madhyamam\ndate_range 22 Aug 2018 3:28 PM GMT\nസെക്രേട്ടറിയറ്റ് പടിക്കലെ ആര്യവേപ്പിെൻറ ചുവട്ടിലേക്ക് വെയിൽ അരിച്ചിറങ്ങുകയാണ്. ദിവസങ്ങൾ നീണ്ടുപെയ്ത പെരുമഴക്കു ശേഷമുള്ള നേർത്ത വെയിൽ. അതിന് ചുവട്ടിൽ ഒരാൾക്ക് കഷ്ടി കടന്നുകൂടാവുന്ന കീറിയ പായച്ചുരുളിൽ അവനുണ്ട്. കേരളത്തിെൻറ മുറിപ്പാടായി. വെയിലും മഴയുമേറ്റ്. ശ്രീജിത്ത്... മലയാളിക്കും മനസ്സാക്ഷിക്കും മറക്കാനാകാത്ത പേര്. സഹോദരൻ ശ്രീജീവിെൻറ മരണത്തിന് കുറ്റക്കാരായ പൊലീസുകാർക്കെതിരെ ശ്രീജിത്ത് തുടങ്ങിയ പോരാട്ടത്തിനിടയിൽ കടന്നുപോകുന്നത് മൂന്നാമത്തെ ഒാണം...\n965 ദിവസങ്ങൾ പിന്നിട്ടിരിക്കുന്ന സമരത്തിെൻറ തളർച്ചയേകിയ മുഖമുയർത്തി ശ്രീജിത്ത് നോക്കി. ചീറിപ്പായുന്ന വാഹനങ്ങളും വേഗതയിൽ കടന്നുപോകുന്ന മനുഷ്യരും എല്ലാം പഴയ അതേ കാഴ്ചതന്നെ. എന്നാൽ, ഒാണത്തിെൻറ വരവറിച്ച് കടന്നുപോകുന്നവർ നൊമ്പരം നിറക്കുന്ന ഒാർമകളായി അയാളുടെ ഉള്ളിലേക്ക് ആഴ്ന്നിറങ്ങുന്നുണ്ട്.\nസമരപ്പന്തലിൽ ഇൗ ഒാണനാളിലുമുണ്ടയാൾ... അനുജന് നിഷേധിക്കപ്പെട്ട നീതിക്കായ്..\nനെയ്യാറ്റിൻകര സ്വദേശികളായ രമണിക്കും ശ്രീധരനും നാല് മക്കളായിരുന്നു. ശ്രീജു, ശ്രീജിത്ത്, ശ്രീജീവ്, ശ്രീജ. പറക്കമുറ്റാത്ത കുഞ്ഞുങ്ങളെയും രമണിയെയും തനിച്ചാക്കി ശ്രീധരൻ ആദ്യമേ മടങ്ങി. തയ്യൽവശമുണ്ടായിരുന്ന രമണി നാലു മക്കളെയും ചേർത്ത് ജീവിതം തുന്നിത്തുടങ്ങി. സഹോദരൻ സതീശൻ താങ്ങായി ഒപ്പമുണ്ടായിരുന്നു. ഒാണവും വിഷുവും ഉത്സവവുമെല്ലാം ആ വീട്ടുമുറ്റത്തും എത്തി. സാധാരണ ദിവസത്തേക്കാൾ മൂന്ന് നാല് കറികൾ കൂടുതലുണ്ടാകും ആ ചെറിയ വീട്ടിൽ ഒാണത്തിന് വിരിക്കുന്ന ഇലയിൽ. പായസം രുചിച്ചും ഒാണക്കോടി കൈമാറിയും പൊന്നിൻ ചിങ്ങം അവർക്കും ആഹ്ലാദമായിരുന്നു; നാലു വർഷങ്ങൾക്ക് മുമ്പ് വരെ. പൊലീസ് ലോക്കപ്പിലെ ഇരുട്ടുമുറിയിൽ ശ്രീജീവ് ചതച്ചരക്കപ്പെടും വരെ. ശ്രീജീവ് മരിച്ചശേഷം ഇത് നാലാമത്തെ ഒാണമാണ് വരുന്നത്. ശ്രീജിത്ത് സെക്രേട്ടറിയറ്റ് പടിക്കൽ സമരം തുടങ്ങിയിട്ട് മൂന്നാമത്തെ ഒാണവും. ‘ആപത്തൊന്നും ആർക്കുമില്ലാത്ത കാലത്തെ’ മഹാബലിത്തമ്പുരാെൻറ െഎത്യഹ്യത്തിലേക്ക് ആഘോഷത്തോടെ ഒരു ദേശം അടുക്കുേമ്പാൾ, നനവുവറ്റിയ െതാണ്ടയും ഒട്ടിയവയറുമായി കിടക്കുന്ന ശ്രീജിത്തെന്ന ആൾരൂപം ഒാർമപ്പെടുത്തലാണ്. നീതിനിഷേധത്തിെൻറ... പോരാട്ടത്തിെൻറ... നഷ്ടപ്പെടലിെൻറ...\nസെക്രട്ടറിയറ്റ് പടിക്കലെ ഒറ്റയാൾ പോരാട്ടം\nഅടുത്ത കാലത്ത് സമൂഹമാധ്യമങ്ങളിലൂടെ ഉയർന്നുവന്ന ഏറ്റവും വലിയ കാമ്പയിനും ശബ്ദവും ശ്രീജിത്തിന് വേണ്ടിയായിരുന്നു. ഒരു രാഷ്്ട്രീയ പാർട്ടിയുടെയും കൊടിയില്ലാതെ യുവത നീതിക്കായുള്ള പോരാട്ടത്തിൽ ശ്രീത്തിനൊപ്പം അണിനിരന്നു. 700 ദിവസങ്ങളോളം ശ്രീജിത്തെന്ന പതിവ് കാഴ്ചയെ മറച്ച് പാഞ്ഞ മന്ത്രിവാഹനങ്ങൾക്കും അധികാരികൾക്കും ഒടുവിൽ കണ്ണുതുറക്കേണ്ടിവന്നു.\n2014 മേയ് 19നായിരുന്നു മോഷണക്കുറ്റം ആരോപിച്ച് ശ്രീജീവിനെ പൊലീസ് അറസ്റ്റ് ചെയ്യുന്നത്. പിന്നീട് ഒാക്സിജൻ ഘടിപ്പിച്ച് അത്യാസന്ന നിലയിൽ ആശുപത്രിയിലാണ് ഉറ്റവർ അവനെ ജീവനോടെ കാണുന്നത്. ലോക്കപ്പിൽ വെച്ച് വിഷം കഴിച്ച് ആത്മഹത്യക്ക് ശ്രമിച്ചെന്നായിരുന്നു െപാലീസ് ഭാഷ്യം. എന്നാൽ, ശരീരം മുഴുവൻ കാണപ്പെട്ട ചുവന്ന് കല്ലിച്ച പാടുകൾ അത് കൊലപാതകമാണെന്ന് അടിവരയിട്ടു. അന്ന് തുടങ്ങിയതാണ് ശ്രീജിത്തിെൻറ പോരാട്ടം. ആദ്യം പൊലീസ് കംപ്ലയിൻറ് അതോറിറ്റ്ക്ക് പരാതികൊടുത്തു. ശ്രീജീവിേൻറത് കസ്റ്റഡി മരണമാണെന്നും എസ്.പി തലത്തിലെ ഉദ്യോഗസ്ഥൻ അന്വേഷിക്കണമെന്നും പത്ത് ലക്ഷം നഷ്ട പരിഹാരം നൽകണമെന്നും അതോറിറ്റി ഉത്തരവിട്ടു. പാറശ്ശാല സ്റ്റേഷനില് എ.എസ്.ഐ ആയിരുന്ന ഫിലിപ്പോസിെൻറ ബന്ധുവായ പെണ്‍കുട്ടിയുമായി ശ്രീജീവ് പ്രണയത്തിലായതാണ് ക്രൂരമായ കൊലപാതകത്തിലേക്ക് പൊലീസിനെ നയിച്ചതെന്ന ശ്രീജിത്തിെൻറ ആരോപണം ജസ്റ്റിസ് നാരായണ കുറുപ്പിെൻറ റിപ്പോര്‍ട്ടിൽ ശരിവെക്കുന്നുണ്ട്. എന്നാൽ, ഒരു വെള്ള പേപ്പറിലത് ഒതുങ്ങി. കുറ്റം ചെയ്തവരെ രക്ഷിക്കാൻ അധികൃതർ ഒന്നുചേർന്നപ്പോൾ അനിയെൻറ ആത്മാവിന് നീതിതേടി ജീവിതം ഉഴിഞ്ഞുവെക്കേണ്ടിവന്നു ശ്രീജിത്തിന്. ഒടുവിൽ അന്വേഷണം സി.ബി.െഎക്ക് വിടാൻ ഉത്തരവായി. ആ സർക്കാർ വാക്കിൽ ശ്രീജിത്തും വിശ്വസിച്ചു. പിന്തുണച്ചവരും സമൂഹവുമെല്ലാം അതൊരു വിജയമായി കണ്ട് യാത്ര പറഞ്ഞ് പിരിഞ്ഞു. എന്നാൽ നഷ്ടപ്പെട്ടത് തനിക്കും കുംടുംബത്തിനുമെന്ന് തിരിച്ചറിവുള്ളതിനാൽ അടങ്ങിയിരിക്കാനായില്ല. വീണ്ടും സെക്രേട്ടറിയറ്റിെൻറ പടികൾ കയറി ഇറങ്ങി. സി.ബി.െഎയുടെ ഏത് യൂനിറ്റാണ് അന്വേഷിക്കുന്നത്...? അന്വേഷണം എന്തായി ഇങ്ങനെ ഒരുപാട് ചോദ്യങ്ങളുമായി. ഉത്തരങ്ങൾ കിട്ടാതായതോടെ വിവരാവകാശം കൊടുത്തു. അതിനും മറുപടിയില്ലാതായി. അതോടെയാണ് ശ്രീജിത്ത് വീണ്ടും സെക്രട്ടറിയറ്റ് പടിക്കലേക്ക് എത്തുന്നത്.\nശ്രീജിത്തിനായി സോഷ്യൽ മീഡിയ ആഹ്വാനം ചെയ്ത പ്രതിഷേധത്തിെൻറ ഭാഗമായി നടന്ന പ്രകടനം - (ഫയൽ ചിത്രം: പി.ബി. ബിജു)\nശ്രീജിത്തിനെ സംബന്ധിച്ച് കഴിഞ്ഞ ഒാണങ്ങളെല്ലാം സമരത്തിെൻറയും വേദനയുടെയുമായിരുന്നു. ആശ്വാസിക്കാനുള്ള ഒന്നും ഇൗ പ്രാവശ്യവുമില്ല. ഉറവ വറ്റിയ കുഴിഞ്ഞ കണ്ണുകൾ ഉയർത്തി ശ്രീജിത്ത് പറഞ്ഞുകൊണ്ടിരുന്നു. ‘‘അമ്മ നന്നായി പചകം ചെയ്യും. ഒാണത്തിന് അടകൊണ്ടുള്ള പായസവും മറ്റും ഉണ്ടാക്കും. അവൻ എനിക്കും ഞാൻ അവനും ചേട്ടനും അമ്മക്കും പെങ്ങൾക്കും വസ്ത്രം എടുത്ത് നൽകും. മരണ ശേഷം ആഘോഷിച്ചിേട്ടയില്ല. കഴിഞ്ഞ ഒാണങ്ങളിൽ ഇവിടെ സെക്രട്ടറിയറ്റ് പടിക്കൽ പട്ടിണിയിലായിരുന്നു. വീട്ടിലേക്ക് പോയില്ല. അവരോട് ഇങ്ങോട്ട് വരണ്ടെന്നും പറഞ്ഞു. കാരണമുണ്ട്, അവെൻറ മരണം കഴിഞ്ഞുള്ള ആദ്യ ഒാണം മനസ്സിൽനിന്ന് മായില്ല. അന്ന് വീട്ടിൽ ഭക്ഷണം ഉണ്ടാക്കിയിട്ടില്ല. അമ്മ കരയുകയായിരുന്നു ഒരു പകൽ മുഴുവൻ. ഞങ്ങൾ മക്കളിൽ അമ്മയോട് ഏറ്റവും കൂടുതൽ സ്നേഹം അവനാണ് കാണിച്ചിരുന്നത്. നാട്ടുകാരോടും നല്ല സൗഹൃദത്തിലായിരുന്നു അവൻ. എല്ലാവർക്കും പ്രിയപ്പെട്ടവൻ. ചെറുപ്പം മുതൽ കഷ്ടപ്പെട്ടും കഠിനമായ ജോലികൾ ചെയ്തുമാണ് വളർന്നത്. എനിക്ക് സഹോദരനായിരുന്നില്ല സുഹൃത്തായിരുന്നു. എല്ലാ കാര്യങ്ങളും ഞങ്ങൾ സംസാരിക്കുമായിരുന്നു. ഉള്ളതുകൊണ്ട് സന്തോഷത്തോടെ കഴിഞ്ഞുകൂടിയ കുടുംബമായിരുന്നു ഞങ്ങളുടേത്...’’ ഒാർമകളിൽ സ്ഥലകാലങ്ങൾ മറന്ന് അയാൾ പറഞ്ഞുകൊണ്ടേയിരുന്നു.\nഅനാഥാലയവും നിറഞ്ഞ കണ്ണുകളും\n‘.... മാവേലിക്കരയിലെ സി.എം.എസ് അനാഥാലയത്തിലാണ് ഞങ്ങൾ വളർന്നത്. അച്ഛെൻറ മരണത്തോടെ അമ്മക്ക് മക്കളുടെ വിദ്യാഭ്യാസവും മറ്റ് ചെലവുമെല്ലാം ഒറ്റക്ക് താങ്ങാനാവുമായിരുന്നില്ല. ഒരിക്കൽ എന്നെ ചേർക്കാൻ വേണ്ടിയാണ് മാവേലിക്കരയിൽ ശ്രീജിവിനെയും ഒക്കത്തിരിത്തി എത്തുന്നത്. എനിക്ക് അന്ന് അഞ്ചുവയസും അവന് നാലുമേയുള്ളു. വീട്ടിലെ കാര്യങ്ങളും കഷ്ടപ്പാടുകളും കേട്ട് കഴിഞ്ഞപ്പോൾ അവിടുത്തെ അധികൃതരാണ് അമ്മയോട് എന്നാൽ ശ്രീജീവിനെക്കൂടി നിർത്തിക്കൊള്ളാൻ പറഞ്ഞത്. ഒരിക്കലും മറക്കാനാകാത്ത ഒരു കനലാണ് ആ ദിനം. അപരിചിതത്വം നിറഞ്ഞ ഒരു അന്തരീക്ഷമായിരുന്നത്. ഞങ്ങളെപ്പോലെ കുറെ കുട്ടികളെ കാണാമായിരുന്നു. അവനാണെങ്കിൽ ഒന്നും തിരിച്ചറിയാറായിട്ടില്ല. അവിടുന്ന് ഉൗണെല്ലാം കഴിഞ്ഞ് വൈകുന്നേരം അമ്മ ഒറ്റക്ക് ഞങ്ങേളാട് ഒന്നും പറയാതെ പോകുകയാണ്. ഞങ്ങൾ ഗേറ്റ് വരെ ഒാടിച്ചെന്ന് കരഞ്ഞു. പുറത്തിറങ്ങും മുമ്പ് ഗേറ്റിന് പൂട്ട് വീണു. നിറഞ്ഞ കണ്ണുകളുമായി അമ്മ നടന്നുപോകുന്നത് ഇന്നും മനസ്സിലുണ്ട്. ആദ്യം ഞങ്ങളുടെ കാര്യങ്ങൾ നോക്കാൻ മുതിർന്നവരുണ്ടായിരുന്നു. പിന്നീട് ഞാനാണ് അവെൻറ കാര്യങ്ങൾ എല്ലാം നോക്കിയിരുന്നത്...’’\nഒരു ദിനം നീളുന്ന കാത്തിരിപ്പുകൾ\nഒാണവും ക്രിസ്മസും ഉൾപ്പെടെയുള്ള വിശേഷ ദിവസങ്ങളിൽ വീട്ടിലേക്കാൾ വലിയ ആഘോഷങ്ങളായിരുന്നു അവിടെ. അത്തപ്പൂക്കളവും ഉൗഞ്ഞാലും മാവേലിയുമെല്ലാമായി 200ഒാളം കുട്ടികൾക്കൊപ്പം വലിയ ആഘോഷം. അമ്മയും പെങ്ങളും ചേട്ടനും ഒാണത്തിനും വിശേഷ ദിവസങ്ങളിലും കാണാൻ വരും. ഒാണമാണെങ്കിൽ ഉപ്പേരിയും മറ്റും അവരുെട കൈയിൽ കാണും. ഞാൻ ഒന്നുമുതൽ പത്തുവരെ പഠിച്ചത് അവിടെ നിന്നാണ്. അവൻ നാലാം ക്ലാസ് കഴിഞ്ഞപ്പോൾ നിർത്തി. അമ്മക്കൊപ്പം വീട്ടിൽ നിൽക്കാനായിരുന്നു ശ്രീജീവിന് താൽപര്യം. ഒാരോ തവണയും അമ്മവന്നു പോകുേമ്പാൾ അവൻ കരയും. വേനൽ അവധിക്ക് മാത്രമാണ് വീട്ടിൽ വരുന്നത്. ഏപ്രിൽ പകുതിയോടെ ഒാരോരുത്തരെയും വീട്ടിൽ കൊണ്ടുപോകാനായി അവരുടെ ബന്ധുക്കൾ വരും. ഞങ്ങളും അമ്മ വരുന്നത് കാത്ത് ഗെയിറ്റിന് മുന്നിൽ നിൽക്കും. ചിലപ്പോൾ ഒരു ദിവസം മുഴുവൻ ആ കാത്തിരിപ്പ് നീളും. ഉറങ്ങാൻ പോലും പറ്റാത്ത കാത്തിരിപ്പാണത്. വീട്ടിൽ വരുന്നതു മാത്രമാകും ചിന്തയിൽ. എന്നാൽ നാട്ടിൻപുറമായതിനാൽ പാടത്തും കുളങ്ങളിലും മീൻപിടിക്കാൻപോക്കും കളിയുമെല്ലാം ആയി ആ ദിനങ്ങൾ വേഗത്തിൽ കഴിഞ്ഞിരിക്കും. എന്നോട് അവിടുത്തെ അധ്യാപകർക്ക് പ്രത്യേക സ്നേഹമായിരുന്നു. അവിടുന്ന് വന്നശേഷം ഒാപ്പൺ സ്കുൾ വഴി പ്ലസ് ടു പാസായി. പിന്നീട് ബിരുദം ഡിസ്റ്റൻസായി പഠിച്ചെങ്കിലും പൂർത്തിയാക്കാനായില്ല. കൂടെ പഠിച്ചവരും അധ്യാപകരും ഇടക്ക് ഇവിടെ വരും...’’\nസമരപ്പന്തലിൽ ശ്രീജിത്ത് ആൽമരത്തൈ നടുന്നു (ഫയൽ ഫോേട്ടാ: ഹാരിസ് കുറ്റിപ്പുറം)\n‘‘... അമ്മയുടെ കഷ്ടപ്പാട് കണ്ടും അറിഞ്ഞ് വളർന്നതിനാൽ ഞങ്ങൾ എല്ലാവരും കൂലിപ്പണിക്കിറങ്ങി. ഒരു പ്രത്യേക ജോലി എന്നൊന്നും ഇല്ലായിരുന്നു. കിണറുവെട്ടാനും കൊല്ലപ്പണിക്കുമെല്ലാം ഞാൻ പോയിരുന്നു. അവന് ഇലക്ട്രേണിക്സ് ഉപകരണങ്ങൾ ശരിയാക്കുന്നതും മറ്റും ഇഷ്ടമായിരുന്നു. കൂടാതെ ഇഷ്ടിക ചൂളയിലും പണിക്ക് പോകും. ഞാൻ ശരീര സൗന്ദര്യ മത്സരങ്ങളിൽ 65 കിലോ വിഭാഗത്തിൽ മിസ്റ്റർ തിരുവനന്തപുരവും മിസ്റ്റർ കേരള രണ്ടാം സ്ഥാനവും നേടിയുണ്ട്. ഇത് ജിമ്മിൽ പോയി മാത്രം നേടിയതായിരുന്നില്ല. ചെറുപ്പം മുതൽ നന്നായി കഷ്ടപ്പെട്ടതിെൻറ ഫലമായിരുന്നു...’’ ഇത് പറയുേമ്പാൾ മാംസമൊട്ടി പുറത്തേക്ക് ഉന്തിയ എല്ലുകൾ മാത്രമായിരിക്കുന്നു ഇന്ന് ശ്രീജീത്തെന്നത് കൂടി ഒാർക്കണം. ‘‘അവെൻറ മരണ ശേഷം പൊലീസ് കംെപ്ലയിൻറ് അതോറിറ്റി സിറ്റിങ് നടക്കുന്ന സമയം വലിയൊരു അപകടം ജേഷ്ഠൻ ശ്രീജുവിനുണ്ടായി. വഴിയിലൂടെ നടന്നുപോകുേമ്പാൾ ലോറിവന്ന് ഇടിച്ചിടുകയായിരുന്നു. അതിന് പിന്നിൽ ചതിയുെണ്ടന്ന് തന്നെയാണ് വിശ്വാസം. എങ്ങനെയൊക്കെയോ രക്ഷപ്പെടുകയായിരുന്നു. മുറിവുകൾ ഉണങ്ങി വരുന്നതേയുള്ളു. ഇപ്പോഴും നടക്കാൻ ബദ്ധിമുട്ടുണ്ട്. അദ്ദേഹം ഒരു പെട്രോൾ പമ്പിൽ ജോലി ചെയ്യുകയാണ്...’’\nഇനിയും എന്തിനാണ് ഇൗ കിടപ്പ്..?\nസർക്കാർ എല്ലാം ചെയ്തില്ലേ, ഇനിയും എന്തിനാണ് ഇവിടെ കിടക്കുന്നത്...? പലരും ഉന്നയിക്കുന്ന ഇൗ ചോദ്യത്തിന് കൃത്യമായ മറുചോദ്യമുണ്ട് ശ്രീജിത്തിന്. അത് സമൂഹത്തോടുള്ള ചോദ്യം കൂടിയാണ്. ‘‘എന്തുകൊണ്ട് നിങ്ങൾ ഇങ്ങനെ ചിന്തിക്കുന്നില്ല...? എെൻറ സഹോദരൻ മരിച്ചിട്ട് നാലുവർഷം കഴിഞ്ഞു. ആർക്കെങ്കിലും എതിരെ നടപടിയുണ്ടായോ...? ഇല്ല. അപ്പോ അതല്ലേ നിങ്ങൾ ചോദിക്കേണ്ടത്. ഇത് ഭരണകൂടം നടത്തിയ കൊലപാതകമാണ്. പല അപവാദങ്ങളും വിമർശനങ്ങളും ഉയരുേമ്പാഴും ഞാൻ പിന്തിരിയാത്തത് കൊലപാതകമാണെന്ന് ബോധ്യമുള്ളതിനാലാണ്. ‘ജനങ്ങളുടെ അജ്ഞതയാണ് ഭരണകൂടത്തിെൻറ നിലനിൽപ്പ്’ എന്ന് സോക്രട്ടീസ് രണ്ടായിരം വർഷം മുമ്പ് പറഞ്ഞതാണ്.\nഇത് ജനാധിപത്യമാണ്. ഭരിക്കുകയല്ല ജനങ്ങളെ സേവിക്കുകയാണ് അധികാരികൾ ചെയ്യേണ്ടത്. ഇവിടെ അടിച്ചമർത്തിയാണ് ഭരണം. നീതി വ്യക്തികൾക്ക് അനുസരിച്ച് മാറുന്നു. ഉദയകുമാറിെൻറ സംഭവത്തിൽ പൊലീസുകാർ കുറ്റക്കാരെന്ന് വിധിയുണ്ടായിട്ടും ഡി.ജി.പി പറഞ്ഞതെന്താണ്. ഉത്തരവ് പരിശോധിക്കെട്ട എന്നിട്ട് നടപടിയെന്നാണ്. കുറ്റം ചെയ്തവരെ സർവിസിലിരുത്തി കോടതി വിചാരണ നടത്തുന്നത് അനീതിയാണ്. അമ്പലത്തിൽ പോറ്റി പോകുന്നതുപോലയേയുള്ളു പൊലീസ് കോടതിയിൽ എത്തുന്നത്. ഇത് അവരുടെ തൊഴിലിെൻറ ഭാഗമാണ്. വരാപ്പുഴയിൽ ശ്രീജിത്തിൻറ സംഭവം നടന്നു. ഉറ്റവർക്ക് ആനുകൂല്യങ്ങൾ നൽകി. എന്നാൽ കുറ്റക്കാർക്കെതിരെ കർശന ശിക്ഷ ഉണ്ടായോ...? ഇല്ല. ഇതാണ് അവർ വീണ്ടും വീണ്ടും ആളുകളെ കൊല്ലുന്നത്...’’ ശ്രീജിത്തിെൻറ ഉറച്ച വാക്കുകൾ.\nസമരപ്പന്തലിൽ പ്രതിപക്ഷ നേതാവ് രമേശ് ചെന്നിത്തല ശ്രീജിത്തിനെ സന്ദർശിച്ചപ്പോൾ (ഫയൽ ഫോേട്ടാ: പി.ബി. ബിജു)\n‘‘... അന്ന് സമരം അട്ടിമറിക്കുകയായിരുന്നു. വാസ്തവത്തിൽ നല്ല ഉദ്ദേശ്യത്തോടെ എന്നെ സഹായിക്കാനെത്തിയ സമൂഹമാധ്യമ കൂട്ടായ്മയിലെ ആൾക്കാരെപ്പോലും ഒരു വിഭാഗം ഇല്ലാതാക്കുകയായിരുന്നു. എന്നെ ബ്ലോക്ക് ചെയ്ത് കുറച്ചുപേർ നിൽപ്പുണ്ടായിരുന്നു. കോർ കമ്മിറ്റി എന്ന പേരിലാണ് അവർ എത്തിയത്. സർക്കാർ എല്ലാം ചെയ്തെന്ന മട്ടിൽ പറഞ്ഞ് പരത്തി. ആരെയും എെൻറ അടുത്തേക്ക് അടുപ്പിച്ചില്ല. ഞാനിപ്പോൾ സംശയിക്കുന്നത് അവർ സർക്കാറിനും ഭരണകുടത്തിനും സഹായം നൽകാനെത്തിയവരായിരുന്നെന്നാണ്. പൊലീസുമായി ബന്ധമുള്ളവരും ആ കൂട്ടത്തിലുണ്ട്. സമരം വിജയിച്ചെന്ന് പറഞ്ഞ് സമൂഹത്തെ തെറ്റിദ്ധരിപ്പിക്കലായിരുന്നു അവരുടെ ലക്ഷ്യം.\nസർക്കാർ ജനങ്ങളെ വിഡഢികളാക്കുകയാണ്. അത് മാധ്യമങ്ങളിലൂടെയാണെന്ന് മാത്രം. സർക്കാർ വാർത്തകൾ മാധ്യമങ്ങൾ അതേപടി നൽകുകയാണ്. ഇവിടെ കിടന്ന് മരച്ചാൽ ആരും തിരിഞ്ഞുനോക്കില്ലെന്നറിയാം. ഞാൻ പലപ്പോഴായി നിരാഹാരം കിടന്നു. എണീറ്റ് നിന്നപ്പോൾ വീഴാൻ പോയി. ഒരു കാര്യം മനസ്സിലായി. നമ്മൾ ചത്തെന്ന് പറഞ്ഞാലും ആർക്കും ഒന്നും ഇല്ല. നഷ്ടം എെൻറ അമ്മക്ക് മാത്രമായിരിക്കും. ആയിരം ദിവസത്തിനകം നടപടിയുണ്ടാകണം. അല്ലെങ്കിൽ ഇൗ സെക്രേട്ടറിയറ്റിന് മുന്നിൽ സമരം ചെയ്തുകൊണ്ട് തന്നെ ഞാൻ ജീവിതം അവസാനിപ്പിക്കും. എനിക്കതറിയാം,\nസെക്രേട്ടറിയറ്റിന് മുൻവശമെന്നത് സാധരണക്കാർക്ക് സമരം ചെയ്ത് ജീവിതം നശിപ്പിക്കാനും രാഷ്ട്രീയക്കാർക്ക് അഭിനയിക്കാനുമുള്ള വേദിയാണെന്ന്... പക്ഷെ നീതി അത് കിട്ടിയേ തീരു...’’ പിന്തിരിയാൻ ഭാവമില്ലാത്ത പോരാളിയുടെ കരുത്തിൽ ശ്രീജിത്ത് പറഞ്ഞുനിർത്തി.\nശ്രീജിത്തിനെപ്പോലുള്ളവരുടെ സങ്കടങ്ങളുടെ പേമാരിക്കൊപ്പം പ്രകൃതിയും പെയ്യുകയാണ് ഇൗ ഒാണക്കാലത്ത്... അപ്പോഴും നമ്മുടെ ഭരണസിരാ കേന്ദ്രത്തിെൻറ പടിക്കൽ നീതിതേടി ഒരു പിടി ജന്മങ്ങളുണ്ടെന്നുകൂടി ഒാർക്കുക... ഒരു ദിനം കൂടി ശ്രീജിത്തിെൻറ കണക്കു പുസ്തകത്തിെൻറ എണ്ണം കൂട്ടി അകലാൻ വെമ്പുന്നു... പായച്ചുരിളിലേക്ക് വീണ്ടും അയാൾ തലചായിച്ചു... െനഞ്ച് നീറ്റുന്ന വേദനകളുമായി...\nTAGS:sreejith onam kerala\nNews Summary - sreejith-onam-kerala


പാക്കിസ്ഥാന് തകര്‍പ്പന് ജയം | Pak setsahuge total against Bangladesh - Malayalam Oneindia\nധാക്ക: ഏഷ്യാക്കപ്പിലെ തങ്ങളുടെ ആദ്യമത്സരത്തില് പാക്കിസ്ഥാന് ബംഗ്ലാദേശിനെ 233 റണ്ണിന് തകര്‍ത്തു. ആദ്യം ബാറ്റ് ചെയ്ത പാക്കിസ്ഥാന് പടുത്തുയര്‍ത്തിയ റിക്കാര്‍ഡ് സ്കോറായ മൂന്നു വിക്കറ്റിന് 320-നെതിരെ ബംഗ്ലാദേശിന് 34.2 ഓവറില് 87 റണ്ണെടുക്കാനേ സാധിച്ചുള്ളൂ.\nഇതോടെ കളിച്ച മൂന്നുകളികളും തോറ്റ ബംഗ്ലാദേശ് ടൂര്‍ണമെന്റില് നിന്ന് പുറത്തായി. ശനിയാഴ്ച പാക്കിസ്ഥാന് പാരമ്പര്യ വൈരികളായ ഇന്ത്യയെ നേരിടും.\nഏഷ്യാക്കപ്പിലെ റിക്കാര്‍ഡ് സ്കോര് പിന്തുടര്‍ന്ന ബംഗ്ലാദേശിനുവേണ്ടി ഓപ്പണര് ഹബീബുള് ബസാഹര് മാത്രമേ അല്പമെങ്കിലും ചെറുത്തുനിന്നുള്ളൂ. എന്നാല് 14-ാം ഓവറെറിഞ്ഞ അബ്ദുള് റസാഖ് 23 റണ്ണെടുത്ത ബസാഹറിനെ ഇന്‍സമാം ഉള് ഹഖിന്റെ കൈകളിലെത്തിച്ചതോടെ ബംഗ്ലാദേശിന്റെ തകര്‍ച്ച ആരംഭിച്ചു.\n12 റണ്ണെടുത്ത മുഷ്ഫിക്കര് റഹ്മാന് പിന്നീട് രണ്ടക്കം കണ്ട ഏക ബംഗ്ലാദേശ് ബാറ്റ്സ്മാന്. മറ്റൊരു ഓപ്പണറായ ഷാര് ഷഹ്രിയാര് ഹുസ്സൈന് പരിക്കേറ്റ് ബാറ്റ് ചെയ്യാനാവാതെ പിന്മാറി.\nആദ്യം ബാറ്റ് ചെയ്ത പാക്കിസ്ഥാനുവേണ്ടി മുന്‍നിര ബാറ്റ്സ്മാന്മാരെല്ലാം തന്നെ ഭേദപ്പെട്ട പ്രകടനമാണ് കാഴ്ച വെച്ചത്. പരിചയസമ്പന്നനായ ഓപ്പണര് സയീദ് അന്‍വര് 32 പന്തില് നിന്ന് 31 റണ് നേടി രംഗം വിട്ടപ്പോള് യുവതാരങ്ങളായ ഇമ്രാന് നസീറിന്റെയും യൂസഫ് യൂഹാനയുടെ ചുമലില് പാക് ഇന്നിംഗ്സിന്റെ ഭാരം വന്നു ചേര്‍ന്നു. വെല്ലുവിളി സധൈര്യം സ്വീകരിച്ച ഇരുവരും 80 റണ് വീതം നേടി.\nസ്കോര് 158 ആയപ്പോള് ഇമ്രാന് നസീര് റണ്ണൗട്ടായി. 75 പന്തില് നിന്നാണ് നസീര് 80 റണ് നേടിയത്. പിന്നീടെത്തിയ ഇന്‍സമാം ഉള് ഹഖും യൂഹാനയും ബംഗ്ലാദേശ് ബൗളര്‍മാരെ ഗ്രൗണ്ടിന്റെ നാനാഭാഗങ്ങളിലേക്ക് പായിച്ചു. മൂന്നാം വിക്കറ്റിന് ക്ഷണനേരത്തില് 68 റണ് നേടിയ കൂട്ടുകെട്ട് 236-ല് വെച്ച് പിരിഞ്ഞു. 104 പന്തില് നിന്ന് 80 റണ് നേടിയ യൂഹാന ഹഖിന്റെ പന്തില് മസൂദ് പിടിച്ച് പുറത്തായി.\nപിന്നീടെത്തിയ സയീദ് അഫ്രീദിയും വിട്ടുകൊടുക്കാന് തയ്യാറായിരുന്നില്ല. അവസാന വിക്കറ്റിന് നേടിയ 84 റണ്ണില് 45-ഉം അഫ്രീദിയുടെ ബാറ്റില് നിന്നായിരുന്നു പിറന്നത്. ഇന്നിംഗ്സ് അവസാനിക്കുമ്പോള് 29 പന്തില് നിന്ന് 45 റണ്ണെടുത്ത് അഫ്രീദിയും 61 പന്തില് നിന്ന് 75 റണ്ണെടുത്ത് ഇന്‍സമാമും പുറത്താകാതെ നിന്നു.


വിംബിള്‍ഡണ്: സാനിയ-ഹിംഗിസ് സഖ്യം പുറത്ത്; സെറീന ഫൈനലില്\nLondon, First Published Jul 7, 2016, 9:02 AM IST\nലണ്ടന്: വിംബിള്‍ഡണ് വനിത ഡബിള്‍സില് സാനിയ മിര്‍സ-മാര്‍ട്ടിന ഹിംഗിസ് സഖ്യം പുറത്തായി. ക്വാര്‍ട്ടറില് ഹംഗറിയുടെ ടിമിയ ബാബോസ് കസാഖിസ്ഥാന്റെ യാരോസ്ലാവ ഷെഡോവ സഖ്യത്തോടാണ് നിലവിലെ ചാമ്പ്യന്‍മാരും ടോപ് സീഡുകളുമായ സാനിയ-ഹിംഗിസ് സഖ്യം പരാജയപ്പെട്ടത്.\nനേരിട്ടുള്ള സെറ്റുകള്‍ക്കായിരുന്നു സാനിയാ സഖ്യത്തിന്റെ തോല്‍വി. സ്‌കോര്: 2-6, 4-6. നേരത്തെ മിക്സഡ് ഡബിള്‍സിലും സാനിയ-ക്രൊയേഷ്യയുടെ ഐവാന് ഡോഡിഗ് സഖ്യം പുറത്തായിരുന്നു. ഇതോടെ സാനിയയുടെ വിംബിള്‍ഡണ് പ്രതീക്ഷകള് അസ്തമിച്ചു.\nഅതേസമയം, വനിതാ സംഗിള്‍സില് ലോക ഒന്നാം നമ്പര് താരം അമേരിക്കയുടെ സെറീന വില്യംസ് ഫൈനലിലെത്തി. തികച്ചും ഏകപക്ഷീയമായ സെമി പോരാട്ടത്തില് യെലേന വെസ്‌ലിനിയയെ നേരിട്ടുള്ള സെറ്റുകളില് മറികടന്നാണ് സെറീന ഫൈനലിലേക്ക് മാര്‍ച്ച് ചെയ്തത്. സ്കോര് 6-2, 6-0.\nLast Updated Oct 4, 2018, 5:58 PM IST


പരിശുദ്ധ ഖുർആനിൽ , എല്ലാ സമൂഹത്തിനും ഒരു നേതാവുണ്ട്.\nSkillful Dam Builders: Beavers - Malayalam\nഹദീസ്: മുഹമ്മദ് നബി (സ) പറഞ്ഞു: നിങ്ങൾ മൂന്നു പേരാണെങ്കിൽ അതിലൊരാളെ നിങ്ങളുടെ നേതാവായി നിശ്ചയിക്കുക. (മുനവി, ഫൈധുൽ ഖാദിർ , ഐ, 431 (മുസ്ലിം, നെസ്സായി, അഹമ്മദ് )\nഎല്ലാ മനുഷ്യ സമൂഹത്തിനും ഒരു നേതാവുണ്ട്.\nഎല്ലാ മനുഷ്യരെയും അവരുടെ നേതാവിനോടൊപ്പം നാം വിളിച്ചുകൂട്ടുന്ന ദിവസം ( ശ്രദ്ധേയമാകുന്നു. ) അപ്പോള് ആര്‍ക്ക് തന്‍റെ ( കര്‍മ്മങ്ങളുടെ ) രേഖ തന്‍റെ വലതുകൈയ്യില് നല്‍കപ്പെട്ടുവോ അത്തരക്കാര് അവരുടെ ഗ്രന്ഥം വായിച്ചുനോക്കുന്നതാണ്. അവരോട് ഒരു തരിമ്പും അനീതി ചെയ്യപ്പെടുന്നതുമല്ല.\nഇബ്രാഹിം നബി (അ) യെ ഒരു നേതാവാക്കിയ സന്ദർഭം\nഇബ്രാഹീമിനെ അദ്ദേഹത്തിന്റെ രക്ഷിതാവ് ചില കല്‍പനകള്‍കൊണ്ട് പരീക്ഷിക്കുകയും, അദ്ദേഹമത് നിറവേറ്റുകയും ചെയ്ത കാര്യവും ( നിങ്ങള് അനുസ്മരിക്കുക. ) അല്ലാഹു ( അപ്പോള് ) അദ്ദേഹത്തോട് പറഞ്ഞു: ഞാന് നിന്നെ മനുഷ്യര്‍ക്ക് നേതാവാക്കുകയാണ്. ഇബ്രാഹീം പറഞ്ഞു: എന്റെ സന്തതികളില്‍പ്പെട്ടവരെയും ( നേതാക്കളാക്കണമേ. ) അല്ലാഹു പറഞ്ഞു: ( ശരി; പക്ഷെ ) എന്റെ ഈ നിശ്ചയം അതിക്രമകാരികള്‍ക്ക് ബാധകമായിരിക്കുകയില്ല\nദൈവിക ജ്ഞാനത്തിന്റെ പ്രമാണിമാര്\nപരിശുദ്ധ ഖുര്‍ആനില് ഭയഭക്തിയുള്ളവര്‍ക്കുള്ള ഒരു ഉദാഹരണമായി മുസ്ലിംകളെ കാണിച്ചിരിക്കുന്നു\nഞങ്ങളുടെ രക്ഷിതാവേ, ഞങ്ങളുടെ ഭാര്യമാരില് നിന്നും സന്തതികളില് നിന്നും ഞങ്ങള്‍ക്ക് നീ കണ്‍കുളിര്‍മ നല്‍കുകയും ധര്‍മ്മനിഷ്ഠ പാലിക്കുന്നവര്‍ക്ക് ഞങ്ങളെ നീ മാതൃകയാക്കുകയും ചെയ്യേണമേ എന്ന് പറയുന്നവരുമാകുന്നു അവര്.\nഈജിപ്ഷ്യന് രാജാവ് : യൂസുഫ് പ്രവാചകന് (അ) ഉയര്‍ന്ന പദവിയും ഉപദേശകന്റെ സ്ഥാനം നല്കിയതും\nരാജാവ് പറഞ്ഞു: നിങ്ങള് അദ്ദേഹത്തെ എന്‍റെ അടുത്ത് കൊണ്ട് വരൂ. ഞാന് അദ്ദേഹത്തെ എന്‍റെ ഒരു പ്രത്യേകക്കാരനായി സ്വീകരിക്കുന്നതാണ്. അങ്ങനെ അദ്ദേഹത്തോട് സംസാരിച്ചപ്പോള് രാജാവ് പറഞ്ഞു: തീര്‍ച്ചയായും താങ്കള് ഇന്ന് നമ്മുടെ അടുക്കല് സ്ഥാനമുള്ളവനും വിശ്വസ്തനുമാകുന്നു.\nയൂസുഫ് പ്രവാചകന് (അ) ഒരു മാനേജറാകുന്നത്\nഅദ്ദേഹം ( യൂസുഫ് ) പറഞ്ഞു: താങ്കള് എന്നെ ഭൂമിയിലെ ഖജനാവുകളുടെ അധികാരമേല്‍പിക്കൂ. തീര്‍ച്ചയായും ഞാന് വിവരമുള്ള ഒരു സൂക്ഷിപ്പുകാരനായിരിക്കും.\nയൂസുഫ് പ്രവാചകന് (അ) അല്ലാഹു അധികാരം പ്രധാനം ചെയ്തു\nഅപ്രകാരം യൂസുഫിന് ആ ഭൂപ്രദേശത്ത്, അദ്ദേഹം ഉദ്ദേശിക്കുന്നിടത്ത് താമസമുറപ്പിക്കാവുന്ന വിധം നാം സ്വാധീനം നല്‍കി. നമ്മുടെ കാരുണ്യം നാം ഉദ്ദേശിക്കുന്നവര്‍ക്ക് നാം അനുഭവിപ്പിക്കുന്നു. സദ്‌വൃത്തര്‍ക്കുള്ള പ്രതിഫലം നാം നഷ്ടപ്പെടുത്തിക്കളയുകയില്ല.\nഅവര് നിന്നോട് ദുല്‍ഖര്‍നൈനിയെപ്പറ്റി ചോദിക്കുന്നു. നീ പറയുക: അദ്ദേഹത്തെപ്പറ്റിയുള്ള വിവരം ഞാന് നിങ്ങള്‍ക്ക് ഓതികേള്‍പിച്ച് തരാം.തീര്‍ച്ചയായും നാം അദ്ദേഹത്തിന് ഭൂമിയില് സ്വാധീനം നല്‍കുകയും, എല്ലാകാര്യത്തിനുമുള്ള മാര്‍ഗം നാം അദ്ദേഹത്തിന് സൌകര്യപ്പെടുത്തികൊടുക്കുകയും ചെയ്തു.\nഫറോവയുടെ നേതൃത്വം ഈ ലോകത്തും പരലോകത്തും\nഇസ്രായേല് സന്തതികള് അല്ലാഹുവിനോട് ഒരു നേതാവിനെ ആവശ്യപ്പെട്ടത്.\nമൂസായുടെ ശേഷം ഉണ്ടായിരുന്ന ചില ഇസ്രായീലീ പ്രമുഖര് തങ്ങളുടെ പ്രവാചകനോട്, ഞങ്ങള്‍ക്കൊരു രാജാവിനെ നിയോഗിച്ച് തരൂ. ( അദ്ദേഹത്തിന്റെ നേതൃത്വത്തില് ) ഞങ്ങള് അല്ലാഹുവിന്റെ മാര്‍ഗത്തില് യുദ്ധം ചെയ്തുകൊള്ളാം എന്ന് പറഞ്ഞ സന്ദര്‍ഭം നീ അറിഞ്ഞില്ലേ? അദ്ദേഹം ( പ്രവാചകന് ) ചോദിച്ചു: നിങ്ങള്‍ക്ക് യുദ്ധത്തിന്ന് കല്‍പന കിട്ടിയാല് നിങ്ങള് യുദ്ധം ചെയ്യാതിരുന്നേക്കുമോ ? അവര് പറഞ്ഞു: ഞങ്ങളുടെ താമസസ്ഥലങ്ങളില് നിന്നും സന്തതികള്‍ക്കിടയില് നിന്നും ഞങ്ങള് പുറം തള്ളപ്പെട്ട സ്ഥിതിക്ക് ഞങ്ങള്‍ക്കെങ്ങനെ അല്ലാഹുവിന്റെ മാര്‍ഗത്തില് യുദ്ധം ചെയ്യാതിരിക്കാന് കഴിയും ? എന്നാല് അവര്‍ക്ക് യുദ്ധത്തിന് കല്‍പന നല്‍കപ്പെട്ടപ്പോഴാകട്ടെ അല്‍പം പേരൊഴിച്ച് ( എല്ലാവരും ) പിന്‍മാറുകയാണുണ്ടായത്. അല്ലാഹു അക്രമകാരികളെപ്പറ്റി ( നല്ലവണ്ണം ) അറിയുന്നവനാകുന്നു.\nതാലൂത് എന്ന നേതാവ്\nഅവരോട് അവരുടെ പ്രവാചകന് പറഞ്ഞു: അല്ലാഹു നിങ്ങള്‍ക്ക് ത്വാലൂതിനെ രാജാവായി നിയോഗിച്ചു തന്നിരിക്കുന്നു. അവര് പറഞ്ഞു: അയാള്‍ക്കെങ്ങനെ ഞങ്ങളുടെ രാജാവാകാന് പറ്റും? രാജാധികാരത്തിന് അയാളെക്കാള് കൂടുതല് അര്‍ഹതയുള്ളത് ഞങ്ങള്‍ക്കാണല്ലോ. അയാള് സാമ്പത്തിക സമൃദ്ധി ലഭിച്ച ആളുമല്ലല്ലോ. അദ്ദേഹം ( പ്രവാചകന് ) പറഞ്ഞു: അല്ലാഹു അദ്ദേഹത്തെ നിങ്ങളെക്കാള് ഉല്‍കൃഷ്ടനായി തെരഞ്ഞെടുത്തിരിക്കുന്നു. കൂടുതല് വിപുലമായ ജ്ഞാനവും ശരീര ശക്തിയും നല്‍കുകയും ചെയ്തിരിക്കുന്നു. അല്ലാഹു അവന്റെവകയായുള്ള ആധിപത്യം അവന് ഉദ്ദേശിക്കുന്നവര്‍ക്ക് കൊടുക്കുന്നു. അല്ലാഹു വിപുലമായ കഴിവുള്ളവനും എല്ലാം അറിയുന്നവനുമാകുന്നു.\nഅവരോട് അവരുടെ പ്രവാചകന് പറഞ്ഞു: ത്വാലൂതിന്റെ രാജാധികാരത്തിനുള്ള തെളിവ് ആ പെട്ടി നിങ്ങളുടെ അടുത്ത് വന്നെത്തുക എന്നതാണ്. അതില് നിങ്ങളുടെ രക്ഷിതാവിങ്കല് നിന്നുള്ള മനഃശാന്തിയും മൂസായുടെയും ഹാറൂന്‍റെയും കുടുംബങ്ങള് വിട്ടേച്ചുപോയ അവശിഷ്ടങ്ങളുമുണ്ട്. മലക്കുകള് അത് വഹിച്ച് കൊണ്ടുവരുന്നതാണ്. നിങ്ങള് വിശ്വാസികളാണെങ്കില് നിസ്സംശയം നിങ്ങള്‍ക്കതില് മഹത്തായ ദൃഷ്ടാന്തമുണ്ട്.\nഗോലിയാത് - സൈന്യത്തിന്റെ നേതാവ്\nഅങ്ങനെ അവര് ജാലൂതിനും സൈന്യങ്ങള്‍ക്കുമെതിരെ പോരിനിറങ്ങിയപ്പോള് അവര് പ്രാര്‍ത്ഥിച്ചു: ഞങ്ങളുടെ നാഥാ! ഞങ്ങളുടെ മേല് നീ ക്ഷമ ചൊരിഞ്ഞുതരികയും ഞങ്ങളുടെ പാദങ്ങളെ നീ ഉറപ്പിച്ചു നിര്‍ത്തുകയും, സത്യനിഷേധികളായ ജനങ്ങള്‍ക്കെതിരില് ഞങ്ങളെ നീ സഹായിക്കുകയും ചെയ്യേണമേ.\nഇസ്രായേല് സന്തതികളുടെ രാജാക്കന്മാര്\nസുലൈമാന് പ്രവാചകന്റെ (അ) നേതൃത്വം\nനീ അവരുടെ അടുത്തേക്ക് തന്നെ മടങ്ങിച്ചെല്ലുക. തീര്‍ച്ചയായും അവര്‍ക്ക് നേരിടുവാന് കഴിയാത്ത സൈന്യങ്ങളെയും കൊണ്ട് നാം അവരുടെ അടുത്ത് ചെല്ലുകയും, നിന്ദ്യരും അപമാനിതരുമായ നിലയില് അവരെ നാം അവിടെ നിന്ന് പുറത്താക്കുകയും ചെയ്യുന്നതാണ്.\nസുലൈമാന് പ്രവാചകന് (അ) പട്ടാളത്തെ നയിക്കുന്നത്\nസുലൈമാന്ന് വേണ്ടി ജിന്നിലും മനുഷ്യരിലും പക്ഷികളിലും പെട്ട തന്‍റെ സൈന്യങ്ങള് ശേഖരിക്കപ്പെട്ടു. അങ്ങനെ അവരതാ ക്രമപ്രകാരം നിര്‍ത്തപ്പെടുന്നു.\nസുലൈമാന് പ്രവാചകന് (അ) ഒരു ഉപദേശകസമിതി ഉണ്ടായിരുന്നത്\nജിന്നുകളുടെ കൂട്ടത്തിലുള്ള ഒരു മല്ലന് പറഞ്ഞു: അങ്ങ് അങ്ങയുടെ ഈ സദസ്സില് നിന്ന് എഴുന്നേല്‍ക്കുന്നതിനുമുമ്പായി ഞാനത് അങ്ങേക്ക് കൊണ്ടുവന്നുതരാം. തീര്‍ച്ചയായും ഞാനതിന് കഴിവുള്ളവനും വിശ്വസ്തനുമാകുന്നു.\nഅങ്ങനെ അവര് ഉറുമ്പിന് താഴ്‌വരയിലൂടെ ചെന്നപ്പോള് ഒരു ഉറുമ്പ് പറഞ്ഞു: ഹേ, ഉറുമ്പുകളേ, നിങ്ങള് നിങ്ങളുടെ പാര്‍പ്പിടങ്ങളില് പ്രവേശിച്ചു കൊള്ളുക. സുലൈമാനും അദ്ദേഹത്തിന്‍റെ സൈന്യങ്ങളും അവര് ഓര്‍ക്കാത്ത വിധത്തില് നിങ്ങളെ ചവിട്ടിതേച്ചു കളയാതിരിക്കട്ടെ.\nഒരു വനിതാ നേതാവ് - ഷേബാ രാജ്ഞി\nഒരു സ്ത്രീ അവരെ ഭരിക്കുന്നതായി ഞാന് കണ്ടെത്തുകയുണ്ടായി. എല്ലാകാര്യങ്ങളില് നിന്നും അവള്‍ക്ക് നല്‍കപ്പെട്ടിട്ടുണ്ട്. അവള്‍ക്ക് ഗംഭീരമായ ഒരു സിംഹാസനവുമുണ്ട്.\nഅവള് പറഞ്ഞു: ഹേ; പ്രമുഖന്‍മാരേ, എന്‍റെ ഈ കാര്യത്തില് നിങ്ങള് എനിക്ക് നിര്‍ദേശം നല്‍കുക. നിങ്ങള് എന്‍റെ അടുക്കല് സന്നിഹിതരായിട്ടല്ലാതെ യാതൊരു കാര്യവും ഖണ്ഡിതമായി തീരുമാനിക്കുന്നവളല്ല ഞാന്.\nഅവര് പറഞ്ഞു: നാം ശക്തിയുള്ളവരും ഉഗ്രമായ സമരവീര്യമുള്ളവരുമാണ്. അധികാരം അങ്ങേക്കാണല്ലോ, അതിനാല് എന്താണ് കല്‍പിച്ചരുളേണ്ടതെന്ന് ആലോചിച്ചു നോക്കുക.\nപ്രവാചകന്മാര് മുസ്ലിംകളുടെ നേതാക്കന്മാരാണ്\nഅവനാണ് സന്‍മാര്‍ഗവും സത്യമതവുമായി തന്‍റെ ദൂതനെ അയച്ചവന്. എല്ലാ മതത്തെയും അത് അതിജയിക്കുന്നതാക്കാന് വേണ്ടി. ബഹുദൈവവിശ്വാസികള്‍ക്ക് അത് അനിഷ്ടകരമായാലും.\nലോകം ഭരിക്കുന്ന നേതാക്കന്മാര് - അധികാരം നല്കപ്പെട്ടവര്\nനാമാകട്ടെ ഭൂമിയില് അടിച്ചമര്‍ത്തപ്പെട്ട ദുര്‍ബലരോട് ഔദാര്യം കാണിക്കുവാനും, അവരെ നേതാക്കളാക്കുവാനും, അവരെ ( നാടിന്‍റെ ) അനന്തരാവകാശികളാക്കാനുമാണ് ഉദ്ദേശിക്കുന്നത്.. അവര്‍ക്ക് ( ആ മര്‍ദ്ദിതര്‍ക്ക് ) ഭൂമിയില് സ്വാധീനം നല്‍കുവാനും, ഫിര്‍ഔന്നും ഹാമാന്നും അവരുടെ സൈന്യങ്ങള്‍ക്കും അവരില് നിന്ന് തങ്ങള് ആശങ്കിച്ചിരുന്നതെന്തോ അത് കാണിച്ചുകൊടുക്കുവാനും ( നാം ഉദ്ദേശിക്കുന്നു. )\n…..തങ്ങളുടെ നമസ്കാരങ്ങള് കൃത്യമായി അനുഷ്ഠിച്ചു പോരുന്നവരുമത്രെ ( ആ വിശ്വാസികള്.\nഅവര് തന്നെയാകുന്നു അനന്തരാവകാശികള്.\nഫിര്‍ഔന്‍റെ ജനതയിലെ പ്രമാണിമാര് പറഞ്ഞു: ഭൂമിയില് കുഴപ്പമുണ്ടാക്കുവാനും, താങ്കളേയും താങ്കളുടെ ദൈവങ്ങളേയും വിട്ടുകളയുവാനും താങ്കള് മൂസായെയും അവന്‍റെ ആള്‍ക്കാരെയും ( അനുവദിച്ച് ) വിടുകയാണോ? അവന് ( ഫിര്‍ഔന് ) പറഞ്ഞു: നാം അവരുടെ ( ഇസ്രായീല്യരുടെ ) ആണ്‍മക്കളെ കൊന്നൊടുക്കുകയും, അവരുടെ സ്ത്രീകളെ ജീവിക്കാന് വിടുകയും ചെയ്യുന്നതാണ്. തീര്‍ച്ചയായും നാം അവരുടെ മേല് സര്‍വ്വാധിപത്യമുള്ളവരായിരിക്കും.\nമൂസാ തന്‍റെ ജനങ്ങളോട് പറഞ്ഞു: നിങ്ങള് അല്ലാഹുവോട് സഹായം തേടുകയും ക്ഷമിക്കുകയും ചെയ്യുക. തീര്‍ച്ചയായും ഭൂമി അല്ലാഹുവിന്‍റെതാകുന്നു. അവന്‍റെ ദാസന്‍മാരില് നിന്ന് അവന് ഉദ്ദേശിക്കുന്നവര്‍ക്ക് അവന് അത് അവകാശപ്പെടുത്തികൊടുക്കുന്നു. പര്യവസാനം ധര്‍മ്മനിഷ്ഠ പാലിക്കുന്നവര്‍ക്ക് അനുകൂലമായിരിക്കും.\nഭൂമിയുടെ അനന്തരാവകാശമെടുക്കുന്നത് എന്‍റെ സദ്‌വൃത്തരായ ദാസന്‍മാരായിരിക്കും എന്ന് ഉല്‍ബോധനത്തിന് ശേഷം നാം സബൂറില് രേഖപ്പെടുത്തിയിട്ടുണ്ട്.\nതീര്‍ച്ചയായും ഇതില് ആരാധനാ നിരതരായ ആളുകള്‍ക്ക് ഒരു സന്ദേശമുണ്ട്.\nഅടിച്ചൊതുക്കപ്പെട്ടിരുന്ന ആ ജനതയ്ക്ക്, നാം അനുഗ്രഹിച്ച, കിഴക്കും പടിഞ്ഞാറുമുള്ള ഭൂപ്രദേശങ്ങള് നാം അവകാശപ്പെടുത്തികൊടുക്കുകയും ചെയ്തു. ഇസ്രായീല് സന്തതികളില്, അവര് ക്ഷമിച്ചതിന്‍റെ ഫലമായി നിന്‍റെ രക്ഷിതാവിന്‍റെ ഉത്തമമായ വചനം നിറവേറുകയും, ഫിര്‍ഔനും അവന്‍റെ ജനതയും നിര്‍മിച്ചുകൊണ്ടിരുന്നതും, അവര് കെട്ടി ഉയര്‍ത്തിയിരുന്നതും നാം തകര്‍ത്ത് കളയുകയും ചെയ്തു.\nമാര്‍ഗനിര്‍ദ്ദേശം നല്കുന്ന നേതാക്കള്\nഅവരെ നാം നമ്മുടെ കല്‍പനപ്രകാരം മാര്‍ഗദര്‍ശനം നല്‍കുന്ന നേതാക്കളാക്കുകയും ചെയ്തു. നല്ല കാര്യങ്ങള് ചെയ്യണമെന്നും, നമസ്കാരം മുറപോലെ നിര്‍വഹിക്കണമെന്നും, സകാത്ത് നല്‍കണമെന്നും നാം അവര്‍ക്ക് ബോധനം നല്‍കുകയും ചെയ്തു. നമ്മെയായിരുന്നു അവര് ആരാധിച്ചിരുന്നത്.\n( നരകത്തില് ആദ്യമെത്തിയവരോട് അല്ലാഹു പറയും: ) ഇതാ, ഒരുകൂട്ടം നിങ്ങളോടൊപ്പം തള്ളിക്കയറി വരുന്നു. ( അപ്പോള് അവര് പറയും: ) അവര്‍ക്ക് സ്വാഗതമില്ല. തീര്‍ച്ചയായും അവര് നരകത്തില് കത്തിഎരിയുന്നവരത്രെ.അവര് ( ആ കടന്ന് വരുന്നവര് ) പറയും; അല്ല, നിങ്ങള്‍ക്ക് തന്നെയാണ് സ്വാഗതമില്ലാത്തത്. നിങ്ങളാണ് ഞങ്ങള്‍ക്കിത് വരുത്തിവെച്ചത്. അപ്പോള് വാസസ്ഥലം ചീത്ത തന്നെ.\nഅവനാണ് നിങ്ങളെ ഭൂമിയില് പിന്തുടര്‍ച്ചാവകാശികളാക്കിയത്. നിങ്ങളില് ചിലരെ ചിലരെക്കാള് പദവികളില് അവന് ഉയര്‍ത്തുകയും ചെയ്തിരിക്കുന്നു. നിങ്ങള്‍ക്കവന് നല്‍കിയതില് നിങ്ങളെ പരീക്ഷിക്കാന് വേണ്ടിയത്രെ അത്. തീര്‍ച്ചയായും അവന് ഏറെ പൊറുക്കുന്നവനും കരുണാനിധിയും കൂടിയാകുന്നു.\nഅവര് പറഞ്ഞു: താങ്കള് ഞങ്ങളുടെ അടുത്ത് ( ദൂതനായി ) വരുന്നതിന്‍റെ മുമ്പും, താങ്കള് ഞങ്ങളുടെ അടുത്ത് വന്നതിന് ശേഷവും ഞങ്ങള് മര്‍ദ്ദിക്കപ്പെട്ടിരിക്കുകയാണ്. അദ്ദേഹം ( മൂസാ ) പറഞ്ഞു: നിങ്ങളുടെ രക്ഷിതാവ് നിങ്ങളുടെ ശത്രുവിനെ നശിപ്പിക്കുകയും, ഭൂമിയില് നിങ്ങളെ അവന് അനന്തരാവകാശികളാക്കുകയും ചെയ്തേക്കാം. എന്നിട്ട് നിങ്ങള് എങ്ങനെ പ്രവര്‍ത്തിക്കുന്നുവെന്ന് അവന് നോക്കുന്നതാണ്.\nപിന്നെ, അവര്‍ക്ക് ശേഷം നിങ്ങളെ നാം ഭൂമിയില് പിന്‍ഗാമികളാക്കി. നിങ്ങള് എങ്ങനെ പ്രവര്‍ത്തിക്കുന്നു എന്ന് നാം നോക്കുവാന് വേണ്ടി.\nഅഥവാ, കഷ്ടപ്പെട്ടവന് വിളിച്ചു പ്രാര്‍ത്ഥിച്ചാല് അവന്നു ഉത്തരം നല്‍കുകയും വിഷമം നീക്കികൊടുക്കുകയും, നിങ്ങളെ ഭൂമിയില് പ്രതിനിധികളാക്കുകയും ചെയ്യുന്നവനോ ( അതല്ല, അവരുടെ ദൈവങ്ങളോ? ) അല്ലാഹുവോടൊപ്പം വേറെ വല്ല ദൈവവുമുണ്ടോ? കുറച്ച് മാത്രമേ നിങ്ങള് ആലോചിച്ച് മനസ്സിലാക്കുന്നുള്ളൂ.\nഅവനാണ് നിങ്ങളെ ഭൂമിയില് പ്രതിനിധികളാക്കിയവന്....... …\nഹൂദിന്റെ സമൂഹം - പ്രഭുക്കള്\nനിങ്ങള്‍ക്കു മുന്നറിയിപ്പു നല്‍കാന് വേണ്ടി നിങ്ങളില് പെട്ട ഒരു പുരുഷനിലൂടെ നിങ്ങളുടെ രക്ഷിതാവിങ്കല് നിന്നുള്ള ഒരു ഉല്‍ബോധനം നിങ്ങള്‍ക്കു വന്നുകിട്ടിയതിനാല് നിങ്ങള് അത്ഭുതപ്പെടുകയാണോ? നൂഹിന്‍റെ ജനതയ്ക്കു ശേഷം നിങ്ങളെ അവന് പിന്‍ഗാമികളാക്കുകയും, സൃഷ്ടിയില് അവന് നിങ്ങള്‍ക്കു ( ശാരീരിക ) വികാസം വര്‍ദ്ധിപ്പിക്കുകയും ചെയ്തത് നിങ്ങള് ഓര്‍ത്ത് നോക്കുക. അല്ലാഹുവിന്‍റെ അനുഗ്രഹങ്ങള് നിങ്ങള് ഓര്‍മ്മിക്കുക. നിങ്ങള്‍ക്ക് വിജയം പ്രാപിക്കാം.\nആദ് സമുദായത്തിനു ശേഷം അവന് നിങ്ങളെ പിന്‍ഗാമികളാക്കുകയും, നിങ്ങള്‍ക്കവന് ഭൂമിയില് വാസസ്ഥലം ഒരുക്കിത്തരികയും ചെയ്ത സന്ദര്‍ഭം നിങ്ങള് ഓര്‍ക്കുകയും ചെയ്യുക. അതിലെ സമതലങ്ങളില് നിങ്ങള് സൌധങ്ങളുണ്ടാക്കുന്നു. മലകള് വെട്ടിയെടുത്ത് നിങ്ങള് വീടുകളുണ്ടാക്കുകയും ചെയ്യുന്നു. അങ്ങനെ അല്ലാഹുവിന്‍റെ അനുഗ്രഹങ്ങള് നിങ്ങള് ഓര്‍ത്ത് നോക്കുക. നിങ്ങള് നാശകാരികളായിക്കൊണ്ട് ഭൂമിയില് കുഴപ്പം സൃഷ്ടിക്കരുത്..\nനൂഹ് നബി (അ) ന്റെ പിന്‍ഗാമികള്\nഎന്നിട്ട് അവര് അദ്ദേഹത്തെ നിഷേധിച്ചു തള്ളിക്കളഞ്ഞു. അപ്പോള് അദ്ദേഹത്തെയും അദ്ദേഹത്തോടൊപ്പമുള്ളവരെയും നാം കപ്പലില് രക്ഷപ്പെടുത്തുകയും, അവരെ നാം ( ഭൂമിയില് ) പിന്‍ഗാമികളാക്കുകയും ചെയ്തു. നമ്മുടെ ദൃഷ്ടാന്തങ്ങള് നിഷേധിച്ചുതള്ളിയവരെ നാം മുക്കിക്കളഞ്ഞു. അപ്പോള് നോക്കൂ; താക്കീത് നല്‍കപ്പെട്ട ആ വിഭാഗത്തിന്‍റെ പര്യവസാനം എങ്ങനെയായിരുന്നുവെന്ന്.\nഒരു നേതാവിനെ ആവശ്യപ്പെടുകയും കാത്തിരിക്കുകയും ചെയ്യുന്നതിനെ കുറിച്ചുള്ള ഖുര്‍ആന് വചനങള്\nഅല്ല, നിങ്ങളുടെ മുമ്പ് കഴിഞ്ഞുപോയവര് ( വിശ്വാസികള് ) ക്കുണ്ടായതു പോലുള്ള അനുഭവങ്ങള് നിങ്ങള്‍ക്കും വന്നെത്താതെ നിങ്ങള്‍ക്ക് സ്വര്‍ഗത്തില് പ്രവേശിക്കാനാകുമെന്ന് നിങ്ങള് ധരിച്ചിരിക്കയാണോ ? പ്രയാസങ്ങളും ദുരിതങ്ങളും അവരെ ബാധിക്കുകയുണ്ടായി. അല്ലാഹുവിന്റെ സഹായം എപ്പോഴായിരിക്കും എന്ന് അവരിലെ ദൈവദൂതനും അദ്ദേഹത്തോടൊപ്പം വിശ്വസിച്ചവരും പറഞ്ഞുപോകുമാറ് അവര് വിറപ്പിക്കപ്പെടുകയും ചെയ്തു. എന്നാല് അല്ലാഹുവിന്റെ സഹായം അടുത്തു തന്നെയുണ്ട്.\nഅല്ലാഹു മുസ്ലിംകളോട് ഒന്നിക്കാന് കല്‍പ്പിച്ചിരിക്കുന്നു\nഇമാം മഹ്ദിയുടെ കാലം - സമാധാനത്തിന്റെയും ശാന്തിയുടെയും അന്തരീക്ഷം.


മലയാളം ബൈബിള് യോശുവ 24 അദ്ധ്യായം.\n1 അനന്തരം യോശുവ യിസ്രായേൽ ഗോത്രങ്ങളെയെല്ലാം ശേഖേമിൽ കൂട്ടി; യിസ്രായേലിന്റെ മൂപ്പന്മാരെയും തലവന്മാരെയും ന്യായാധിപന്മാരെയും പ്രമാണികളെയും വിളിച്ചു; അവർ ദൈവത്തിന്റെ സന്നിധിയിൽ വന്നുനിന്നു.2യോശുവ സർവ്വജനത്തോടും യിസ്രായേലിന്റെ ദൈവമായ യഹോവയുടെ അരുളപ്പാടായി പറഞ്ഞത്: “അബ്രാഹാമിന്റെയും നാഹോരിന്റെയും പിതാവായ തേരഹ് തുടങ്ങി നിങ്ങളുടെ പിതാക്കന്മാർ പണ്ട് നദിക്കക്കരെ പാർത്ത് അന്യദൈവങ്ങളെ സേവിച്ചുപോന്നു.3എന്നാൽ ഞാൻ നിങ്ങളുടെ പിതാവായ അബ്രാഹാമിനെ നദിക്കക്കരെനിന്ന് കൊണ്ടുവന്ന് കനാൻദേശത്തുകൂടെ നടത്തി അവന്റെ സന്തതിയെ വർദ്ധിപ്പിക്കയും അവന് യിസ്ഹാക്കിനെ കൊടുക്കയും ചെയ്തു.4യിസ്ഹാക്കിന് ഞാൻ യാക്കോബിനെയും ഏശാവിനെയും കൊടുത്തു; ഏശാവിന് ഞാൻ സേയീർപർവ്വതം അവകാശമായി കൊടുത്തു; എന്നാൽ യാക്കോബും അവന്റെ മക്കളും ഈജിപ്റ്റിലേക്ക് പോയി.5പിന്നെ ഞാൻ മോശെയെയും അഹരോനെയും അയച്ചു; ഞാൻ ഈജിപ്റ്റിൽ ബാധകളെ അയച്ചു; അതിന്റെ ശേഷം നിങ്ങളെ അവിടെനിന്ന് പുറപ്പെടുവിച്ചു.6അങ്ങനെ ഞാൻ നിങ്ങളുടെ പിതാക്കന്മാരെ ഈജിപ്റ്റിൽനിന്ന് പുറപ്പെടുവിച്ചു; അവർ ചെങ്കടലിന്നരികെ എത്തി; ഈജിപ്റ്റുകാർ രഥങ്ങളോടും കുതിരകളോടുംകൂടെ ചെങ്കടൽവരെ നിങ്ങളുടെ പിതാക്കന്മാരെ പിന്തുടർന്നു;7അവർ യഹോവയോട് നിലവിളിച്ചപ്പോൾ അവൻ അവർക്കും ഈജിപ്റ്റുകാർക്കും മദ്ധ്യേ അന്ധകാരം വരുത്തി. എന്റെ കൽപ്പനയാൽ കടൽ അവരെ മൂടിക്കളഞ്ഞു; ഇങ്ങനെ ഞാൻ ഈജിപ്റ്റുകാരോട് ചെയ്തത് അവർ സ്വന്ത കണ്ണാലെ കണ്ടു; അവരുടെ സന്തതികളായ നിങ്ങൾ ഏറിയകാലം മരുഭൂമിയിൽ കഴിച്ചു. 8 പിന്നെ ഞാൻ നിങ്ങളെ യോർദ്ദാനക്കരെ പാർത്തിരുന്ന അമോര്യരുടെ ദേശത്തേക്ക് കൊണ്ടുവന്നു; അവർ നിങ്ങളോട് യുദ്ധംചെയ്തു; നിങ്ങൾ അവരുടെ ദേശം കൈവശമാക്കേണ്ടതിന് ഞാൻ അവരെ നിങ്ങളുടെ കയ്യിൽ ഏല്പിച്ച് നശിപ്പിച്ചുകളഞ്ഞു.9അനന്തരം സിപ്പോരിന്റെ മകൻ മോവാബ്യരാജാവായ ബാലാക്ക് പുറപ്പെട്ട് യിസ്രായേലിനോട് യുദ്ധംചെയ്തു; നിങ്ങളെ ശപിക്കുവാൻ ബെയോരിന്റെ മകനായ ബിലെയാമിനെ വിളിപ്പിച്ചു. 10 എങ്കിലും എനിക്ക് ബിലെയാമിന്റെ അപേക്ഷ കേൾപ്പാൻ മനസ്സില്ലായ്കയാൽ അവൻ നിങ്ങളെ അനുഗ്രഹിച്ചു; ഇങ്ങനെ ഞാൻ നിങ്ങളെ അവന്റെ കയ്യിൽനിന്ന് വിടുവിച്ചു. 11 പിന്നെ നിങ്ങൾ യോർദ്ദാൻ കടന്ന് യെരീഹോവിലേക്ക് വന്നു; യെരീഹോനിവാസികൾ, അമോര്യർ, പെരിസ്യർ, കനാന്യർ, ഹിത്യർ, ഗിർഗ്ഗസ്യർ, ഹിവ്യർ, യെബൂസ്യർ എന്നിവർ നിങ്ങളോട് യുദ്ധം ചെയ്തു; ഞാൻ അവരെ നിങ്ങളുടെ കയ്യിൽ ഏല്പിച്ചു. 12 ഞാൻ കടന്നലിനെ നിങ്ങൾക്കു മുമ്പെ അയച്ചു; അവ അമോര്യരുടെ ആ രണ്ടു രാജാക്കന്മാരെ ഓടിച്ചുകളഞ്ഞു; നിങ്ങൾ വാളുകൊണ്ടോ വില്ലുകൊണ്ടൊ അല്ല അവരെ ജയിച്ചത്. 13 നിങ്ങൾ അധ്വാനിക്കാത്ത ഭൂമിയും നിങ്ങൾ പണിയാത്ത പട്ടണങ്ങളും ഞാൻ നിങ്ങൾക്ക് തന്നു; നിങ്ങൾ അവയിൽ പാർക്കുന്നു; നിങ്ങൾ നട്ടിട്ടില്ലാത്ത മുന്തിരിത്തോട്ടങ്ങളുടെയും ഒലിവുതോട്ടങ്ങളുടെയും ഫലം നിങ്ങൾ അനുഭവിക്കുന്നു. 14 ആകയാൽ നിങ്ങൾ യഹോവയെ ഭയപ്പെട്ട് അവനെ പരമാർത്ഥതയോടും വിശ്വസ്തതയോടുംകൂടെ സേവിപ്പീൻ. നിങ്ങളുടെ പിതാക്കന്മാർ നദിക്കക്കരെയും ഈജിപ്റ്റിലുംവെച്ച് സേവിച്ച ദേവന്മാരെ ഉപേക്ഷിക്കയും യഹോവയെത്തന്നെ സേവിക്കയും ചെയ്‌വിൻ. 15 യഹോവയെ സേവിക്കുന്നതു നന്നല്ലെന്ന് നിങ്ങൾക്ക് തോന്നുന്നെങ്കിൽ നദിക്കക്കരെവെച്ച് നിങ്ങളുടെ പിതാക്കന്മാർ സേവിച്ച ദേവന്മാരെയോ നിങ്ങൾ പാർത്തുവരുന്ന ദേശത്തിലെ അമോര്യരുടെ ദേവന്മാരെയോ ആരെ സേവിക്കും എന്ന് ഇന്ന് തെരഞ്ഞെടുത്തുകൊൾവിൻ. ഞാനും എന്റെ കുടുംബവുമോ, ഞങ്ങൾ യഹോവയെ സേവിക്കും.“ 16 അതിന് ജനം ഉത്തരം പറഞ്ഞത്: “യഹോവയെ ഉപേക്ഷിച്ച് അന്യദൈവങ്ങളെ സേവിപ്പാൻ ഞങ്ങൾക്ക് ഒരുനാളും ഇടയാകാതിരിക്കട്ടെ. 17 ഞങ്ങളെയും ഞങ്ങളുടെ പിതാക്കന്മാരെയും അടിമവീടായ ഈജിപ്റ്റിൽ നിന്ന് പുറപ്പെടുവിച്ച് ഞങ്ങൾക്കുവേണ്ടി വലിയ അടയാളങ്ങൾ പ്രവർത്തിക്കയും ഞങ്ങൾ നടന്ന എല്ലാവഴിയിലും ഞങ്ങൾ കടന്നുപോന്ന സകലജനതകളുടെ ഇടയിലും ഞങ്ങളെ കാത്തുരക്ഷിക്കയും ചെയ്തത് ദൈവമായ യഹോവ തന്നേയല്ലോ. 18 ദേശത്ത് പാർത്തിരുന്ന അമോര്യർ മുതലായ സകലജനതകളെയും യഹോവ ഞങ്ങളുടെ മുമ്പിൽനിന്ന് ഓടിച്ചുകളഞ്ഞു; ആകയാൽ ഞങ്ങളും യഹോവയെ സേവിക്കും; അവനത്രേ ഞങ്ങളുടെ ദൈവം.“ 19 യോശുവ ജനത്തോടു പറഞ്ഞത്: “നിങ്ങൾക്ക് യഹോവയെ സേവിപ്പാൻ കഴിയുന്നതല്ല; അവൻ പരിശുദ്ധദൈവം; അവൻ തീക്ഷ്ണതയുള്ള ദൈവം; അവൻ നിങ്ങളുടെ അതിക്രമങ്ങളെയും പാപങ്ങളെയും ക്ഷമിക്കയില്ല. 20 നിങ്ങൾ യഹോവയെ ഉപേക്ഷിച്ച് അന്യദൈവങ്ങളെ സേവിച്ചാൽ മുമ്പെ നിങ്ങൾക്ക് നന്മചെയ്തതുപോലെ അവൻ തിരിഞ്ഞ് നിങ്ങൾക്ക് തിന്മചെയ്ത് നിങ്ങളെ സംഹരിക്കും.“ 21 ജനം യോശുവയോട്: “അല്ല,നിശ്ചയമായും ഞങ്ങൾ യഹോവയെത്തന്നെ സേവിക്കും“ എന്ന് പറഞ്ഞു. 22 യോശുവ ജനത്തോട്: “യഹോവയെ സേവിക്കേണ്ടതിന് നിങ്ങൾ അവനെ തെരഞ്ഞെടുത്തിരിക്കുന്നു എന്നതിന് നിങ്ങൾ തന്നേ സാക്ഷികൾ“ എന്ന് പറഞ്ഞു. “അതേ, ഞങ്ങൾ തന്നേ സാക്ഷികൾ“ എന്ന് അവർ പറഞ്ഞു. 23 “ആകയാൽ ഇപ്പോൾ നിങ്ങളുടെ ഇടയിലുള്ള അന്യദൈവങ്ങളെ നീക്കിക്കളഞ്ഞ് യിസ്രായേലിന്റെ ദൈവമായ യഹോവയിങ്കലേക്ക് നിങ്ങളുടെ ഹൃദയം ചായിപ്പീൻ“ എന്ന് അവൻ പറഞ്ഞു. 24 ജനം യോശുവയോട് “ഞങ്ങളുടെ ദൈവമായ യഹോവയെ ഞങ്ങൾ സേവിക്കും; അവന്റെ വാക്കു ഞങ്ങൾ അനുസരിക്കും“ എന്ന് പറഞ്ഞു. 25 അങ്ങനെ യോശുവ അന്ന് ശെഖേമിൽ വച്ച് യിസ്രായേൽ ജനവുമായി ഒരു ഉടമ്പടി ചെയ്തു; അവർക്ക് ചട്ടങ്ങളും നിയമങ്ങളും നൽകി.\n26 പിന്നെ യോശുവ ഈ വചനങ്ങൾ എല്ലാം ദൈവത്തിന്റെ ന്യായപ്രമാണപുസ്തകത്തിൽ എഴുതി; ഒരു വലിയ കല്ലെടുത്ത് അവിടെ യഹോവയുടെ വിശുദ്ധമന്ദിരത്തിനരികെയുള്ള കരുവേലക മരത്തിൻ കീഴെ നാട്ടി. യോശുവ സകലജനത്തോടും പറഞ്ഞത്: 27 “ഇതാ, ഈ കല്ല് നമുക്കു മധ്യേ സാക്ഷിയായിരിക്കും; അത് യഹോവ നമ്മോട് കല്പിച്ചിട്ടുള്ള വചനങ്ങളൊക്കെയും കേട്ടിരിക്കുന്നു; ആകയാൽ നിങ്ങൾ ദൈവത്തെ നിഷേധിച്ചാൽ അത് നിങ്ങൾക്കെതിരെ സാക്ഷിയായിരിക്കും“ 28 ഇങ്ങനെ യോശുവ ജനത്തെ താന്താങ്ങളുടെ അവകാശത്തിലേക്ക് പറഞ്ഞയച്ചു.\n29 യഹോവയുടെ ദാസനും നൂനിന്റെ പുത്രനുമായ യോശുവ നൂറ്റിപ്പത്ത് വയസ്സുള്ളപ്പോൾ മരിച്ചു. 30 യിസ്രായേൽജനം അവനെ എഫ്രയീംപർവ്വതത്തിലുള്ള തിമ്നാത്ത്-സേരഹിൽ ഗായശ് മലയുടെ വടക്കുവശത്ത് അവന്റെ അവകാശഭൂമിയിൽ അടക്കംചെയ്തു. 31 യോശുവയുടെ കാലത്തും അവനുശേഷം യഹോവ യിസ്രായേലിന് വേണ്ടി ചെയ്ത സകലപ്രവൃത്തികളും അറിഞ്ഞവരായ മൂപ്പന്മാരുടെ കാലം വരെയും യിസ്രായേൽ യഹോവയെ സേവിച്ചു. 32 യിസ്രായേൽമക്കൾ ഈജിപ്റ്റിൽ നിന്ന് കൊണ്ടുപോന്ന യോസേഫിന്റെ അസ്ഥികൾ അവർ ശെഖേമിൽ, യാക്കോബ് ശെഖേമിന്റെ അപ്പനായ ഹാമോരിന്റെ മക്കളോട് നൂറ് വെള്ളിക്കാശിന് വാങ്ങിയിരുന്ന നിലത്ത്, അടക്കംചെയ്തു; അത് യോസേഫിന്റെ മക്കൾക്ക് അവകാശമായിത്തീർന്നിരുന്നു. 33 അഹരോന്റെ മകൻ എലെയാസാരും മരിച്ചു; അവനെ അവന്റെ മകനായ ഫീനെഹാസിന് എഫ്രയീംപർവ്വതത്തിൽ കൊടുത്തിരുന്ന ഒരു കുന്നിൽ അടക്കം ചെയ്തു.


Minister K T Jaleel | വീടിനു പുറത്ത് പ്രതിഷേധം; അകത്ത് ആദം ഗുവേരയ്ക്ക് ചോറൂണ് നടത്തി മന്ത്രി കെ.ടി ജലീൽ | minister kt jaleel naming his friends child in house while opposition parties stage protests outside – News18 Malayalam\nവീടിനു പുറത്ത് പ്രതിഷേധം; അകത്ത് ആദം ഗുവേരയ്ക്ക് ചോറൂണ് നടത്തി മന്ത്രി കെ.ടി ജലീൽ\nജലീലുമായി അടുത്ത ബന്ധം ആണ് രഞ്ജിത്തിന്. ചോറൂണും പേരിടലും ജലീൽ തന്നെ വേണം എന്ന് രഞ്ജിത്ത് നേരത്തെ നിശ്ചയിച്ചിരുന്നു\nLast Updated : September 12, 2020, 20:49 IST\nമലപ്പുറം: വളാഞ്ചേരി കാവുംപുറത്ത്, വീടിന് മുൻപിൽ\nപ്രതിഷേധങ്ങൾ കൊടുമ്പിരി കൊണ്ട സമയത്ത് മന്ത്രി കെ.ടി. ജലീലിന്റെ വീട്ടിൽ ഒരു വ്യത്യസ്തമായ ചടങ്ങ് നടന്നു. ചോറൂണ്. കാവും പുറം സ്വദേശി രഞ്ജിത്തിന്റയും ഷിബിലയുടെയും മകന് കെടി ജലീൽ ചോറു നൽകി, പേര് ചൊല്ലി വിളിച്ചു, ആദം ഗുവേര.\nജലീലുമായി അടുത്ത ബന്ധം ആണ് രഞ്ജിത്തിന്. ചോറൂണും പേരിടലും ജലീൽ തന്നെ വേണം എന്ന് രഞ്ജിത്ത് നേരത്തെ നിശ്ചയിച്ചിരുന്നു. വിവാദം കൊടുമ്പിരിക്കൊള്ളുന്നതൊന്നും ഇതിനെ ബാധിച്ചില്ലെന്ന് രഞ്ജിത്തും കുടുംബവും പറയുന്നു.\n" മന്ത്രി ക്വാറന്റൈനിൽ ആയത് കൊണ്ടാണ് ചടങ്ങ് നീണ്ടു പോയത്. ഇന്ന് ചോറൂൺ നടത്തണം എന്ന് കഴിഞ്ഞദിവസമാണ് തീരുമാനിച്ചത്. മറ്റ് പ്രശ്നങ്ങൾ ഒന്നും ഇതിനെ ബാധിക്കില്ല" രഞ്ജിത്ത് പറഞ്ഞു.\nരഞ്ജിത്തിന്റെ പെങ്ങളുടെ മകൾ ഐശ്വര്യയുടെ എഴുത്തിനിരുത്തൽ ചടങ്ങും ഇതോടെ ഒപ്പം നടന്നു. ആദ്യാക്ഷരം കുറിച്ചതും കെ.ടി. ജലീൽ തന്നെ.\nപുറത്ത് പ്രതിഷേധങ്ങൾ ശക്തമാകുമ്പോഴും വീടിനുള്ളിൽ കാണാൻ എത്തുന്നവരുടെ കാര്യങ്ങൾ കേട്ടും പരിഹരിച്ചും മന്ത്രി സജീവമാണ്. ചോദ്യങ്ങൾ ചോദിക്കുന്നമാധ്യമങ്ങളോട് ഒഴികെ\nFirst published: September 12, 2020, 16:07 IST\ned quiz kt jaleelK T Jaleel Choroonukt jaleel gold smuggling caseminister kt jaleelprotest


മുത്തലാഖ്: സുപ്രീം കോടതി വിധി കേന്ദ്ര ഗവണ്മെന്റിന്റെ നിലപാടിനുള്ള അംഗീകാരം - Malyalam\nHome ദേശീയം മുത്തലാഖ്: സുപ്രീം കോടതി വിധി കേന്ദ്ര ഗവണ്മെന്റിന്റെ നിലപാടിനുള്ള അംഗീകാരം\nമുത്തലാഖ്: സുപ്രീം കോടതി വിധി കേന്ദ്ര ഗവണ്മെന്റിന്റെ നിലപാടിനുള്ള അംഗീകാരം\nരാജ്യത്തെ ഏറ്റവും സങ്കീർണമായ സാമൂഹ്യ പ്രശ്നങ്ങളിൽ ഒന്നായ മുത്തലാഖ് സുപ്രീം കോടതി നിരോധിച്ചു. ഇതോടെ ആയിരത്തി നാനൂറു വര്ഷങ്ങളായി ഇന്ത്യയിൽ തുടർന്നു വന്ന ദുരാചാരത്തിന് അറുതിയായി. ഒറ്റത്തവണയിൽ മൂന്നു പ്രാവശ്യം തലാഖ് (മൊഴി) ചൊല്ലി ഭാര്യയെ ഉപേക്ഷിക്കുന്ന പാരമ്പര്യമാണ് സുപ്രീം കോടതിയുടെ ഈ വിധിയോടെ ഇല്ലാതാവുന്നത്.\nഅഞ്ചംഗ ഭരണഘടനാ ബെഞ്ചിൽ ജസ്റ്റിസ്മാരായ കുര്യൻ ജോസഫ്, യു യു ലളിത്, റോഹിംടൻ എഫ്. നരിമൻ എന്നിവർ മുത്തലാഖ് നിരോധിക്കുന്നതിനെ അനുകൂലിക്കുകയും ചീഫ് ജസ്റ്റിസ് ജഗദീഷ് സിംഹ് ഖേഹർ, ജസ്റ്റിസ് എസ് അബ്ദുൽ നസീർ എന്നിവർ എതിർക്കുകയും ചെയ്തു. മുസ്ലിം വ്യക്തി നിയമത്തിനു ഭരണഘടനയുടെ അനുമതിയുണ്ടെന്നാണ് മുത്തലാഖിനെ അനുകൂലിച്ച രണ്ട് ജഡ്ജിമാരും അഭിപ്രായപ്പെട്ടത്. പക്ഷെ ഇക്കാര്യത്തിൽ നിയമനിർമ്മാണം നടത്തണമെന്ന ഭൂരിപക്ഷവിധിയെ അവർ അനുകൂലിക്കുകയും ചെയ്തു.\nഭരണഘടനയുടെ പതിന്നാലാം വകുപ്പ് പ്രകാരം എല്ലാ പൗരർക്കും തുല്യാവകാശം ആണുള്ളത്. സ്ത്രീകളുടെ മൗലികാവകാശത്തിനു എതിരായ മുത്തലാഖ്. മൂലം സ്ത്രീകൾക്ക് അവരുടെ ഭാഗം വാദിക്കാനുള്ള അവസരം ഇല്ലാതെ വിവാഹബന്ധം അവസാനിക്കുന്നു. മുസ്ലിം രാഷ്ട്രങ്ങളിൽ മുത്തലാഖ് നിരോധിച്ചിട്ടുണ്ട്. ഭാരതം ഇതിൽ നിന്നും ഇതു വരെ മുക്തമല്ലാതിരുന്നത്തിന്റെ കാരണം എന്താണെന്നും കോടതി ആരാഞ്ഞു.\nPrevious articleആന പ്രേമം നല്ലതാണ്, പക്ഷേ ഇങ്ങനെയായാലോ?\nNext articleദാവൂദ് ഇബ്രാഹിമിന് ഇരുപത്തൊന്നു കള്ളപ്പേരുകൾ, കറാച്ചിയിൽ മൂന്നു മേൽവിലാസങ്ങൾ!\nപിണറായിക്ക് മുന്നില് കാനം മുട്ടുകുത്തില്ല; മാധ്യമങ്ങളെ ആട്ടിപ്പായിച്ചത് ശരിയായ നിലപാടല്ല; കടക്ക് പുറത്തെന്ന പരാമര്‍ശം...


കളിഭ്രാന്ത് : 201001\nഇടപ്പള്ളി ആസ്വാദകസദസ്സിന്റെ വാര്‍ഷികം\nഇടപ്പള്ളി കഥകളി ആസ്വാദകസദസ്സിന്റെ വാര്‍ഷികം\nജനുവരി22, 23, 24 ദിവങ്ങളിലായി ഇടപ്പള്ളി ചെങ്ങമ്പുഴ പാര്‍ക്കില് വെച്ച് ആഘോഷിക്കപ്പെട്ടു.24നു വൈകിട്ട് 6:30മുതല് തോരണയുദ്ധം കഥകളി അവതരിപ്പിക്കപ്പെട്ടു.\nതോരണയുദ്ധം ആട്ടകഥയും അവതരണരീതിയും ഇവിടെ വായിക്കാം.\nനരിപ്പര നാരായണന് നമ്പൂതിരിയാണ് ഹനുമാനായെത്തിയത്. സമുദ്രവര്‍ണ്ണന മുതലുള്ള ആട്ടങ്ങള് വിസ്തരിച്ചു തന്നെ ആടിയ ഇദ്ദേഹം അസ്തമനസൂര്യന്റെ പൊന്‍കിരണങ്ങളാല് സ്വര്‍ണ്ണസമാനം തിളങ്ങുന്ന ലങ്കയിലെ മണല്‍തരികള് കാ‍ണുന്ന നേരം ലങ്കയുടെ ഉല്‍പ്പത്തി കഥയും സ്മരിക്കുകയുണ്ടായി. ലങ്കയില് സീതയെ തിരഞ്ഞുനടന്ന് അശോകവനിയിലെത്തിയ ഹനുമാന് ‘സമ്പാദിപറഞ്ഞതുപോലെ അശോകമരച്ചുവട്ടില് ഇതാ സീത ഇരിക്കുന്നു‘ എന്ന് ആടുന്നതു കണ്ടു. സമ്പാതി സീത ഇരിക്കുന്ന സ്ഥലം കൃത്യമായി ഹനുമാനോട് പറഞ്ഞുകൊടുക്കുന്നതായി കഥയില് പരാമര്‍ശ്ശിക്കുന്നുണ്ടോ എന്ന് സംശയമാണ്. അങ്ങിനെ ഉണ്ടെങ്കില് പിന്നെ ഹനുമാന് അന്ത:പുരങ്ങളിലും മറ്റും സീതയെ തിരയുന്നതില് ഔചിത്യമില്ലല്ലോ.\nലങ്കാലക്ഷ്മിയായി മോഹനനും ലങ്കാശ്രീ, മണ്ഡോദരി\nവേഷങ്ങളില് ബിജുഫാസ്കറും അരങ്ങിലെത്തി.\nകലാമണ്ഡലം ശ്രീകുമാറായിരുന്നു അഴകുരാവണന്.\nമണ്ഡോദരിയെ ആലിംഗനം ചെയ്ത് നീങ്ങുന്ന പഴയരീതിയിലാണ് രാവണന്റെ ഭാഗം ആരംഭിച്ചത്. തോരണയുദ്ധം രാവണന്റെ പരമപ്രധാന ആട്ടം “വര്‍ഷവരാ“ തുടങ്ങിയ നാല് ശ്ലോകങ്ങളുടെ അവതരണമാണ്. എന്നാല് ഇവിടെ “വര്‍ഷവരാ“, “ഹിമകര“ എന്നീ ആദ്യ രണ്ടുശ്ലോകങ്ങളുടേയും അവതരണം ഉണ്ടായില്ല. സീതാ സമീപമെത്തിയിട്ടുള്ള മറ്റു രണ്ടു ശ്ലോകങ്ങളുടെ ആട്ടങ്ങളാകട്ടെ കാലം ഉയര്‍ത്തിയാണ് ചെയ്തതും. ഈ ആട്ടത്തിനുശേഷം സീതയ്ക്ക് ആഭരാണാദികള് സമ്മാനിക്കുന്ന ഭാഗമായപ്പോഴേയ്ക്കും കാലം വല്ലാതെ കയറ്റുകയും അതു മൂലം ആട്ടത്തിന്റെ ഭംഗിയും രാവണന്റെ നിലതന്നെയും നഷ്ടപ്പെടുകയും ചെയ്തിരുന്നു. ആദ്യത്തെ ആട്ടം ഒഴിവാക്കിയ സ്ഥിതിക്ക് ഈ ആട്ടങ്ങളെങ്കിലും സമയമെടുത്ത് ഭംഗിയാക്കാമായിരുന്നു ശ്രീകുമാറിന്.\nസീതയായി വേഷമിട്ടിരുന്നത് തൃപ്പൂണിത്തുറ രതീശന് ആയിരുന്നു.\nപ്രഹസ്തനായി വേഷമിട്ടിരുന്ന മോഹനന് രാവണന്\nസീതാസമീപമെത്തുന്ന രംഗത്തില് വന്നിരുന്നില്ല. ഹനുമാന് പ്രമദാവനം ഭംഞ്ജിക്കുന്ന രംഗത്തിലാണ് എത്തിയത്.\nകലാമണ്ഡലം പ്രമോദായിരുന്നു മറ്റൊരു കിങ്കരനായി എത്തിയത്.\nകലാമണ്ഡലം ഗോപാലകൃഷ്ണനും കലാമണ്ഡലം നാരായണന്\nഎമ്പ്രാന്തിരിയും ചേര്‍ന്നായിരുന്നു പാട്ട്.\nകലാമണ്ഡലം രാമന് നമ്പൂതിരി, കോട്ടക്കല് വിജയരാഘവന്\nഎന്നിവര് ചെണ്ടയിലും കോട്ടക്കല് രാധാകൃഷ്ണന്, കലാനിലയം മനോജ് എന്നിവര് മദ്ദളത്തിലും നല്ല മേളമാണ് ഈ കളിക്ക് നല്‍കിയിരുന്നത്.\nകലാനിലയം സജി, ഏരൂര് മനോജ് എന്നിവരായിരുന്നു ചുട്ടി കലാകാരന്മാര്\nഏരൂര് ശശിയും സംഘവുമായിരുന്നു അണിയറ സഹായികള്.\nഎഴുതിയത് മണി,വാതുക്കോടം ല് 1/31/2010\nഉദയനാപുരം പ്രതിഷ്ടാവാര്‍ഷികവും സപ്താഹവും\nഉദയനാപുരം ശ്രീ സുബ്രഹ്മണ്യസ്വാമിക്ഷേത്രത്തിലെ\nപ്രതിഷ്ടാവാര്‍ഷികത്തിന്റെ ഭാഗമായി ജനുവരി 16മുതല് 23വരെ ഭാഗവതകോകിലം ബ്രഹ്മശ്രീ വെണ്മണി കൃഷ്ണന് നമ്പൂതിരിപ്പാട് ആചാര്യനായുള്ള ഭാഗവതസപ്താഹയജ്ഞം നടന്നു. ഇതിനോടനുബന്ധിച്ച് 21/01/10ന് വൈകിട്ട് അമ്പലപ്പുഴ സന്ദര്‍ശ്ശന് കഥകളിവിദ്യാലയം കഥകളിയും അവതരിപ്പിച്ചു. രുഗ്മിണീസ്വയം വരം കഥയാണ് അവതരിപ്പിക്കപ്പെട്ടത്.\nശൈശവം മുതല് തന്നെ കൃഷ്ണകഥകള് കേട്ട് ശ്രീകൃഷ്ണനില്\nആകൃഷ്ടയായിതീര്‍ന്നിരുന്ന രുഗ്മിണിയെ ചേദിരാജനായ ശിശുപാലനു നല്‍കാന് സഹോദരനായ രുഗ്മി ഉറപ്പിക്കുന്നു. ഈ വിവരം സഖിയില്‍നിന്നും അറിഞ്ഞ് ദു:ഖിക്കുന്ന രുഗ്മിണിയുടെ വിചാരപ്പദമാണ് ആദ്യരംഗത്തില്. കലാ:ശുചീന്ദ്രന് രുഗ്മിണിയായി വേഷമിട്ടു.\nരുഗ്മിണി തന്റെ ദു:ഖം ഭഗവാനേ അറിയിക്കുവാനായി\nകൊട്ടാരത്തിലെ ആശ്രിതനും വിശ്വസ്തനുമായ ഒരു ബ്രാഹ്മണനെ(സുന്ദരബ്രാഹ്മണന്) നിയോഗിക്കന്ന രംഗമാണ് അടുത്തത്. ഈ രംഗത്തിലാണ് ‘ചിത്തതാപം അരുതേ ചിരംജീവാ,മത്തവാരണഗതേ’ എന്ന പ്രസിദ്ധവും ചിട്ടപ്രധാനവുമായ ബ്രാഹ്മണന്റെ മറുപടിപദം. ഈ പദം അടന്ത താളത്തിലാണെങ്കിലും ഇതിലെ ‘ചേദിമഹീപതി ആദികളായുള്ള്’എന്ന ഖണ്ഡംമാത്രം മുറിയടന്തയിലാണ് ആലപിക്കുക.‘നീ ഒന്നുകൊണ്ടും ഖേദിക്കേണ്ടാ. നിന്റെ വിവരങ്ങള് ഞാന് പോയി കൃഷ്ണനെ അറിയിച്ചുകൊള്ളാം. ഭഗവാന് ചേദിമഹീപതിആദിയായുള്ളവരെ സമരത്തില് ഭേദിച്ചുടന് നിന്നെ കൊണ്ടുപോകും എന്നതിന് സംശയം വേണ്ട.’ ഇതാണീപദത്തിന്റെ ആശയം. പദശേഷം ചെറിയൊരു ആട്ടവുമുണ്ട്. ശ്രീകൃഷ്ണന് തന്റെ ആഗ്രഹം സാധിച്ചുതരുമോ എന്ന് സംശയിക്കുന്ന രുഗ്മിണിയോട് ബ്രാഹ്മണന്, ഗോപികമാരുടെ ആഗ്രഹങ്ങള് സാധിച്ചുകൊടുത്ത കഥ ഉദാഹരിച്ചുകൊണ്ട് കൃഷ്ണന് ആശ്രയിക്കുന്നവരെ കൈവെടിയില്ല എന്ന് ഉറപ്പുനല്‍കുന്നു. കോട്ടക്കല് കേശവന് കുണ്ഡലായരായിരുന്നു സുന്ദരബ്രാഹ്മണനായെത്തിയത്. ഇദ്ദേഹത്തിന്റെ സുന്ദരബ്രാഹ്മണന് സവിശേഷതകളോന്നും പ്രത്യേകമായി പറയാനില്ലെങ്കിലും നല്ല ചൊല്ലിയാട്ടത്തോടും സമ്പൃദായത്തിലുള്ള ആട്ടങ്ങളോടും കൂടി ഇദ്ദേഹം തന്റെ വേഷം ഭംഗിയായി അവതരിപ്പിച്ചു.\nഅടുത്തരംഗത്തില് ‘യാദവകുലാവതംസ’ എന്ന സ്തുതിയോടെ\nബ്രാഹ്മണന് ശ്രീക്യഷ്ണ സമീപത്തേക്കെത്തുന്നു. ബ്രാഹ്മണനെ സ്വീകരിച്ചിരുത്തി വണങ്ങിക്കൊണ്ട് ‘മേദിനീദേവാവിഭോ’എന്ന ക്യഷ്ണന്റെ പദമാണ് തുടര്‍ന്ന്. ‘പങ്കജാക്ഷ നിന്നുടെയ’ എന്ന മറുപടിപദത്തില് തന്റെ ആഗമനോദ്ദേശം ബ്രാഹ്മണന് ശ്രീകൃഷ്ണനെ ധരിപ്പിക്കുന്നു. രുഗ്മിണിയുടെ വിവരങ്ങള് കേട്ട് സന്തുഷ്ടനായ ശ്രീകൃഷ്ണന് ‘ചേദിപന് ആദികളായവരെ ജയിച്ച് രുഗ്മിണിയെ ഞാന് കൊണ്ടുപോരും’ എന്ന് അറിയിക്കുന്നു. താന് രുഗ്മിണിയെ വേള്‍ക്കാന് പോകുന്നു എന്നുള്ള വിവരം മാതാപിതാക്കളെ അറിയിക്കുവാന് ഭൃത്യരെ നിയോഗിച്ചിട്ട് ക്യഷ്ണന് യാത്രക്കായി തേര് വരുത്തുന്നു. ബ്രാഹ്മണനോട് തേരില് ഒപ്പം പോരുവാന് ആവശ്യപ്പെടുന്നു. തനിക്ക് ഇത് ശീലമില്ലെന്നും,ഭയമാണെന്നും അറിയിക്കുന്ന ബ്രാഹ്മണനോട് തേരിന്റെകൊടിമരത്തില് പിടിച്ച് ഇരുന്നുകൊള്ളുവാന് കൃഷ്ണന് പറയുന്നു.‘വേണ്ട,തേര് ഓടിപ്പോകുന്വോള് വലുതായ കൊടിമരമെങ്ങാനും ഒടിഞ്ഞുപോയാല് കുഴപ്പമാവും,എന്റെ കഥയും കഴിയും‘ എന്ന് പറഞ്ഞ് ബ്രാഹ്മണന് തേരില് കയറാന് മടിക്കുന്നു. ബ്രാഹ്മണന്റെ ഭീതികണ്ട് ശ്രീകൃഷ്ണന് പറയുന്നു-‘തേര് ഓടുമ്പോള് അങ്ങ് എന്നെ കെട്ടിപിടിച്ചുകൊണ്ട് പേടിക്കാതെ ഇരുന്നുകൊള്ളുക.’ ഇതുകേട്ട് അതിയായ സന്തോഷത്തോടെ ഇതു തന്റെ സുകൃതമായി കണക്കാക്കി ബ്രാഹ്മണന് തേരിലേറാന് സമ്മതിക്കുന്നു. പിന്നേയും ശങ്കിച്ചുനില്‍ക്കുന്ന ബ്രാഹ്മണനോട് ‘ഇനി എന്ത് ശങ്ക?’എന്ന് ക്യഷ്ണന്.ബ്രാഹ്മണന് തെല്ലുജാള്യതയോടെ പറയുന്നു-‘ഞാന് ഈ വിവരങ്ങള് രുഗ്മിണിയോട് ചെന്ന് പറയുന്വോള് അവള്‍ക്ക് ഉറപ്പുവരുത്തുവാനായി ഒരു നീട്ടെഴുതി നല്‍കിയാല് നന്നായിരുന്നു.’ ഉടനെ ക്യഷ്ണന് ഒരു കുറിപ്പെഴുതി ശഖുമുദ്രയും വച്ച് ബ്രാഹ്മണനു നല്‍കുന്നു. തുടര്‍ന്ന് ഇരുവരും തേരിലേറി കുണ്ഡിനത്തിലേക്ക് പുറപ്പെടുന്നു. കലാമണ്ഡലം മുകുന്ദനായിരുന്നു ശ്രീകൃഷ്ണനായി അരങ്ങിലെത്തിയത്. നെറ്റിയിലെ പതിവു നാമത്തിനുപകരം മറ്റെന്തൊ ആണ് മുകുന്ദന് വരച്ചുവെച്ചിരുന്നത്. ഇദ്ദേഹത്തിന്റെ പ്രവൃത്തികളില് വല്ലാതെ ആയാസം തോന്നി. പിന്നെ ഇക്കാലത്തെ യുവനടന്മാര്‍ക്ക് പിടിപെട്ടിക്കുന്ന ‘ഗോപി അനുകരണം’ എന്ന പകര്‍ച്ചവ്യാധി മുകുന്ദനിലും കാണുന്നുണ്ട്. ഗോപിയാശാന് തന്റെ ശരീരഭാഷക്കും കൈകളുടെ ചടുലതക്കും അനുശൃതമായി ചെയ്യുന്ന നിലകളും മുദ്രാരീതികളും അന്ധമായി അനുകരിച്ചാല് പ്രവൃത്തിയുടെ ഭംഗി ഇല്ലാതാവുകയേ ഉള്ളു. ഗോപിയാശാനില് നിന്നും നല്ല വശങ്ങള് ഉള്‍ക്കൊണ്ട് അത് തന്റേതായ രീതിയില് അവതരിപ്പിക്കുകയല്ലെ നല്ല കലാകാരന് ചെയ്യേണ്ടത്. ഗോപിയാശാന് ആരേയും അനുകരിച്ചിട്ടല്ലലോ ഈ നിലയില് എത്തിയത്. മറിച്ച് മുതിര്‍ന്ന നടന്മാരില് നിന്നും പഠിച്ചവ സ്വന്തം ശൈലിയില് അവതരിപ്പിച്ചതിലൂടെയാണല്ലോ. ഇത് പുതുതലമുറ കലാകാരന്മാര് മനസ്സിലാക്കിയാല് നന്ന്.\nഅടുത്ത രംഗത്തില് കുണ്ഡിനത്തിലെത്തിയ ബ്രാഹ്മണന്\nരുഗ്മിണിയെ കണ്ട് ‘നിന്നെ കൊണ്ടുപോകാന് കൃഷ്ണന് ഇവിടെ എത്തികഴിഞ്ഞു. ഇനി\nനീ സന്തോഷത്തോടെ ഇരിക്കുക.’ എന്നറിയിക്കുന്നു. സാധാരണയായി കൃഷ്ണന്\nതന്ന കുറിപ്പും നല്‍കിയിട്ട്,’എനിക്ക് പാചകശാലയില് ജോലികളുണ്ട്,\nഎന്നെ ഇത്രനേരം കാണാഞ്ഞ് അവിടെ അന്യൂഷിക്കുന്നുണ്ടാകും‘\nഎന്ന് പറഞ്ഞാണ് ബ്രാഹ്മണന് പോകുന്നതു കാണാറ്. എന്നാല്\nഇവിടെ ഇങ്ങിനെ ഉണ്ടായില്ല.\nതിരനോട്ടത്തെ തുടര്‍ന്ന് ശിശുപാലന്റെ തന്റേടാട്ടവും പടപ്പുറപ്പാടും ഉണ്ട്.\nശിശുപാലനായെത്തിയ കലാനിലയം വിനോദ് ആട്ടവും പടപ്പുറപ്പാടും ഭംഗിയായി\nചെയ്തിരുന്നു. എന്നാല് തന്റേടാട്ടശേഷം ഭീരു രംഗത്തെത്തുകയും, പടപ്പുറപ്പാട്\nസമയത്ത് ചില ഗോഷ്ടികള് കാട്ടുകയും ചെയ്യാറുണ്ട്. എന്നാല് ഇത്\nഭീരുവായി അരങ്ങിലെത്തിയിരുന്നത് ആര്.എല്.വി.സുനില്, പള്ളിപ്പുറമാണ്.\nപാര്‍വ്വതീക്ഷേത്രത്തില് ദര്‍ശനത്തിനായി രുഗ്മിണിഗമിക്കുന്നതാണ്\nഅടുത്ത രംഗം.’ചഞ്ചലാക്ഷിമാരണിയും’എന്ന സാരിപദത്തിന് ചുവടുവെച്ചുകൊണ്ട് രുഗ്മിണി പ്രവേശിക്കുന്നു. ഒപ്പം ന്യത്തമെന്ന ഭാവേന ചില ഗോഷ്ടികള് കാട്ടികൊണ്ട് ഭീരുവും. സാരിപ്പദം കഴിയുന്നതോടെ രുഗ്മിണി ദേവീദര്‍ശനം കഴിച്ച് പ്രസാദവും പൂജിച്ച വരണമാല്യവും വാങ്ങുന്നു. ഈ സമയം ക്യഷ്ണന് അവിടെ ആഗതാനാകുന്നു. രുഗ്മിണി ശ്രീകൃഷ്ണനെ ഹാരമണിയിക്കുന്നു. ശ്രീകൃഷ്ണന് രുഗ്മിണിയെ പാണിഗ്രഹണം ചെയ്ത് തേരിലേറ്റി കൊണ്ടു പോകുന്നു. വരണമാല്യമണിയാന് കഴുത്തുനീട്ടിനിന്നിരുന്ന ഭീരു, ഇതു കണ്ട് തലയില് കൈവച്ച് നിലവിളിക്കുന്നു. അതു കേട്ട് ശിശുപാലന് അവിടേക്കെത്തി ക്യഷ്ണനെ തടുത്ത് പോരിനു വിളിക്കുന്നു.\nഅനന്തരം, കൃഷ്ണന് ശിശുപാലാദികളെ സമരത്തില് തോല്‍പ്പിച്ച്\nഓടിച്ചിട്ട്, രുഗ്മിണീസമേതനായി ദ്വാരകയിലേക്ക് ഗമിക്കുന്നതോടെ കഥ അവസാനിക്കുന്നു.\nഈ കളിക്ക് സംഗീതം കലാമണ്ഡലം ബാബു നമ്പൂതിരിയും\nകലാമണ്ഡലം ഹരീഷ് മനയത്താറ്റും ചേര്‍ന്നായിരുന്നു. സമ്പൃദായാ‍നുഷ്ടിതമായി\nഭംഗിയായി ഇരുവരും ചേര്‍ന്ന് പാടിയിരുന്നു, പ്രത്യേകിച്ച് കാമോദരി,\nഎരിക്കലകാമോദരി, കാനക്കുറിഞ്ഞി തുടങ്ങിയ രാഗങ്ങള്.\nകലാനിലയം രതീഷും(ചെണ്ട) കലാമണ്ഡലം വിനീതും(മദ്ദളം) ചേര്‍ന്ന് നല്ലമേളവും\nകലാമണ്ഡലം സുകുമാരന് ആയിരുന്നു ഈ കളിക്ക് ചുട്ടികുത്തിയിരുന്നത്.\nസന്ദര്‍ശ്ശന് കഥകളിവിദ്യാലയത്തിന്റെ ചമയയങ്ങള് ഉപയോഗിച്ച് അണിയറ\nകൈകാര്യം ചെയ്തിരുന്നത് പള്ളിപ്പുറം ഉണ്ണികൃഷ്ണന് മുതല്‍പ്പേരായിരുന്നു.\nഎഴുതിയത് മണി,വാതുക്കോടം ല് 1/29/2010\nഇരിങ്ങാലക്കുടയിലെ ഡോ.കെ.എന്.പിഷാരടി സ്മാരക കഥകളി ക്ലബ്ബിന്റെ\nമുപ്പത്തഞ്ചാം വാഷികം 10/01/2010ന് ഉണ്ണായിവാര്യര് സ്മാരക കലാനിലയത്തില് വെച്ച് ആഘോഷിക്കപ്പെട്ടു. പത്മശ്രീ വാഴേങ്കിട കുഞ്ചുനായരുടെ ജന്മശദാബ്ദി വര്‍ഷം പ്രമാണിച്ച് ആ മഹാനടന്റെ സ്മരണയിലാണ് വാഷികം നടത്തപ്പെട്ടത്. രാത്രി 7:30ന് ആരംഭിച്ച വാഷികാഘോഷസമ്മേളനത്തില് ക്ലബ്ബ് പ്രസിഡന്റ് അഗ്നിശര്‍മ്മന് അദ്ധ്യക്ഷത വഹിച്ചു. സെക്രട്ടറി എം.കെ.ചന്ദ്രന് സ്വാഗതമാശംസിച്ച സമ്മേളനത്തില് ഡോ:പി.വേണുഗോപാലന് വാഴേങ്കിട കുഞ്ചുനായര് അനുസ്മരണപ്രഭാഷണം നടത്തി. ബഹു:മഹാത്മാഗാന്ധി സര്‍വ്വകലാശാലാ വൈസ് ചാന്‍സിലര് പി.എം.രാജന് ഗുരുക്കള് ചടങ്ങ് ഉത്ഘാടനം ചെയ്യുകയും, ഡോ.കെ.എന്.പിഷാരടി സ്മാരക കഥകളി പുരസ്ക്കാരം സദനം ബാലകൃഷ്ണനും, പി.ബാലകൃഷ്ണന് സ്മാരക കഥകളി എന്‍ഡോവ്മെന്റ് കലാനിലയം കെ.ജി.ദീപക്കിനും സമ്മാനിക്കുകയും ചെയ്തു. കെ.ബി.രാജ് ആനന്ദ് ആശംസകള് അര്‍പ്പിച്ചുകൊണ്ട് സംസാരിച്ച ചടങ്ങില് ഇ.കേശവദാസ് കൃതജ്ഞതയും അറിയിച്ചു. യോഗത്തെത്തുടര്‍ന്ന് പത്മശ്രീ വാഴേങ്കിട കുഞ്ചുനായരെക്കുറിച്ച് കേരളകലാമണ്ഡലം നിര്‍മ്മിച്ച ‘പ്രിയമാനസം’ എന്ന ഡോക്യുമെന്ററിയുടെ പ്രദര്‍ശ്ശനവും നടത്തപ്പെട്ടു.\nരാത്രി 10:30മുതല് അമ്പലപ്പുഴ സന്ദര്‍ശ്ശന് കഥകളി വിദ്യാലയം നളചരിതം രണ്ടാം\nദിവസം കഥകളി അവതരിപ്പിച്ചു. കലാമണ്ഡലം ഷണ്മുഖദാസ് നളനായി നല്ലപ്രകടനം കാഴ്ച്ചവെച്ചു. ‘കുവലയ വിലോചന’യുടെ ആരംഭത്തില് ലേശം ആയാസത ഉണ്ടായി എങ്കിലും പല്ലവി കഴിഞ്ഞതോടെ അതുമാറി. ‘ദയിതേ’ എന്ന അടുത്തപദവും മനോഹരമായിത്തന്നെ ഷണ്മുഖന് അവതരിപ്പിച്ചു. വേഷത്തിലും പ്രവൃത്തിയിലും ഭംഗിയുള്ള ഇദ്ദേഹത്തിന്, തുടക്കക്കാരന് എന്ന നിലയ്ക്ക് പതിഞ്ഞപദത്തിലെ ആയാസത, കാലംകയറിയുള്ള പദത്തിലെ മുദ്രകളുടെ ഒഴുക്കിലുള്ള പോരായ്ക എന്നിവയുണ്ടെങ്കിലും ഇവ കുറച്ച് അരങ്ങുകള് കഴിയുമ്പോള് മാറുകയും ഭാവോജ്വലത കൈവരിക്കാനാവുകയും ചെയ്തുകൊള്ളും എന്ന് പ്രതീക്ഷിക്കുന്നു. എന്നാല് മനോധര്‍മ്മ ആട്ടത്തിലാണ് ഇനി കൂടുതല് ശ്രദ്ധിക്കേണ്ടത് എന്ന് തോന്നുന്നു. ഔചിത്യം വിടാതെതന്നെ ആട്ടത്തില് വത്യസ്തതയും മിതത്വവും പുലര്‍ത്താനായാല് പ്രകടനം കൂടുതല് മികച്ചതാവും. ഗോപിയാശാന് ചെയ്തുവരുന്ന അതേ ആട്ടങ്ങള് തന്നെയാണ് ഇവിടെ ഷണ്മുഖന് അനുവര്‍ത്തിച്ചു കണ്ടത്.\nദമയന്തിയായെത്തിയ കലാമണ്ഡലം വിജയകുമാറും പുഷ്ക്കരനായെത്തിയ\nകലാനിലയം വിനോദ് കുമാറും നല്ല പ്രകടങ്ങളാണ് കാഴ്ച്ചവെച്ചത്.ഇന്ദ്രന്, മന്ത്രി വേഷങ്ങള് കലാമണ്ഡലം ശുചീന്ദ്രനാഥനും ദ്വാപരന്, കാള വേഷങ്ങള് ആര്.എല്.വി.സുനിലുമാണ് കൈകാര്യം ചെയ്തിരുന്നത്.\nകലിയായെത്തിയ ഇ.കെ.വിനോദ് വാര്യര് ഇനിയും ഏറെ മെച്ചപ്പെടുവാനുണ്ട്.\nതുടക്കകാരന് എന്ന നിലയില് വേഷത്തിലും ചൊല്ലിയാട്ടത്തിലും കൂടുതല് വൃത്തിവരുത്തുവാനും ആട്ടങ്ങള് മികച്ചതാക്കുവാനും ഇദ്ദേഹം ശ്രദ്ധിക്കേണ്ടതായുണ്ട്. കലിയുടെ മുഖം തേപ്പും അത്ര മികച്ചതായി തോന്നിയില്ല. അരങ്ങിലേയും അണിയറയിലേയും ചെറിയ ശ്രദ്ധക്കുറവുകള് മൂലം ഇദ്ദേഹത്തിന്റെ നെറ്റിചുട്ടി, കാലിലെ ദണ്ഡപതിപ്പ് ഇവയൊക്കെ അരങ്ങില് വെച്ച് അഴിഞ്ഞുവീണിരുന്നു.\nസദനം ബാലകൃഷ്ണനായിരുന്നു കാട്ടാളവേഷമിട്ടത്. എടുത്തുപറയത്തക്ക\nപ്രത്യേകതകളൊന്നും ഇദ്ദേഹത്തിന്റെ കാട്ടാളനില് ഇല്ലെങ്കിലും, ആട്ടത്തിലും ചൊല്ലിയാട്ടത്തിലും അടുത്തകാലത്തായി കാട്ടാളന്മാരില് കണ്ടുവരുന്ന ഏച്ചുകെട്ടലുകളൊന്നുമില്ലാതെ സമ്പൃദായാനുശ്രിതമായി തന്നെയാണ് ഇദ്ദേഹം അവതരിപ്പിച്ചിരുന്നത്.\nആദ്യഭാഗം പത്തിയൂര് ശങ്കന്‍കുട്ടിയും കലാമണ്ഡലം വിനോദും ചേര്‍ന്നും,\nകലിയുടേയും പുഷ്ക്കരന്റേയും ഭാഗങ്ങള് കലാ:വിനോദും കലാനിലയം ബാബുവും ചേര്‍ന്നും, തുടര്‍ന്നുള്ള ഭാഗങ്ങള് പത്തിയൂരും കലാനി:ബാബുവും ചേര്‍ന്നുമാണ് പാടിയിരുന്നത്. പൊതുവെ രാഗമാറ്റങ്ങളും സംഗതിപ്രയോഗങ്ങളും കുറവായിരുന്നു അന്നത്തെ പാട്ടില്. അതിനാല് തന്നെ കളിക്കിണങ്ങുന്നതുമായിരുന്നു പാട്ട്. പ്രത്യേകിച്ച് കാട്ടാളന്റെ ഭാഗം. എന്നാല് പതിവുപോലെതന്നെ ദ്വാപരന്റേയും പുഷ്ക്കരന്റേയും ചരണങ്ങള് പാടാതെ വിട്ടിരുന്നു. വളരെ അധികം സമയമൊന്നും നഷ്ടപ്പെടുവാന് സാധ്യതയില്ലാത്തതും എന്നാല് കഥയിലും കഥാപാത്രത്തിനും പ്രാധാന്യമുള്ളതുമായ പല ചരണങ്ങളും ഇതുപോലെ ഒഴിവാക്കപ്പെടുന്നത് കഷ്ടം തന്നെയാണ്. ഇതില് പാട്ടുകാരും വേഷക്കാരും ഒരുപോലെ പങ്കുണ്ടന്ന് തോന്നുന്നു. ആസ്വാദകരും സംഘാടകരും ഇതിനെതിരെ പ്രതികരിച്ചില്ലായെങ്കില് ഭാവിയില് ഇതുപോലെ കൂടുതല് ചരണങ്ങള് അരങ്ങില്‍നിന്നും അപ്രത്യക്ഷമാകും.\nകലാമണ്ഡലം കൃഷ്ണദാസിന്റെ ചെണ്ടയും കലാനിലയം മനോജിന്റെ മദ്ദളവും നല്ല\nനിലവാരം പുലര്‍ത്തിയിരുന്നു. കലാനിലയം ദീപക്ക്(ചെണ്ട), കലാനിലയം രാകേഷ്(മദ്ദളം) എന്നിവരായിരുന്നു മറ്റു മേളക്കാര്.\nകലാമണ്ഡലം സുകുമാരനും കലാമണ്ഡലം നിധിനും ആയിരുന്നു ഈ കളിക്ക്\nചുട്ടികലാകാരന്മാര്. പള്ളിപ്പുറം ഉണ്ണികൃഷ്ണന്, കണ്ണന്, നാരായണന് എന്നിവര് അണിയറപ്രവര്‍ത്തകരായിരുന്ന ഈ കളിയ്ക്ക് അമ്പലപ്പുഴ സന്ദര്‍ശ്ശന് കഥകളി വിദ്യാലയത്തിന്റേതായിരുന്നു ചമയങ്ങള്.\nഎഴുതിയത് മണി,വാതുക്കോടം ല് 1/16/2010


മോദിക്കെതിരെ ആഞ്ഞടിച്ചും ജെ.എന്.യുവിനെ കോരിത്തരിപ്പിച്ചും കനയ്യ കുമാറിന്റെ പ്രസംഗം; അധ്യാപകരുടെയും സഹപാഠികളുടെയും വക ഉഗ്രന് സ്വീകരണവും • Suprabhaatham\nമോദിക്കെതിരെ ആഞ്ഞടിച്ചും ജെ.എന്.യുവിനെ കോരിത്തരിപ്പിച്ചും കനയ്യ കുമാറിന്റെ പ്രസംഗം; അധ്യാപകരുടെയും സഹപാഠികളുടെയും വക ഉഗ്രന് സ്വീകരണവും\n20 ദിവസത്തെ ജയില്‍വാസത്തിനുശേഷം ജെ.എന്.യു കാമ്പസില് തിരിച്ചെത്തി\nതനിക്കെതിരെ ചുമത്തിയ രാജ്യദ്രോഹക്കേസിനെക്കുറിച്ച് പ്രതികരിക്കാന് കനയ്യ കുമാര് തയ്യാറായില്ല\nMarch 4, 2016 | 10:22 am IST\nന്യൂഡല്‍ഹി: 20 ദിവസത്തെ ജയില്‍വാസത്തിനുശേഷം ജെ.എന്.യു കാമ്പസില് തിരിച്ചെത്തിയ വിദ്യാര്‍ഥി യൂണിയന് നേതാവ് കനയ്യകുമാറിന് അധ്യാപകരുടെയും സഹപാഠികളുടെയും വക ഊഷ്മള സ്വീകരണം. കാമ്പസില് തടിച്ചുകൂടിയ നൂറുകണക്കിന് വിദ്യാര്‍ഥികളെ കോരിത്തരിപ്പിച്ചും പ്രധാനമന്ത്രി നരേന്ദ്ര മോദിക്കെതിരെ ആഞ്ഞടിച്ചും കനയ്യ കുമാര് അരമണിക്കൂര് നേരം പ്രസംഗം നടത്തി. രാത്രി എട്ടര മണിയോടെയാണ് കനയ്യ ജെ.എന്.യുവില് എത്തിയത്.\nജെ.എന്.യു പോരാട്ടം ഇന്ത്യയുടെ സ്വാതന്ത്ര്യത്തിനു വേണ്ടിയല്ലെന്നും ഇന്ത്യക്കുള്ളിലെ സ്വാതന്ത്ര്യത്തിനു വേണ്ടിയാണെന്നും കനയ്യ പറഞ്ഞു. തെറ്റ് തെറ്റെന്നും ശരി ശരിയെന്നും എതു കാലത്തും ജെ.എന്.യു സമൂഹം വിളിച്ചുപറയും. അതിന് ആരെയും പേടിക്കില്ല. സത്യമേവ ജയതേ എന്നതാണ് ഇന്ത്യയുടെ മുദ്രാവാക്യം. എന്നാല് മോദിക്കും സംഘ്പരിവാറിനും ഇത് ബാധകമല്ലെന്നും കനയ്യ വിമര്‍ശിച്ചു. പിന്നാക്കാവസ്ഥയില് നിന്നും അഴിമതിയില് നിന്നും പക്ഷപാതത്തില് നിന്നും പട്ടിണിയില് നിന്നുമുള്ള സ്വാതന്ത്ര്യമാണ് വേണ്ടതെന്നും കനയ്യ ആവശ്യപ്പെട്ടു.\nഎന്നാല് തനിക്കെതിരെ ചുമത്തിയ രാജ്യദ്രോഹക്കേസിനെക്കുറിച്ച് പ്രതികരിക്കാന് കനയ്യ കുമാര് തയ്യാറായില്ല. നിയമത്തിനു മുന്നിലുള്ള കേസാണിത്. കോടതിയിലുള്ള കേസിനെപ്പറ്റി ഒന്നും പറയാനില്ലെന്ന് കനയ്യ പ്രതികരിച്ചു. എ.ബി.വി.പി ശത്രുക്കളല്ലെന്നും രാഷ്ട്രീയ എതിരാളി മാത്രമാണെന്നും കനയ്യ പറഞ്ഞു.


todays news headlines october 21 ഇന്നത്തെ പ്രധാന വാർത്തകൾ (21-10-2020)\nസംസ്ഥാനത്ത് മുന്നാക്ക സംവരണം യാഥാര്‍ത്ഥ്യമാവുന്നു. സര്‍വീസ് ചട്ടം ഭേദഗതി ചെയ്ത പിഎസ്‌സി നടപടിക്ക് മന്ത്രിസഭാ യോഗം അംഗീകാരം നല്‍കി. സോഷ്യല് മീഡിയ വഴി അധിക്ഷേപം നടത്തുന്നവര്‍ക്കെതിരെ നടപടി സ്വീകരിക്കാന് പൊലീസ് ആക്ട് ഭേദഗതി ചെയ്യും. സര്‍ക്കാര് ജീവനക്കാരുടെ ശമ്പളം പിടിക്കാനുള്ള നിര്‍ദേശം മന്ത്രിസഭാ യോഗം ഉപേക്ഷിച്ചു.\nതിരുവനന്തപുരം സ്വർണക്കടത്ത് കേസിൽ തട്ടിപ്പ് നടത്തിയ വഴികൾ വെളിപ്പെടുത്തി സന്ദീപ് നായർ. സ്വർണക്കടത്തിന് പുതിയ മാർഗം ആരാഞ്ഞത് റമീസാണ്. കോൺസുലേറ്റിൽ ജോലി ചെയ്യുന്ന സരിതിനെ നേരത്തേ അറിയാം. സരിത്തിനെ കുറിച്ച് റമീസിനോട് പറഞ്ഞിരുന്നു. സരിത്താണ് സ്വപ്നയെ പരിചയപ്പെടുത്തിയത്. നയതന്ത്ര ബാഗേജ് വഴി സ്വർണം കടത്തിയാൽ പിടിക്കപ്പെടില്ല എന്ന് പറഞ്ഞത് സ്വപ്‌നയാണെന്നും സന്ദീപ് പറയുന്നു.\nStory Highlights – todays news headlines october 21


അമ്മയെയും മകളെയും മർദിച്ച സംഭവം: കൊച്ചി അഗതി മന്ദിരം സൂപ്രണ്ടിനെ അറസ്റ്റ് ചെയ്തു |\nഅമ്മയെയും മകളെയും മർദിച്ച സംഭവം: കൊച്ചി അഗതി മന്ദിരം സൂപ്രണ്ടിനെ അറസ്റ്റ് ചെയ്തു\n24th September 2019 MJnewsDesk0Comments\nകൊച്ചി പള്ളുരുത്തിയിലെ അഗതിമന്ദിരത്തിൽ വൃദ്ധയായ അമ്മയെയും മകളെയും മർദിച്ച സംഭവത്തിൽ അഗതി മന്ദിരം സൂപ്രണ്ട് അൻവർ ഹുസൈനെ അറസ്റ്റ് ചെയ്തു. ജാമ്യമില്ലാ വകുപ്പുകൾ പ്രകാരമാണ് അറസ്റ്റ്. ഇയാളെ ഇന്ന് കോടതിയിൽ ഹാജരാക്കും.\nഅന്തേവാസിയായ മകളെ അൻവർ ഹുസൈന്റെ വീട്ടിൽ അനധികൃതമായി ജോലി ചെയ്യിപ്പിച്ചത് ചോദ്യം ചെയ്തപ്പോഴായിരുന്നു മർദനം. സംഭവത്തിൽ ജില്ലാ കലക്ടർ റിപ്പോർട്ട് തേടിയിരുന്നു. കുറ്റക്കാർക്കെതിരെ കർശന നടപടിയെടുക്കാൻ മന്ത്രി കെ കെ ശൈലജയും നിർദേശം നൽകിയിട്ടുണ്ട്.\n← ഇന്ത്യൻ പ്രധാനമന്ത്രിയുടെ ഭാഗത്ത് നിന്ന് അത്തരമൊരു പ്രസ്താവന വരുമെന്ന് കരുതിയില്ല; ഇമ്രാനുമായുള്ള കൂടിക്കാഴ്ചക്കിടെ ട്രംപ് പറഞ്ഞത്\nഎട്ട് ദിവസത്തിനിടെ വർധിച്ചത് രണ്ട് രൂപയിലധികം; ഇന്ധനവില ഉയരുന്നു →\nകണ്ണീരിന് സ്വാന്തനം: കിത്താബിന് വേദിയൊരുക്കാമെന്ന് എസ് എഫ് ഐ\nഇടതുപക്ഷം അത്ര ശക്തമല്ലെന്ന് സംശയിക്കുന്നവരുണ്ടാകാം; പക്ഷേ വിലയിടാൻ രാജ്യത്തെ ഒരു പണച്ചാക്കും ധൈര്യപ്പെടില്ല: പിണറായി